
Lucian Boia, născut în Bucureşti ia 1 februarie 1944, este profesor la 
Facultatea de Istorie a Universităţii din Bucureşti. Opera sa, întinsă 
şi variată, cuprinde numeroase titluri apărute în România şi în Fr anţa, 
precum şi traduceri în engleză, germană şi în alte limbi. Preocupat 
îndeosebi de istoria ideilor şi a imaginarului, s-a remarcat atât prin 
lucrări teoretice privitoare la istorie {Jocul cu trecutul. Istoria între 
adevăr şi ficţiune) şi la imaginar (Pentru o istorie a imaginarului ), cât 
şi prin investigarea consecventă a unei largi game de mitologii (de 
la viaţa extraterestră şi sfârşitul lumii până la comunism, naţionalism 
şi democraţie). A adus, de asemenea, noi interpretări privitoare la isto¬ 
ria Occidentului, a Franţei şi a Germaniei. In 1997, lucrarea sa Istorie 
şi mit în conştiinţa, românească a stârnit senzaţie şi a rămas un punct 
de reper în redefinirea istoriei naţionale. 

Consideraţii preliminare 


FIECARE POPOR ÎSI ARE PROPRIA EXPERIENŢĂ CU 

î 7 

„ceilalţi"'. Puţine însă în asemenea măsură si 
cu asemenea intensitate precum românii. Situat 
într-o regiune „deschisă" şi multă vreme vag 
structurată, actualul spaţiu românesc a cunos¬ 
cut o diversitate de dominaţii politice şi de infuzii 

etnice si culturale. Când s-a creat România, ia 

? 7 

1859 , prin unirea celor două principate, Ţara 
Românească şi Moldova, noul stat cuprindea mai 
puţin de jumătate din teritoriul pe care se aflau 
răspândiţi românii. Transilvania şi celelalte 
ţinuturi de dincolo de munţi evoluaseră timp de 
aproape un mileniu în spaţiul unguresc, apoi 
habsburgic, respectiv austro-ungar al Europei 
Centrale; românii formau o majoritate, nu însă 

mult peste jumătate, alături de „minorităţi" con¬ 
sistente şi, mai ales, dominante: maghiarii şi 
germanii. Dobrogea aparţinea de secole Im pe¬ 
riului Otoman şi, rezultat al colonizărilor, avea 
o populaţie majoritar islamică. Bucovina, ruptă 
din Moldova şi încorporată de austrieci în 1775 , 
ajunsese, la rându-i, o regiune multietnică, popu¬ 
laţia fiind împărţită între români, ucraineni, ger- 

A 

mani, evrei. In sfârşit, Basarabia, anexată de 
Rusia, în 1812 , tot de la Moldova, se afla în plin 
proces de rusificare. 

Impactul „străinătăţii" era însă puternic şi 
în cele două principate. Colonizări, e drept, nu 
s-au petrecut pe teritoriul lor, iar Imperiul Oto¬ 
man, puterea suverană, a respectat principiul 
potrivit căruia (spre deosebire de Dobrogea sau 
de ţările balcanice, anexate pur şi simplu) musul¬ 
manii nu se puteau stabili în ţările române. S-au 
refugiat însă la nord de Dunăre mulţi creştini 
din Balcani: greci, bulgari, sârbi, albanezi... în 
genere, dat fiind faptul că românii de baştină, 
ţărani sau boieri, aproape cu toţii, nu dovedeau 
o înclinare prea pronunţată spre meşteşuguri şi 
comerţ, încă din Evul Mediu o bună parte dintre 
aceste activităţi au rămas în seama străinilor; 

? 7 

oraşele din Ţara Românească şi Moldova au fost 
tot timpul pline - în diverse combinaţii şi pro¬ 
porţii de la o perioadă la alta - de maghiari şi 
germani, armeni şi evrei, greci şi bulgari... Aris¬ 

tocraţia, de asemenea, a căpătat o accentuată corn- 
ponentă balcanică, îndeosebi grecească. însuşi 
Mihai Viteazul, marele simbol naţional al romă- 
nilor, era fiul unei grecoaice! In epoca fanariotă, 
de la începutul secolului al XVIII-lea până la 
1821 , se petrece, la nivelul elitelor, o simbioză 
socială şi culturală româno-grecească. Boieri¬ 
mea, ca şi burghezia incipientă ajung să aibă o 

A 

proporţie însemnată de sânge grecesc. In Mol¬ 
dova, ca fenomen particular, se adaugă, pe tot 
parcursul secolului al XlX-lea, imigrarea masi¬ 
vă a evreilor (în principal din Galiţia, apoi şi din 
Rusia); aceştia ajung să ocupe prima poziţie în 
sectorul meşteşugăresc şi, în măsură chiar mai 
mare, în comerţ. 

Nu e nevoie să spunem mai mult pentru a în¬ 
ţelege reacţia care a urmat. Odată cu afirma¬ 
rea ideologiei naţionale, scopul românilor devine 
acela de a crea un stat românesc şi de a se „scu¬ 
tura", pe cât posibil, de străini. Sub acest aspect, 
tensiunea atinge cote înalte. Pe de o parte, de 
„ceilalţi" era încă nevoie, si chiar mai multă ne- 

77 > * 7 

■ 

voie ca înainte, în procesul de modernizare a 
societăţii, economiei si culturii româneşti; pe de 

J 7 ? 7 ' 

altă parte, surplusul (fie şi „obiectiv" şi necesar) 
de prezenţă şi influenţă străină stârneşte frus¬ 
trări şi reacţii adverse. După ce se aflaseră atâta 
vreme sub dominaţia sau sub influenţa altora, ro¬ 
mânii simţeau imboldul de a construi o Românie 

care să fie efectiv a lor. Din această tensiune iz¬ 
vorăşte persistentul naţionalism românesc, cu 
latura lui pronunţat „etnicistă <£ şi religioasă (ro¬ 
mân cu adevărat e considerat a fi românul etnic 
şi de preferinţă ortodox): o înclinare pe care nu 
e suficient să o criticăm din perspectiva actuală 
a „corectitudinii politice 4 '; istoricul, cel puţin, e 
dator să facă un efort de înţelegere. 

Ajungem astfel la sintagma care nu şi-a epui¬ 
zat forţa de convingere, aceea a „statului naţional 
unitar". Cu alte cuvinte, o Românie românească 
şi o Românie una , fără distincţii de ordin regio¬ 
nal, pentru a înlătura orice tentaţie sau uneltire 
separatistă. Unirea Principatelor a trasat mo¬ 
delul întregii construcţii. Sigur, erau cele două 
ţări fondatoare - Moldova si Tara Româneas- 

? * 7 

că —, dacă nu chiar „curat", cel puţin „aproape 
curat" româneşti. Nu e însă mai puţin adevărat 
că, dincolo de limba comună şi de o apropiere 
crescândă, pe toate planurile, fiecare dintre ele 
îşi avea propria identitate istorică. De altfel, la 
1859, moldovenii, mai curând decât români, pre¬ 
ferau să-şi spună moldoveni (aşa cum şi astăzi 
continuă să-şi spună românii din Republica 
Moldova). S-a procedat însă ca şi cum nici cea 
mai mică diferenţă n-ar fi existat între cele două 
jumătăţi (nu chiar egale) ale noii Românii. Sta¬ 
tul unitar! Urmarea, nu tocmai plăcută pentru 
moldoveni, a fost deplasarea masivă a centrului 

de greutate spre sudul ţării, în principal spre 
Bucureşti. Până la 1859, depăşită de Ţara Româ¬ 
nească în termeni demografici şi economici, Mol¬ 
dova păstra un incontestabil primat intelectual; 
avea să-l piardă curând şi pe acesta. Iar econo¬ 
mic, pare să se fi instalat durabil, de atunci până 
astăzi, pe locul din urmă. Un sistem mai puţin 
centralizat ar fi permis poate o dezvoltare re¬ 
gională mai echilibrată. Filozofia „unitară" a 
rămas însă dominantă în mentalitatea politică 
românească. 





I 


Vechiul Regat 


Români şi străini - Excepţia dobrogeană 
Drepturi şi discriminări — Amestecul etnic 
„Şcoala naţionalistă" si rezistenţa ortodoxă 

77 j 5 3 * 

Transilvania, Bucovina, Basarabia 


Români si străini 

? 


LA 1859, ROMÂNIA (numită oficial, în primii săi ani 

de existenţă, Principatele Unite ale Moldovei 
şi Ţării Româneşti) avea o populaţie de aproa¬ 
pe 4 milioane de locuitori. La recensământul 
din 1899 se înregistrează aproape 6 milioane 
(5.956.690), iar la următorul, în 1912, peste 7 mi¬ 
lioane (7.234.920) 1 . Recensămintele fac distincţia 
între diverse categorii de locuitori, în funcţie de 
cetăţenie şi de religie, nu însă şi de naţionalitate 
(şi nici de limba maternă). Acestea din urmă - 
argumentează L. Colescu, şeful biroului statistic, 

1. Datele statistice care urmează, privitoare la popu¬ 
laţia României în anii 1899 şi 1912, sunt extrase din volu¬ 
mele consacrate recensămintelor respective: L. Colescu, 
Recensământul general al populaţiunii României (decern - 
brie 1899% Bucureşti, 1905; I. Scăriătescu, Statistica demo¬ 
grafică a României (recensământul din 19 decembrie 
1912), Bucureşti, 1921. 

cu prilejul publicării rezultatelor recensămân¬ 
tului din 1899 - nu ar fi relevante. Relevante 
sau nu, rămâne totuşi nedumerirea de ce nu a 

7 1 

fost retinut si acest criteriu, odată ce chestiona- 

■> 5 7 

rul cuprindea, oricum, o serie întreagă de între¬ 
bări. Pentru a nu cădea în eroare, cercetătorul 
trebuie să fie vigilent. Să ştie că cei care figu¬ 
rează drept turci nu sunt defel turci, în marea 
lor majoritate, ci în principal aromâni, supuşi, 
încă, ai Imperiului Otoman. Dimpotrivă, în sta¬ 
tistica generală (există şi una aparte, privitoare 
la Dobrogea), turcii dobrogeni sunt înregistraţi 
ca români. Confuzia e şi mai supărătoare când 
vine vorba de românii transilvăneni sau bucovi¬ 
neni; aceştia figurează ca austro-ungail (cu excep¬ 
ţia, fireşte, a celor care au renunţat la cetăţenia 

7 7 7 7 * * 

de origine, optând pentru cetăţenia românească). 
Ne putem apropia de o oarecare aproximare a 
apartenenţei etnice comparând cele două rubrici: 
cetăţenia şi confesiunea. Astfel, austro-ungarii 
ortodocşi, fără să fie neapărat români ( pot fi, 
în principiu, şi sârbi sau ucraineni), sunt cu 
siguranţă români în mare majoritate. Complet 
invizibili rămân însă românii transilvăneni gre- 
eo-catolici (uniţi), care, la ei acasă, reprezentau 
aproape jumătate din populaţia românească. 
In Regat însă, confesiunea lor nu era deloc agrea¬ 
tă (români care renunţaseră la dreapta credinţă!), 
aşa că nu apare nici în datele recensământului. 

De presupus că sunt incluşi sub termenul gene¬ 
ric de catolici, iar unii dintre ei, poate, cine ştie, 
chiar printre ortodocşi. Istoricul e astfel lipsit de 
posibilitatea de a stabili - altfel decât cu mare 
aproximaţie - numărul românilor transilvăneni 
(deloc mic) care trecuseră în România. 

La prima vedere, România apare, aşadar, ca 
stat naţional, în varianta etnicistă a naţiunii, si 
încă de o „puritate" foarte accentuată. Nu există 
minorităţi, cei care nu sunt români fiind con¬ 
sideraţi pur şi simplu „străini", şi aceştia de două 
categorii, unii dintre ei beneficiind de cetăţenia 
altor state, alţii fiind lipsiţi de orice cetăţenie. 
Potrivit acestui sistem de clasificare, românii, în 
1860, sunt estimaţi la 95,2% din populaţia to¬ 
tală, în 1899, rezultat al unei imigraţii intense, 
într-o proporţie ceva mai mică, 92,15%, iar în 
1912, la 93,47%. 

A 

In fapt, la o privire mai aplicată, imaginea 
aceasta îşi pierde mult din aparenta uniformi¬ 
tate. Mai întâi, minorităţile: chiar neluate în cal- 

7 7 

cui, ele există. In Dobrogea, fără doar şi poate, dar 
aceasta e deja o problemă specifică, pe care o voi 
aborda separat. Sunt însă, cam peste tot, ţiga¬ 
nii („romii “, potrivit terminologiei recomandate 
în prezent). Spre sfârşitul secolului al XlX-lea, 
numărul lor e estimat cam între 250.000 si 

7 

300.000, ceea ce însemna 4-5% din populaţia 

ţării 2 * , deloc neglijabil dacă scădem acest procent 
din „românitatea 44 globală, de 92 sau 93%. Sunt 
apoi ceangăii din Moldova, veniţi din Transil¬ 
vania, cu dialectul lor unguresc, şi de confesiune 
catolică; catolicii înregistraţi în Moldova, în nu¬ 
măr de 65.000 (în 1899), aparţin, în mare ma¬ 
joritate, acestei comunităţi etnice şi religioase 
(ceva mai mult de 1% din populaţia totală). Mai 
sunt, spre Dunăre, bulgari şi sârbi (şi chiar sate 
de bulgari lângă Bucureşti). De asemenea, în spe¬ 
cia] la oraşe, unde mulţi străini se asimilaseră, 
alţii, deveniţi cetăţeni români, îşi păstraseră o 
anume identitate etnică şi religioasă. Dintre cei 
70.000 de catolici români înregistraţi în 1899, nu 
toţi erau ceangăi; cel puţin câteva mii aveau di¬ 
verse alte origini. Figurau, tot ca români, şi vreo 
4.500 de protestanţi, şi 3.500 de armeni, şi chiar 
4.272 de mozaici: micul număr al evreilor natu¬ 
ralizaţi. Dar ortodocşii balcanici, deveniţi deja 
români, erau cu siguranţă mai mulţi. Socotind 
şi minorităţile din Bobrogea (şi chiar adu: lându-i 
pe aproape uitaţii români supuşi austro-ungari), 
am scădea procentul românilor etnici spre 85% 
din numărul total al locuitorilor ţării. 

Alături de români, trăiau în România, po¬ 
trivit recensământului din 1899, destul de nu¬ 

2. Viorel Achkn, Ţiganii în istoria României , Editura 

Enciclopedică, Bucureşti, 1998, p. 104. 

meroşi „străini 4 ', împărţiţi în categoriile deja men¬ 
ţionate: urii, „supuşi străini 44 , alţii, „fără protec¬ 
ţie 44 . în 1899, faţă de 92,15% români, procentul 
lor se ridica la 3,17%, respectiv 4,68%; la recen¬ 
sământul din 1912, la 93,47% români întâlnim 
2,89% supuşi străini şi 3,63% fără protecţie. 
Dintre cei cu protecţie, cei mai mulţi sunt austro- 
ungari: 1,82% în 1899 (108.285, în cifre abso¬ 
lute); iar în 1912, de data asta socotiţi după cele 
două Jumătăţi 44 ale monarhiei vecine, 0,96% un¬ 
gi i (69.221) şi 0,63% austrieci (45.286); am spus 
deja că „austro-ungari 44 , „austrieci 44 sau „unguri 44 
puteau să însemne orice altă naţionalitate din 
dubla monarhie, inclusiv români. Chiar si asa, 
rămâi mulţi etnici maghiari care au emigrat în 
România. Germani (cetăţeni germani) sunt 7.733 
în 1899 (şi 7.685 în 1912), dar componenta ger¬ 
mană e mult mai importantă, socotindu-i laolaltă 
pe cei originari din Germania şi pe mai nume¬ 
roşii austro-ungari germanofoni. 

Străinii „fără protecţie" sunt în mare majo¬ 
ritate evrei: 85,7% dintre bărbaţi si 88,4% dintre 
femei, în 1912; restul sunt străini de tot felul 
care şi-au pierdut cetăţenia originară, inclusiv 
un procent surprinzător de români (8,4% dintre 
bărbaţi şi 6,4% dintre femei, în 1912, cei mai 
mulţi din Transilvania şi Banat). In ce-i priveşte 
pe evrei, numărul lor a crescut constant pe par¬ 
cursul secolului al XlX-lea, îndeosebi în Moldova. 

La 1859, se înregistrau în Moldova 118.922 evrei, 
în timp ce în Muntenia erau numai 8.499, iar 
în Oltenia 735; la 1899, populaţia evreiască atin¬ 
sese în Moldova numărul de 196.752 şi, totodată, 
crescuse sensibil si în Muntenia, la 60.760, dife- 
renţa rămânând totuşi mare sub acest aspect 
între cele două părţi ale ţării. După 1900, o parte 
dintre evrei părăsesc România, aşa că în 1912, 
în Moldova, numărul lor scăzuse la 167.590 3 . Ori¬ 
cum, imaginea unei Românii cu puţini „nero- 
mâni“ e mult mai potrivită pentru Muntenia şi 
Oltenia decât pentru Moldova. Procentajul din 
1899 al apartenenţei religioase e grăitor: în Mun¬ 
tenia, ortodocşii sunt 95,4%, mozaicii 2,3%, iar 
catolicii 1,6%; în Oltenia, respectiv 98,5%, 0,4% 
si 0,9%; în Moldova, în schimb, ortodocşi sunt 
84,2%, mozaici 10,6%, iar catolici (ceangăii şi 
chiar unii români) 4,8%. 

Discrepanţa majoră se constată însă între Ro¬ 
mânia rurală şi România urbană. Ţara, privită 
în ansamblu, prezintă un grad relativ ridicat de 
omogenitate etnică (cu excepţiile menţionate); 
mediul rural e remarcabil de omogen, aproape 
de „idealul" purităţii depline; mediul urban, dim¬ 
potrivă, e cât se poate de cosmopolit. Proporţia 
populaţiei citadine fiind încă foarte scăzută (doar 

3. L. Colescu, La population de religion mosaique en 
Roumanie. Etude statistique, Bucureşti, 1915. 

18% în 1912), structura demografică diferită a 
oraşelor nu afectează în prea mare măsură sta¬ 
tistica generală. Puse faţă în faţă, mediile res¬ 
pective conturează însă două Românii destui de 
diferite, chiar foarte diferite, şi nu doar în plan 
social şi cultural, ci, în bună măsură, chiar etnic. 
Datele care urmează privesc recensământul din 
1899 şi sunt cele mai complete. în oraşe, faţă 
de 92,15% pe întreaga ţară, românii reprezintă 
68,59%; cetăţenii străini sunt 12,15% şi cei fără 
cetăţenie 19,26%. Procentul cel mai mic de ro¬ 
mâni îl dau oraşele din Moldova: 54,55%, cei mai 
mulţi dintre străini fiind fără cetăţenie (evrei), 

în proporţie de 39,38%. Dintre oraşele principale, 

11 

Iaşiul ajunge să fie cel mai puţin românesc; în 
1899, doar 43,93% dintre locuitorii săi sunt cetă¬ 
ţeni români; evreii deţin majoritatea absolută: 
50,78%; în anii următori numărul lor va scădea, 
procentul în 1912 fiind de 42,33%. Alte oraşe 
moldoveneşti unde procentul evreilor depăşeşte 
50% în 1912 sunt Fălticeni, Dorohoi si Botoşani. 

/V . ^ * * 

In Muntenia, cel mai „neromânesc" oraş este 
Brăila, cu 58,93% români (în 1899); grecii sunt 
aici 8,75%, iar cei fără protecţie (evrei în majo¬ 
ritate) 19,26%. 

Să ne oprim asupra capitalei. La Bucureşti, în 
1899, din populaţia totală de 276.178 de locuitori, 
sunt cetăţeni români 65,54% (181.009); în 1912, 
numărul locuitorilor se ridică la 341.321: români 

240.314, străini 56.912 şi fără protecţie 44.084; 

A 

românii atinseseră, aşadar, pragul de 70%. îm¬ 
părţiţi după cetăţenie, apar, în 1899, 37.884 aus- 
tro-ungari 4 , 3.845 germani, 2.013 italieni, 1.667 
greci, 912 bulgari, 869 francezi..., iar potrivit re¬ 
ligiei, 198.802 ortodocşi, 40.533 mozaici, 25.692 
catolici, 10.280 protestanţi... Pentru a aproxima 
cifra (neconsemnată a apartenenţei etnice, pu¬ 
tem aşeza fată în fată rubricile cetăţeniei şi ale 

3 ? ? ? 5 

confesiunii. La „români“, pe lângă o majoritate 
covârşitoare de ortodocşi, aflăm si 128 de mo- 

? 7*9 

zaici, 1.030 de catolici, 352 de protestanţi şi 211 
armeni. La austro-ungari e mai interesant: sunt 
10.966 de ortodocşi, 927 de mozaici, 18.541 de 

catolici si 7.346 de protestanţi; pe lângă o majo- 

? " 

ritate de unguri şi de austrieci „veritabili 44 , cato¬ 
lici şi protestanţi, cei mai mulţi dintre ortodocşi 
sunt cu siguranţă români (eventual şi unii dintre 
catolici, dacă vor fi fost incluşi în această cate¬ 
gorie şi uniţii). Până la urmă, românii etnici sunt 
probabil cu câteva procente mai mulţi decât lo¬ 
cuitorii înregistraţi cu cetăţenie română. 

Plafonul străinilor e atins spre 1900, la capă¬ 
tul câtorva decenii de intensă modernizare a 
ţării, şi îndeosebi a segmentului citadin. Nevoia 

4. Cu privire la maghiarii din capitala României: Hilda 
Hencz, Bucureştiul maghiar , ediţia a I -a, Pro Universi- 
taria, Bucureşti, 2013. 

de persoane calificate, în cele mai diverse dome¬ 
nii, înregistrează un maximum în această pe¬ 
rioadă, aşa că numeroşi străini îşi găsesc un rost 
în România. Spre mijlocul secolului al XlX-lea, 
majoritatea medicilor erau străini 5 ; cel mai cu¬ 
noscut dintre ei rămâne Carol Davila, marele 
organizator al sistemului medical românesc. Pen¬ 
tru secolul al XlX-lea, sunt identificaţi vreo 125 

* ? 

de arhitecţi care au lucrat în Bucureşti; cam 75 

3 ? 7 

dintre ei sunt străini, de diverse origini 6 ; cele mai 
reprezentative edificii ale „micului Paris 44 aparţin 
unor arhitecţi francezi, precum Paul Gottereau 
sau Albert Galeron, cel de-al doilea fiind auto¬ 
rul monumentului-simbol al capitalei, Ateneul 
Român. Spre 1900, românii învăţaseră deja ce 
aveau de învăţat, aşa că devin majoritari şi în 
profesiile în care, iniţial, nu aveau deloc com¬ 
petenţe. Străinii rămân însă în continuare destul 
de numeroşi şi, în unele domenii, încă, mai apre¬ 
ciaţi decât autohtonii. 

Anuarul statistic al oraşului Bucureşti pre¬ 
zintă în detaliu, stradă cu stradă, împărţirea pe 
profesii şi pe naţionalităţi a locuitorilor săi în 

5. Lidia Trăuşan-Matu, De la leac la reţetă, Medicali- 
zarea societăţii româneşti în veacul al XlX-lea (1831-1869), 
Editura Universităţii din Bucureşti, 2011, pp. 97-100. 

6. Cezara Mucenic, Bucureşti. Un veac de arhitectură 

civilă , Secolul al XlX-lea , Editura Silex, Bucureşti, 1997. 





22 Cum s-a românizat România 


anul 1899 7 . Doctori sunt 368 (dintre care doar 
5 femei!), iar dintre ei, 277 români, 70 (aproape 
o cincime) evrei. Ingineri (şi arhitecţi), 631: ro¬ 
mâni 472, francezi 27, italieni 24, austro-ungari 
113, germani 39, evrei 42... Dentişti, 40, dintre 
care doar 10 români, 12 austro-ungari, 11 evrei... 
Profesori, 1.244: 858 români, 56 francezi, 141 
austro-ungari, 67 germani, 78 evrei... Pictori, ar¬ 
tişti, sculptori, 551: 246 români, 50 italieni, 129 
austro-ungari, 28 germani, 56 evrei.,. Funcţionari 
particulari (la diverse bănci, agenţii comerciale), 
4.307: români 1.678, evrei 1.696, austro-ungari 
517, germani 132... Mecanici şi fierari, 2.681: ro¬ 
mâni 1.480, austro-ungari 877, germani 93, evrei 
163; lăcătuşi, 775: români 440, austro-ungari 280, 
germani 20, evrei 28; strungari, 196: români 90, 
evrei 41, austro-ungari 53...; zidari, 1.537: ro¬ 
mâni 919, italieni 287, austro-ungari 203, ger¬ 
mani 31...; pantofari şi cizmari, 3.206: români 
1.932, austro-ungari 837, evrei 289...; croitori, 
2.650: români 1.353, austro-ungari 533, evrei 
1.664, germani 30...; comercianţi, 4.690: români 
2.313, evrei 1.553, austro-ungari 289, greci 94, 
germani 51...;bucătari, 1.007: români 407, aus¬ 
tro-ungari 559. Servitorii formează grupul cel 
mai numeros şi, alături de dentişti, de bucătari 

7. Anuarul statistic al oraşului Bucureşti pe anii 1898 
şi 1899 , Bucureşti, 1901. 

şi de comercianţi, cel mai puţin românesc: 23.927 
în total (e şi grupul cel mai feminizat: 11.314 
bărbaţi şi 12.613 femei), dintre care 9.993 ro¬ 
mâni, 12.474 austro-ungari (8.039 femei), 130 ger¬ 
mani şi 454 evrei. Figură simbolică în această 
distribuţie: servitoarea unguroaică (eventual, şi 
româncă din Ardeal). 

In multe domenii, străinii depăşesc sensibil 
procentul lor din totalul populaţiei. Italienii nu 
sunt decât 0,7% din populaţia bucureşteană; 
printre zidari, reprezintă însă 18,5% (în gene¬ 
ral, italienii veniţi în România sunt pietrar , 
zidari şi constructori de drumuri). Evreii, 14,5% 
dintre locuitori, dau 19% medici si 25% dentişti, 

7 j ? ? 

63% croitori, 33% comercianţi... Germanii sunt 
reprezentaţi cam peste tot, cu pondere sensi¬ 
bil mai mare decât procentul lor global de 14% 
printre ingineri (6,2%), profesori (5,4%), mecanici 
(3,5%). Austro-ungarii, grupul de altfel cel mai 
diferenţiat etnic şi cultural, sunt omniprezenţi... 

La 1900, România se afla pe locul 2 în Europa 
în ce priveşte procentul străinilor stabiliţi în 

tară: 79 la 1.000 de locuitori. Primul loc reve- 

? 

nea Elveţiei, cu 115,6 la 1.000 de locuitori. Alte 
ţări urmau la mare distanţă după România: Da¬ 
nemarca - 32,7; Belgia - 31; Franţa - 27,3; 
Austria - 20,2; Germania —13,8; Bulgaria - 13,3; 
Ungaria - 12,8; Serbia - 9,7. Se dovedeşte astfel 

marea atractivitate pe care o prezenta România 
în epocă. 

Aşadar, cum stau lucrurile? România este un 

? 7 

stat naţional, satele, fără îndoială, sunt aproape 
cu totul româneşti, oraşele însă (acolo unde se 
fabrică modernitatea românească) sunt mulţi- 
etnice si multiculturale. O abatere de la norma 

5 

„ideală", pe care legislaţia, ca şi statistica, încear¬ 
că să o acopere sau să o atenueze, aşezându-i 
pe „ceilalţi"' în altă categorie decât cea a româ¬ 
nilor; sunt un fel de „chiriaşi", ţara nu e şi a lor. 


Excepţia dobrogeană 

SE ADAUGĂ şi CAZUL, cu totul special, al Dobrogei 8 . 
N u e o provincie pe care românii să o fi primit 
cu bucurie, cu atât mai mult cu cât dobândirea 
ei, la 1878, venea împreună cu pierderea sudu¬ 
lui Basarabiei, din nou anexat de Rusia. Era un 
teritoriu de margine al Imperiului Otoman, com¬ 
plet neglijat şi slab populat, aproape un „semi- 

8. Cu privire la Dobrogea, vezi masiva lucrare a căpita¬ 
nului M.D. lonescu, Dobrogea în pragul veacului alXX-lea, 
Bucureşti, 1904. Dintre lucrările recente: Enache Tusa, 
Imaginar politic şi identităţi colective în Dobrogea , Edi¬ 
tura Institutului de Stiinte Politice si Relaţii Internatio- 

? j j î j 

nale, Bucureşti, 2011. 

deşert". Intr-o broşură publicată chiar atunci, 
Dimitrie A. Sturdza schiţa un tablou deloc sedu¬ 
cător, exprimând o opinie care nu era doar a lui: 
„o ţară băltoasă, nesănătoasă şi plină de friguri, 
cea mai nesănătoasă ţară din toată Europa"; de 
asemenea, „una din ţările cele mai sărace din 
Europa". Pe deasupra, ţinutul acesta nedorit ar 
fi deranjat şi arhitectura etnică a regatului: „O 
Românie omogenă! Aceasta este puterea ţării 
noastre; nu avem a ne lupta în interiorul ţării 
cu elemente eterogene. Suntem toţi români, şi 
străinii domiciliaţi la noi sunt în mică minori- 
tate. Nu avem la noi lupta naţionalităţilor" 9 . 
Cifra populaţiei înainte de 1878 e greu de stabi¬ 
lit, estimările fiind contradictorii; probabil circa 
150.000 de locuitori, poate cel mult vreo 225.000, 
ceea ce, raportat la suprafaţa de 15.000 km 2 , ar 
însemna o densitate de 10, maximum 15 locui¬ 
tori la km 2 (de comparat cu circa 40, densita¬ 
tea de atunci a României, si aceasta destul de 

7 î 

scăzută). Constanţa, viitorul mare port european, 
era un orăşel neînsemnat, cu câteva mii de su- 
flete. Se adăuga, în şirul arg umentelor defavora¬ 
bile, structura etnică şi religioasă a populaţiei, 
cu totul diferită de cea a României, Concepută 

ca stat al românilor si numai al lor, România se 

? 7 

•i 

9. D.A. Sturdza, Basarabia şi Dobrogea (cuvânt rostit 
în Senat în 28 septembrie 1878), Bucureşti, 1878, pp. 17 

si 22-23. 

> 

trezea cu o provincie care era în foarte mică mă¬ 
sură românească. Deşi, cum spuneam, cifrele 
sunt foarte nesigure, se poate considera că, la 
1878, musulmanii, turci şi tătari, alcătuiau o 
majoritate. In logica de astăzi, Dobrogea, in¬ 
clusiv partea din sud care i-a revenit Bulgariei, 
s-ar fi putut constitui înfr-un stat aparte, cu pro- 
fil predominant islamic (aşa cum s-au petrecut 
lucrurile recent în Bosnia şi în Kosovo). Fapt 
este că mulţi musulmani au părăsit atunci pro¬ 
vincia, iar pe de altă parte s-a petrecut şi o co- 

■ „ ' . . '--A. ■ , ‘,{ ' , ,, - , - : \ 

lonizare românească (în măsură apreciabilă cu 
„mocani“ din sudul Transilvaniei), astfel încât 
destul de repede proporţia etnică s-a modificat 
în favoarea românilor, profilul de ansamblu ră¬ 
mânând însă pronunţat multietnic. Era, se poate 
zice, ţinând seama şi de teritoriul restrâns, cel 
mai amestecat ţinut al Europei. Peste 20 de na¬ 
ţionalităţi, preciza, pe la 1900, Enciclopedia 
română, însirându-le astfel: români, turci si tă- 
tari, bulgari, ruşi, lipoveni, greci, germani, evrei, 
găgăuzi, armeni, italieni, ţigani şi, în număr 
mai mic, unguri, francezi, muntenegreni, alba¬ 
nezi, austrieci, sârbi, slovaci, englezi, polonezi, 
arabi... 10 La 1899, populaţia crescuse la 267.808 
locuitori; românii, iniţial minoritari, erau acum 
cei mai numeroşi, aproape jumătate din total 


10. Enciclopedia română , voi. II, Sibiu, 1900, p. 188. 

(circa 120.000). In 1912, se atinsese cifra de 
380.430 de locuitori, dintre care românii, în 
număr de 216.440, reprezentau deja o majoritate 
absolută (56,9%). Urmau bulgarii, 50.512 (13,3%), 
ruşii, 36.331 (9,5%), tătarii, 21.383 (5,6%), turcii, 
20.865 (5,5%), grecii, 9.982 (2,6%), germanii 
(veniţi din Rusia, de pe la mijlocul secolului al 
XlX-lea, în general ca agricultori), 7.668 (2%)... 
Chiar cu o majoritate românească, mozaicul 
etnic rămânea foarte pronunţat. La 1899, din o 
mie de locuitori ai Constanţei, 632,8 erau ro¬ 
mâni, 195,9 turci, 60,3 greci, 35,5 austro-ungari 
23,8 italieni... Cel mai cosmopolit oraş din Do¬ 
brogea şi din întreaga Rom ânie era însă Sulina 
(Europolis al lui Jean Bart): doar 296 de români 
la mia de locuitori, alături de 376,4 greci, 173 
turci, 71,1 austro-ungari... şi apoi ruşi, italieni, 
englezi, germani, francezi... 

Prin legea de organizare a Dobrogei din mar¬ 
tie 1880, toţi locuitorii provinciei care, în ziua 
de 11 aprilie 1877, erau cetăţeni otomani căpă¬ 
tau automat calitatea de cetăţeni români 11 . Era 

3 

o soluţie inevitabilă, dar care nu prea se potri¬ 
vea cu filozofia etnicistă a statului român. Turcii 
şi bulgarii din Dobrogea deveneau români, în 
timp ce atâţia români etnici veniţi din Austro- 
Ungaria nu beneficiau de cetăţenia românească. 

11. „Lege pentru organizarea Dobrogei“, în Monitorul 
Oficial , 7/19 martie 1880. 

Soluţia s-a găsit în adoptarea unui statut pro¬ 
vizoriu, care, ca orice provizorat, s-a prelungit 
destul de mult. Teoretic, dobrogenii aveau cali¬ 
tatea de cetăţeni români, dar în fapt, potrivit 
legii amintite, erau încă lipsiţi de principalele 
drepturi cetăţeneşti: nu puteau să trimită depu¬ 
taţi şi senatori în corpurile legiuitoare ale Ro¬ 
mâniei şi nici nu aveau dreptul (întocmai ca 
străinii) să cumpere proprietăţi rurale în Româ¬ 
nia „propriu-zisă“... Toate acestea în aşteptarea 
momentului în care provincia avea să fie sufi¬ 
cient de românizată pentru a se asorta cu restul 
ţării. Abia în 1909, o nouă lege (completată în 
1910 şi 1912) a pus capăt statutului discrimi¬ 
natoriu, dobrogenii participând pentru prima 
dată în 1912 la alegeri generale. 

O complicaţie suplimentară a apărut odată cu 
anexarea Cadrilateriilui, teritoriu de 7.700 km 2 , 
cam jumătate din suprafaţa Dobrogei româneşti, 
situat la sud de aceasta, pe care România l-a 
pretins şi l-a obţinut din partea Bulgariei în 
urma celui de-al Doilea Război Balcanic, încheiat 
cu Pacea de la Bucureşti (august 1913). Asupra 
G adrilaterului nu se putea invoca nici un drept 
de natură etnică: era cea mai puţin românească 
dintre toate regiunile situate de jur împrejurul 
României. Potrivit recensământului bulgăresc, 
în preajma anexiunii, dintre cei 259.957 de locui¬ 
tori, 116.324 erau bulgari, 105.765 turci, 11.734 

tătari şi doar 6.259 (2,4%) români 12 . AJipindu-şi 
Cadrilaterul, Dobrogea îşi sporea populaţia de 
la 380.000 de locuitori la 640.000, însă asta în- 
semna si sporirea elementului neromânesc. In 

* x 

timp ce în „vechea" Dobroge procesul de români¬ 
zare era destul de avansat, în Dobrogea Nouă 
(cum i s-a mai spus Cadrilaterului) trebuia por¬ 
nit aproape de la zero (şi în condiţii mai puţin 
prielnice, date fiind lipsa aproape completă a 
unei comunităţi româneşti si densitatea mult 

5 J 7 

mai mare de populaţie străină în comparaţie cu 
teritoriul dobrogean căpătat de România la 1878). 
In acest sens, era un pas decisiv spre luarea în 
considerare a unei Românii „cu minorităţi (în 
contradicţie cu filozofia de până atunci a omo¬ 
genităţii etnice), ceea ce deschidea calea spre 
proiectul României Mari. 


Drepturi şi discriminări 

STRĂINII ERAU BINE-VENIŢI. .. cu condiţia să stea 

la locul lor. Două „filtre 46 aveau menirea de a-i 
proteja pe români de o eventuală „invazie 66 : difi¬ 
cultatea dobândirii naturalizării, pe de o parte, 

12. G.A. Dabija, Cadrilaterul bulgar , ediţia a Il-a, 
Bucureşti, 1913, p. 198. 

şi interdicţia pentru „neromâni" de a achiziţiona 
bunuri imobile în mediul rural (principalul izvor 
de „românitate"), pe de altă parte. 

Nu era uşor să devii cetăţean român. Potrivit 

■#» 

prevederilor Constituţiei d in 1866, naturalizarea 
se făcea doar în mod individual şi prin lege (cu 
votul ambelor camere legiuitoare). La 1879, s-a 
completat articoIul respectiv prin detalierea pro¬ 
cedurii 13 . Străinul trebuia să depună o cerere de 
naturalizare, aducând argumente în favoarea 
solicitării sale (cu specificarea profesiei, a capi¬ 
talului deţinut etc.); i se impunea apoi să locu¬ 
iască, timp de zece ani, în ţară şi să dovedească 
„prin faptele sale că este folositor ei". Erau scutiţi 
de stagiu cei care aduceau „industrii, invenţiuni 
utile sau talente distinse'' ori „stabilimente mari 
de comerţ sau industrie". De asemenea, cei năs¬ 
cuţi în România, din părinţi stabiliţi în ţară, şi 
care nu beneficiaseră, nici unii, nici alţii, de vreo 
protecţie străină. Etnicii români, supuşi ai altor 
state, erau şi ei scutiţi de timpul de aşteptare, 
având doar obligaţia de a renunţa la „protec- 
ţiunea străină". Desigur, mulţi străini nu ţineau 
să renunţe la cetăţenia lor (austro-ungară, de 
pildă), pentru a îmbrăţişa cetăţenia româneas¬ 
că; erau, după cum am văzut, şi români transil- 

13, Constituţia României , cu adaosul din 1879 la arti¬ 
colul 7. 

văneni sau bucovineni rămaşi „austro-ungari" 
sau chiar „fără protecţie". Alţii şi-ar fi dorit natu¬ 
ralizarea, dar erau descurajaţi de dificultăţile 
demersului şi de şansele, nu prea mari, de reu¬ 
şită. Cazul, îndeosebi, al evreilor rămaşi în ma- 
re majoritate fără cetăţenie. E clar că statul 
român nu dorea „împământenirea" lor în masă. 

/s 

Insă atunci când se insistă asupra faptului că 
România a fost ultima ţară europeană care i-a 
emancipat pe evrei (după Primul Război Mon¬ 
dial), se lasă impresia greşită că doar evreii s-ar 
fi aflat în această situaţie. In realitate, categoria 
celor care aveau să fie naturalizaţi după 1918 
era mai largă, cuprinzându-i pe toţi locuitorii 
născuţi în România, însă lipsiţi de protecţie (e 
drept, cei mai mulţi dintre ei, evrei). 

Oraşele fiind, prin natura Jor, cosmopolite, cu 
atât mai mult străinii trebuiau ţinuţi departe 

A 

de sate. In primul rând, nici vorbă de vreo colo¬ 
nizare. Singurul proiect de acest gen a eşuat în 
1860. Se asociaseră câţiva mari proprietari - 
printre ei şi influentul om politic conservator 
Barbu Catargiu, viitor prim-ministru - în ve¬ 
derea aducerii în ţară a 2.500 de familii din 
Germania, cărora urmau să li se vândă câte 25 
de pogoane de pământ pentru a întemeia gospo- 
dării-iîiodel. O dispută aprinsă în jurul acestei 
chestiuni a avut loc în Camera deputaţilor din 
Bucureşti, avansându-se interpretări divergente 

ale unui articol, încă în vigoare, al Regulamen¬ 
tului Organic, privitor la ce pot sau nu pot cum¬ 
păra cetăţenii străini. Adversarii colonizării au 
avut câştig de cauză 14 . „Colonizările sunt po- 
prite“, se stipula intr-o lege din 1864 15 . In sfârşit, 
Constituţia din 1866 afirma explicit că teritoriul 
României „nu se poate coloniza cu populaţiuni 
de gintă străină". (Singura excepţie avea să pri- 
vească Dobrogea, cu statutul său special; aici, 
în contextul general al colonizării, au continuat 
să se aşeze şi după 1878 colonişti germani, pe 
urmele celor veniţi încă de prin 1840, sub regi¬ 
mul otoman.) 

Cât priveşte dreptul străinilor de a achizi- 

i 

ţiona bunuri imobile, o lege promulgată de dom¬ 
nitorul Alexandru Ioan Cuza în 1864 punea 
într-un fel capăt disocierii între urban şi rural, 
dându-le posibilitatea de a cumpăra orice fel de 
proprietăţi (deci şi pământ), cu condiţia ca şi 
românii să beneficieze de drepturi similare în 
ţările respective 16 . Discriminarea rămânea însă 
între străini şi străini, legea incluzându-i doar 
pe creştini, cu excluderea, aşadar, a evreilor. La 

14. „Chestiunea colonizării şi a coloniilor în ambele 
Principate", în Anale economice , 1861, pp. 25-33; Dio- 
nisie Pop Marţian, Coloniştii germani şi România , Bucu¬ 
reşti, 1860 (ediţia a Il-a, 1871). 

15. Monitorul Oficial , 20 august/l septembrie 1864. 

16. Ihidem . 

scurt timp, Constituţia din 1866 făcea însă un 
pas înapoi, precizând că doar românii şi cei na¬ 
turalizaţi pot deţine imobile rurale (prevedere 
inclusă si în Constituţia din 1923). Constituţia 

5 ) / J 

prevedea, de asemenea (articolul 7), că „numai 
străinii de rituri creştine pot dobândi împămân- 
tenirea“, excluzându-i astfel de la cetăţenie pe 
evrei. Articolul a fost modificat - în 1879 —, în 
urma presiunilor europene; potrivit noului text, 
„diferenţele de credinţe religioase şi confesiuni 
nu constituie în România o piedică spre a do¬ 
bândi drepturi civile şi politice şi a le exercita a 
(pe lângă evrei, intrau acum în discuţie şi mu¬ 
sulmanii, deveniţi supuşi români, în urma ane- 

/\ 

xării Dobrogei). In fapt, cum prea puţini evrei 
au căpătat cetăţenia în urma modificărilor con¬ 
stituţionale, ei au rămas suprareprezentaţi în 
mediul citadin, neavând acces la proprietăţile 
rurale (îi întâlnim şi la sate, dar în număr mult 
mai mic, ca arendaşi, negustori, cârciumari...). 


Amestecul etnic 

nici românii nu erau toţi, la origine, chiar atât 
de români. Aristocraţia era foarte amestecată; de 

7 * 

asemenea, în bună măsură, şi populaţia oraşelor. 

Se petrecuse, de-a lungul generaţiilor, un proces 
de asimilare. Balcanicii, îndeosebi, se prefăceau 
rşor în români, date fiind proximitatea culturală 
şi identitatea religioasă ortodoxă. Multe dintre 
„marile familii' 4 româneşti sunt la origine gre¬ 
ceşti: Cantacuzino, Rosetti... sau de alte obârşii 
? 7 * 

balcanice, precum Ghica, cu rădăcinile sale alba¬ 
neze. Mariajul tipic era între greci şi români, 
rezultând în epoca fanariotă şi chiar un timp 
după aceea o elită cu dublă ascendenţă şi dublă 

A 

cultură: românească şi grecească. In momentul 
creării Românie i, mai toti deveniseră români si 

7 9 7 

erau consideraţi ca atare, chiar dacă din când 

? 7 

în când, în focul vreunei polemici, li se mai im¬ 
puta provenienţa lor „impură 44 : obsesia lui Emi- 
nescu, pentru care adversarii liberali nu erau 
decât o adunătură de „bulgăroi cu ceafa groasă 44 
şi de „grecotei cu nas subţire 44 ; în parte, şi făcând 
abstracţie de etichetarea injurioasă, avea drep¬ 
tate, însă cam la fel stăteau lucrurile cu origi¬ 
nile şi în tabăra conservatoare, pe care poetul 
o menaja. In fapt, şi unii, şi alţii erau români 
pe deplin asimilaţi, indiferent de proporţia de 
„sânge străin 44 . 

E semnificativă sub acest aspect obârşia mul¬ 
tor personalităţi care au marcat cultura română. 
LL. Caragiale, scriitorul român cel mai repre¬ 
zentativ (alături de Eminescu), este, la origine, 
grec get-beget, cu o infuzie albaneză; oricum, nu 

i s-a identificat nici o picătură de „sânge româ- 

A 

nesc 44 . In cazul lui Vasile Alecsandri a circulat 
ipoteza - puţin probabilă - a unei origini evre¬ 
ieşti; e însă pe deplin documentată ascendenta 
grecească, atât dinspre mamă, cât şi, parţial, 
dinspre tată. Alexandru D. Xenopol, primul is¬ 
toric modern al românilor, e fiul unui imigrant, 
foarte probabil evreu, şi al unei grecoaice. Iar 
Nicolae lorga, recunoscut drept cel mai de seamă 
istoric român, se trage, pe linie paternă, dintr-un 
grec stabilit în Moldova în secolul al XVIII-lea, 
bunicul său din partea mamei fiind de asemenea 
grec. Ion Mincu, creatorul stilului neoromânesc 
în arhitectură, este sârb (sau macedonean) prin 
ambii părinţi 17 . La rândul lui, Anghel Saligny, 
strălucitul inginer, constructorul podului de la 
Cernavodă, descinde, prin tată, dintr-o familie 
franceză hughenotă stabilită în Germania şi 

17. Pentru cazul mai puţin cunoscut al lui Ion Mincu, 
vezi Mihai Sorin Rădulescu, Memorie şi strămoşi , Edi¬ 
tura Albatros, Bucureşti, 2002: „Genealogia familiei 
arhitectului Ion Mincu“, p. 209, şi Cu gândul la lumea 
de altădată , Editura Albatros, Bucureşti, 2005: „Contri¬ 
buţii la genealogia şi biografia arhitectului Ion Mincu“, 
pp. 11-32. Ascendenţa lui Caragiale e minuţios reconsti¬ 
tuită de Şerban Cioculescu, în Viaţa lui LL. Caragiale , 
Bucureşti, 1940 (şi ediţii ulterioare). Cu privire la familia 
lui N. lorga: Barbu Theodorescu, Gontribuţiuni la cunoaş¬ 
terea strămoşilor lui Nicolae lorga, Bucureşti, 1947. 

dintr-o mamă poloneză. E numai o selecţie! I s-au 
căutat, fără succes, şi lui Eminescu strămoşi de 
cele mai diverse şi exotice origini (spre indig¬ 
narea poetului, care el însuşi abuzase, la adre¬ 
sa altora, de acest gen de „acuze"); rămâne doar, 
în ce-1 priveşte, ciudăţenia numelui - Emino- 
vici, în forma originară -, de factură nu tocmai 
românească. 

Toţi cei amintiţi sunt, fără discuţie, români 
întru totul, fiindcă identitatea etnică sau naţio- 
nală nu ţine de biologie, ci de cultură. Vor fi păs¬ 
trat totuşi, în fondul lor spiritual, câte ceva şi 
din moştenirea generaţiilor anterioare. Ne aflăm 
într-un mediu al diversităţii, nu numai între 
români şi „străini", dar chiar între români şi 

români, proveniţi ei înşişi din surse si combinaţii 
diferite. 

Se adaugă şi uşurinţa cu care elita româneas¬ 
că s-a dovedit capabilă să-şi însuşească mode¬ 
lele din afară. Până în prima parte a secolului 
al XlX-lea, a adoptat, fără rezerve, cultura gre¬ 
cească, apoi s-a orientat la fel de radical, si ex- 

trem de repede, spre lumea occidentală. Franceza 
a devenit limba saloanelor şi chiar româna s-a 
francizat într-o măsură apreciabilă, iar Bucu- 
reştiul, până atunci un oraş de factură rural- 
orientală, şi-a luat drept model capitala Franţei, 
aspirând la condiţia unui „mic Paris“. Si Ger- 
mania şi-a avut adepţii ei. în preajma Primu- 

lui Război Mondial, practic toţi membrii elitei 
politice şi intelectuale sunt de formaţie culturală 
franceză (în majoritate) sau germană. Lumea 
românească aproape că se separă în două: pe de 
o parte, o Românie aproape încremenită în civi¬ 
lizaţia tradiţională (ilustrată cel mai fidel de 
satul românesc), iar pe de altă parte, o Românie 
cosmopolită, foarte diversificată, cu străinii ei de 
tot felul şi cu românii ei, la rândul lor, de diverse 
origini şi cu variate orientări culturale. 


„Şcoala naţionalistă" si rezistenta ortodoxă 

) y y y 

PREA MARE ETEROGENITATE CULTURALĂ în Româ¬ 
nia, considera Spira Haret, ilustrul ministru libe¬ 
ral al instrucţiunii publice, autor al celei mai 

temeinice si mai durabile reforme din învăţă- 

? * 

mântui românesc. Remediul la acest gen de în¬ 
străinare trebuia să-l ofere şcoala; îi revenea 
acesteia misiunea de a răspândi pretutindeni 
limba română şi de a imprima valorile naţionale 
româneşti. Pe scurt, Şcoala naţionalistă : e titlul 
unei broşuri pe care o publică în anul 1907 l8 . 

18. Spiru C. Haret, Şcoala naţionalistă , extras din Re- 
vista Generală a învăţământului , anul II, nr. 6, Bucureşti, 
1907, 12 pp. 

Proiectul naţional pe termen lung e definit 
aici fără echivoc: „toate naţionalităţile de pe te¬ 
ritoriul nostru să aj ungă a se contopi în una sin¬ 
gură, care să fie rezultanta tuturor" („una singură" 
însemnând, evident, naţiunea română). De re¬ 
marcat, cel puţin, recunoaşterea existenţei, sub 
denumirea generică de român, a câtorva naţio¬ 
nalităţi, invizibile în statistici, ca şi în caracte¬ 
rizarea cam sumară a Vechiu lui Regat drept o 
ţară omogenă sub raport etnic. 

Sunt sate „de bulgari, de ruteni şi de unguri , 
aşezaţi la noi de sute de ani, şi în cari cu toate 
acestea se întâlnesc nu puţini oameni cari nu 
înţeleg o vorbă românească" (să observăm că 
ceangăii apar aici pur şi simplu ca unguri; vor 
fi socotiţi mai târziu d rept români mai mult sau 
mai puţin maghiarizaţi, de către unii autori 
autohtoni). „Departe de mine — se apără minis¬ 
trul - gândul vreunei încercări de deznaţionali¬ 
zare, pe cale şcolară sau altfel, a naţionalităţilor 
străine care fac parte integrantă din stat ul ro¬ 
mân... Deznaţionalizarea este un act de evolu- 
ţiune înceată, de penetraţiune şi de absorbire 
a unui popor prin altul. Şcoala poate să contri¬ 
buie la dânsa întru câtva; dar factorul principal 
este timpul, cultura mai reală si vitalitatea mai 
mare a unei rase faţă de al ta.“ 

Aşadar, obiectivul final rămâne asimilarea; 

mersul în această direcţie nu trebuie însă fortat. 

7 ? 

Ceea ce se poate însă pretinde - în primul rând 
prin şcoală — este deprinderea peste tot a limbii 
române, precum şi cultivarea sentimentelor de 
ataşament fată de tară. în lipsa acestor exigenţe, 
comunităţile menţionate „vor continua să for¬ 
meze în mijlocul ţării un fel de ţară străină; stră¬ 
ină nu numai prin limbă, ci şi prin tendinţe şi 
sentimente". 

O altă faţetă a problemei, nu mai puţin în¬ 
grijorătoare, se identifică în „acţiunea rea şi din 
ce în ce mai simţită pe care o au şcolile străi¬ 
ne înfiinţate la noi, chiar asupra copiilor de na¬ 
ţionalitate si de limbă română". Set iile acestea, 
numeroase, răspundeau necesităţilor unei popu¬ 
laţii orăşeneşti destui de amestecate; la ele îşi 

trimiteau copiii şi mulţi părinţi români, din varii 
motive, precum mai buna învăţare a limbilor 
străine sau disciplina mai strictă. Astfel, doar 
în Bucureşti, la 1914, funcţionau nu mai puţin 
de 15 instituţii de învăţământ catolice, cu un 
total de 3.942 de elevi; dintre aceştia, 1.982 erau 
austro-ungari, iar 905 români (după confesiuni: 
1.871 catolici, 1.095 ortodocşi, 226 protestanţi, 
750 mozaici) 19 . De aici, temerea unei posibile 

19. Raymund Netzhammer, Episcop In România, edi¬ 
ţie realizată de Nikolaus Netzhammer în colaborare cu 

3 

Krista Zach, voi. II, Editura Academiei Române, Bucu¬ 
reşti, 2005, tabelele de la pp. 1485-1486. 

înstrăinări a tinerilor români, inclusiv prin con¬ 
vertirea unora la catolicism. Printre acuzele adu¬ 
se de Spiru Haret acestor şcoli: „limba română, 
dacă nu e cu totul gonită, abia are parte de un 
număr de ore ridicol"; „istoria şi geografia ţării 
on mu se învaţă deloc, ori se prezintă mai mult 
spre batjocura ţării. E cunoscut cazul unei că¬ 
lugăriţe care învăţa pe elevele ei că Ştefan ce 
Mare a fost un cap de bandiţi"; „Cât despre re¬ 
ligie, ce să mai vorbesc? Să zic că e neglesă nu 
e de ajuns; şi dacă voi spune că copiii noştri în¬ 
vaţă că noi suntem eretici, încă nu am spus tot. 
Rezultatul, când nu se ajunge la conversiune 
pe faţă, este de cele mai multe ori un sentiment 
de adâncă aversiune şi dispreţ pentru religia 
tării...". 

3r 

Pornind de la asemenea constatări, Spini 
Haret s-a angajat într-un fel de Kulturkampf 20 
românesc, intensificând inspecţiile şi instituind 
un control riguros asupra programelor şcolare. 
Vizate, în prima linie, au fost călugăriţele insti¬ 
tutelor „Notre Dame de Sion" din Iaşi, Galaţi si 

Bucureşti, vinovate, peste toate, de a fi deter¬ 
minat şi convertirea la catolicism a unor eleve. 
Institutele respective au fost date în judecată, 

20. Lupta purtată de cancelarul Otto von Bismarck 
în Germania, între 1871 şi 1878, împotriva influenţei Bi¬ 
sericii Catolice. 

în faţa Consiliului permanent al Instrucţiunii 
publice, şi obligate (în septembrie 1904) să se 
pună în regulă în privinţa personalului şi a pro¬ 
gramei de învăţământ; s-a interzis cu desăvârşire 
ca elevele ortodoxe să mai participe la ceremo¬ 
nii religioase catolice, urmând să fie conduse în 
fiecare duminică la sluj ba ortodoxă. S-a luat mă¬ 
sura ca să se asigure în toate şcolile „neromâ¬ 
neşti^ pentru elevii români, educaţia religioasă 
cu preoţi ortodocşi 21 . 

Evenimentul a fost intens mediatizat. Orto¬ 
doxia, cum se vede, devenise, în contextul occi- 
dentalizării masive, ultima linie de apărare a 
identităţii specifice româneşti; nu putea fi aban¬ 
donată cu nici un preţ. 

Spiru Haret declara în Senat, la 30 noiem¬ 
brie 1904: „Am căutat prin tot felul de măsuri, 
prin ameninţări, prin inspecţiuni, să fac să intre 
în mintea acestor directoare datoriile lor fată 

7 

de minister. Şi cred că, şi dacă nu vor fi înţeles 
pe deplin ceea ce am vrut să le fac să înţeleagă, 
în orice caz am reuşit să le fac să înţeleagă mă¬ 
car în parte că nu mai merge aşa, şi că vine vre¬ 
mea când se apropie - vorba românului - funia 
de par; dacă până acum ne-am mulţumit cu 

21. Documentele privitoare la „cazul Notre Dame de 
Sion“: Arhivele Naţionale ale României, Ministerul Cul¬ 
telor şi Instrucţiunii publice, 1130—1132/1904. 

corespondenţe, cu ordine, cu scrisori şi cu invitări, 
şi dacă aceste ordine şi invitări au fost ascu tate 

U|| (| | 

numai în parte până acum, înţeleg ca de aci îna¬ 
inte să se intre cu totul în regulă; dacă nu, vom 
şti ce să facem pentru ca legile, regulamentele şi 
ordinele noastre să fie executate şi respectate 4422 . 

Presiunea se menţine şi în anii următori. 
Arhiepiscopul catolic de Bucureşti, Raymund 
Netzhammer, îl informa pe regele Carol I, la 19 
decembrie 1909, despre acţiunile în forţă ale 
„temutului 41 Spiru Haret: „Anul acesta a fost în 
general un an greu, şi anume în ceea ce priveşte 
şcolile noastre. Am avut o avalanşă de inspecţii 
şcolare şi vom mai avea! La mănăstirea Pitar 

Moş au fost făcute inspecţii şi, la noviciat si la 

? 

casa preoţilor, au fost smulse sertare etc.; la fel 
s-a procedat şi la Sf. Iosif, la Sion si la şcolile noas- 

tre de băieţi! Noi, bărbaţii, ne mai putem apăra, 
dar înfricoşatele maici, ba! 4423 

Cu şi mai mare neîncredere decât „străinii 44 
romano-catolici ajunseseră să fie priviţi, în ma¬ 
terie religioasă, românii greco-catolici (uniţi). Şi 
aceasta, în ciuda faptului că în Transilvania re¬ 
prezentau o parte însemnată a populaţiei ro¬ 
mâneşti, iar meritele lor în mişcarea naţională 

22. Operele lui Spiru C. Haret, voi. V, Parlamentare, 
1901-1904, Bucureşti, f.d., p. 329. 

23. Raymund Netzhammer, op. cit., voi. I, p. 246. 

nu mai trebuiau dovedite. In Regat deranjau 
însă dorita omogenitate românească. Am văzut 
cum recensământul îi ignora pur şi simplu. Exis¬ 
ta suspiciunea că tocmai prin ei, mai curând de¬ 
cât prin romano-catolicii „neromâni 44 , ar putea 
fi atraşi şi alţi români spre catolicism. Nu s-a 
permis ridicarea în Bucureşti, până în 1909, a 
nici unei biserici greco-catolice, deşi numărul 
uniţilor transilvăneni stabiliţi în capitală era 
estimat a fi între 5.000 şi 10.000. N-aveau decât 
să meargă la bisericile ortodoxe şi să revină astfel 
la matcă! Atunci când arhiepiscopul Netzhammer 
a luat iniţiati va construirii unei biserici pentru 
românii uniţi, a întâmpinat o rezistenţă puter¬ 
nică din partea factorilor politici. Prim-ministrul 
Ionel Brătianu i-a explicat cum stau lucrurile: 
„Este deosebit de dureros pentru noi faptul că 
naţiunea noastră este divizată confesional în 
Transilvania, cu toate că, în definitiv, ambele 
părţi reclamă aceeaşi credinţă în aceeaşi formă. 
Cred că dumneavoastră înşivă trebuie să înte- 
legeţi că nu putem permite să se adâncească şi 
la noi în Regat dihonia confesională în rândul 
poporului. Românii din Transilvania care vin 
încoace la noi sunt familiarizaţi cu bisericile 

7 

noastre ortodoxe si se consideră acolo ca acasă. 
Si-acum am auzit că intenţionaţi să construiţi 

pentru românii greco-catolici sau pentru uniţi, 
cum se mai spune, o biserică deosebită. Biserici 

latine puteţi construi din partea mea oricâte 
doriţi, dar trebuie să vă spun în mod hotărât că 
nu ne-ar conveni deloc construirea unei biserici 
r omâno-unite! “ 24 

Până la urmă, biserica s-a înălţat, fiind sfin¬ 
ţită pe data de 19 decembrie 1909. însă atitu¬ 
dinea discriminatorie faţă de uniţi nu poate să 
nu ducă cu gândul la ceea ce se va întâmpla 
câteva decenii mai târziu, în 1948, când Biserica 
Greco-Catolică a fost pur şi simplu desfiinţată 
de către autorităţile comuniste. 

7 


Transilvania, Bucovina, Basarabia 

ÎN PREAJMA PRIMULUI RĂZBOI MONDIAL, trăiau în 
afara României, în ţinuturile care i se vor alipi 
în 1918 - Transilvania (în sensul larg al terme¬ 
nului, incluzând si Banatul, Crisana si Mara- 

mureşul), Bucovina si Basarabia între 4 si 4,5 

milioane de români (imprecizia sumei explicân- 
du -se prin nesiguranţa datelor privitoare la 
Basarabia), risipiţi pe o suprafaţă ceva mai mare 
ca a Regatului român şi reprezentând ceva mai 
mult de jumătate din totalul populaţiei regiu¬ 
nilor respective; de comparat cu cei peste 7 mi- 


24. Ibidem, pp. 230-231, însemnarea din 15 iulie 1909. 

lioane de locuitori ai României înregistraţi în 

1912. 

Transilvania (în accepţia extinsă la care m-am 
referit) cuprindea numărul cel mai mare al 
românilor aflaţi sub stăpânire străină: 2.827.419, 
potrivit recensământului maghiar din 1910; de 
precizat că în acest caz era luată în considerare 
nu naţionalitatea, ci limba maternă (sau de 
comunicare) 25 . Românii (mai precis vorbitorii de 
limbă română) reprezentau în momentul res¬ 
pectiv 53,7% din populaţia Transilvaniei; ma¬ 
ghiari (în sensul de vorbitori de limbă maghiară) 
erau 31,6% , iar germani 10,7%. Criteriul limbii 
folosite amplifica rubrica „maghiarilor 41 , n care 
maghiarilor etnici li se adăugau şi populaţia 
evreiască, vorbitoare în mare majoritate de ma¬ 
ghiară (3,5% din populaţie), de asemenea ţiganii, 
care nu apar nici ei înregistraţi distinct, precum 
si frânturi din alte naţionalităţi. Nu înseamnă 

că un asemenea criteriu ar fi incorect: până la 
urmă, opţiunea culturală nu e mai puţin semni¬ 
ficativă decât originea. Politica de maghiarizare 
dădea oricum roade; procentul maghiarilor sau 

25. A Magyar Szent Korona Orszăgainak 1910 evi 
Nepszâmlâlâsa (recensământul maghiar din 1910), voi. I, 
Budapesta, 912; The History of Transylvania (coordona- 
tori Ioan-Aurel Pop, Thomas Năgler, Andrâs Magyari), 
voi. III, Centrul de Studii Transilvane, Cluj-Napoca, 2010. 
p. 508. 

al celor care vorbeau ungureşte crescuse de la 

25,2%, în 1880, la 29,5%, în 1900, şi la 31,6%, 
în 1910. Românii rezistau însă destul de bine, 
apăraţi în bună măsură şi de identitatea lor reli¬ 
gioasă distinctă. La scara întregii Ungarii, pier ¬ 
deri masive în favoarea elementului maghiar au 
avut germanii şi slovacii. Procentul populaţiei 
româneşti în Transilvania s-a dovedit destul de 
stabil: 54,9% în 1880, 55% în 1900, 53,7% în 
1910~o uşoară scădere spre sfârşit, insă doar 
rel ativă, fiindcă în cifre absolute numărul româ¬ 
nilor a crescut cu 145.000 de locuitori din 1900 
până în 1910. 

Uşor majoritari în ansamblu, românii dis¬ 
puneau de o majoritate mult nai consistentă în 
mediul rural, cei mai mulţi dintre ei fiind ţărani. 

7 ? 3 

Reversul medaliei era prezenţa foarte scăzută 
în oraşe. Maghiarii (socotindu-i printre ei şi pe 
evrei) şi germanii alcătuiau cea mai mare parte 
a populaţiei citadine (şi, implicit, a categoriilor 
sociale „neţărăneşti'': aristocraţia, burghezia, 
clasa de mijloc în genere, muncitorimea...). Ro¬ 
mânii îi depăşeau doar în puţine oraşe mici, cu 
câteva mii de locuitori (Orăştie, de exemplu). La 
Cluj, din 60.808 locuitori, maghiari erau 50.704, 
români - 7.562; la Târgu-Mureş, din 25.517, 
maghiari - 22.790, români - 1.717; la Timişoara, 
din 72.555, germani — 31.664, maghiari - 28.552, 
români - 7.566; la Arad, din 63.166, maghiari - 

46.085, români - 10.279; la Oradea, din 64.169, 
58.421 maghiari (mulţi dintre ei, evrei) ro¬ 
mâni - 3.604. Ceva mai bun procentul românilor 
la Sibiu (care era şi sediul Mitropoliei ortodoxe): 
din 33,489 locuitori, 16.832 germani, 8.824 ro¬ 
mâni, 7.252 maghiari. Şi, încă şi mai bine, dar 
tot minoritari, sunt reprezentaţi la Braşov: din 
41.056 locuitori, 17.831 maghiari, 11.786 români, 
10.841 germani. 

In ceea ce priveşte Bucovina 26 , datele sunt 
incerte cu privire la raporturile demografice în 
momentul anexării ei de austrieci (1775). Punctul 
de vedere românesc este, fireşte, acela al unei 
majorităţi româneşti: 60% români, faţă de 33% 
ruteni, potrivit unei sinteze recente. Cert este 
că în perioada „austriacă'', din 1775 până la 1918, 
peisajul etnic s-a diversificat considerabil, în spe¬ 
cial prin aşezarea în provincie a unui număr 
important de germani şi evrei (şi maghiari, într-o 
proporţie mult mai mică). Pe de altă parte, 
numărul rutenilor l-a depăşit pe cel al români¬ 
lor - de fapt, precizându-se două zone oarecum 
distincte: Bucovina de Nord, cu majoritate ru- 
teană (ucraineană), Bucovina de Sud, cu majo¬ 
ritate românească. La 1910, populaţia - socotită 

26. Constantin Ungureanu, Bucovina în perioada stă¬ 
pânirii austriece. Aspecte etnodemografice şi confesionale , 
1774-1918 , Editura Civitas, Chişinău, 2003; anexe statis¬ 
tice, pp. 239-270. 

după limba de comunicare — se împărţea astfel: 
total — 794.929 de locuitori; ruteni — 305.101 
(38,4%); români - 273.254 (34,4%); germani - 
168.851 (21,2%)... Luând însă în considerare sta¬ 
tistica confesională, apare numărul de 102.919 
mozaici (12,9%), ceea ce înseamnă că cei mai 
mulţi dintre vorbitorii de limbă germană erau 
evrei. Ca şi în Transilvania, românii trăiau în 
majoritate la sate. La Cernăuţi, capitala provin¬ 
ciei, se înregistrau, în 1910, 85.458 de locuitori; 
41.360 (48,4%) dintre ei erau de limbă germană 
(evrei, cei mai mulţi: 28.613, respectiv 32,8% din 
ansamblul locuitorilor); rutenii apar în număr de 
15.254 (17,8%), iar românii sunt 13.440 (15,7%), 

fiind depăşiţi chiar de polonezi - 14.893 (17,4%). 
Şi la Suceava, vechea capitală a Moldovei, ger¬ 
mana (6.449 de vorbitori) ajunsese să fie mai 
bine reprezentată decât româna (3.667). Româ¬ 
nii erau majoritari în două oraşe mai mici: Câm¬ 
pulung şi Vatra Bornei. în total, din populaţia 
citadină de 161.664 de locuitori, românii atin¬ 
geau numărul de 34.676, puţin peste o cincime. 

Basarabia, în momentul anexării sale de către 
Imperiul Rus în 1812, avea o populaţie alcătuită 
în marea majoritate din români (moldoveni): 
86%. Colonizările şi, îndeosebi începând din par¬ 
tea a doua a secolului al XlX-lea, acţiunea siste- 

7 7 

matică de rusificare au modificat mult proporţiile. 
Recensământul din 1897 înregistra 1.936.012 

locuitori, dintre care doar 47,6% rămăseseră ro¬ 
mâni, alături de 19,6% ucraineni, 11,8% evrei 
şi 8% ruşi... Desigur, informaţiile furnizate de 
autorităţile rusesti au stat întotdeauna sub un 
semn de întrebare. Reluând datele aceluiaşi 
recensământ, istoricii români au ajuns la un 
rezultat destul de diferit, partea populaţiei ro¬ 
mâneşti ridicându-se la 56%: o diferenţă de 

? * 

aproape 10 puncte şi o majoritate absolută în 
locul uneia relative 27 . E de presupus că destui 
români vor fi fost înregistraţi ca ruşi, cu sau fără 
acceptul lor; de altfel, pentru unii era va orizant 
să se declare ruşi - cazul boierimii basarabene, 

î 

în cea mai mare parte complet rusificată spre 
sfârşitul perioadei (până şi Constantin Stere, un 
mare patriot român, care a trecut în România 
în 1892, mărturisea că în momentul acela abia 
vorbea româneşte). însă nici metodologia „ro¬ 
mânească" de a-i întoarce pe toţi, indiferent de 
opţiunea lor culturală, la etnia de origine nu 
este cea mai recomandabilă; un român rusificat 
(dacă e rusificat cu adevărat, nu doar în hârtiile 

27. Varianta „rusească" a recensământului: Irina 
Livezeanu, Cultură şi naţionalism în România Mare, 
1918-1930, Humanitas, Bucureşti, 1998, pp. 111-112; va- 
rianta „românească", la Ion Nistor, Istoria Basarabiei , 
ediţia a III-a, Cernăuţi, 1923, pp. 304-305. Comparaţie 
între cele două variante, la Ştefan Ciobanu, Basarabia. 
Populaţia, istoria, cultura , Bucureşti, 1941 (nouă ediţie, 
Chişinău, 1998). 

funcţionarilor) deja este rus, nu mai e român. 
Aşa cum, invers, au devenit români o mulţime 
de balcanici stabiliţi în România. în aceste con¬ 
diţii, când multe persoane nu mai au o identitate 
etnică şi culturală „absolută", e imposibil de decis 
asupra unor cifre exacte. Ceea ce se poate spune 
este că românii reprezentau, de departe, comu- 

M 

nitatea cea mai numeroasă, supusă însă unei 
eroziuni accentuate, în principal prin rusificarea 
elitelor. Se menţineau mai bine la sate. Oraşele 
erau de cultură rusească şi cuprindeau de ase¬ 
menea un mare număr de evrei. La Chisinău - 
după datele aceluiaşi recensământ din 1897 - 
majoritatea populaţiei era împărţită între 45,9% 
evrei si 27% ruşi. 

Spaţiul „românesc" din afara Regatului Româ¬ 
niei nu era, aşadar, românesc pur şi simplu, ci 
doar majoritar românesc, românii depăşind cu 
puţin jumătate din numărul total a) locuitorilor, 
iar „ceilalţi", laolaltă, apropiindu-se şi ei de ju¬ 
mătate. Se adăuga pecetea „străină" pusă asupra 
românilor înşişi: elita basarabeană era rusificată, 

“ * 7 

iar elita românească din Transilvania si Buco- 
vina, deşi îşi menţinuse bine identitatea româ¬ 
nească, se pătrunsese totodată de spiritul Europei 
Centrale, deosebindu-se astfel, într-o măsură apre¬ 
ciabilă, de elita Vechiului Regat, cu rădăcinile 
ei balcanice şi cu înclinarea pronunţată spre 
cultura franceză. 


România Mare 



Stat naţional unitar? - Recensământul din 
1930 - Românizarea prin şcoală - Români şi 
români — Spre o purificare etnică? 

la 1918 , românia îşi schimbă înfăţişarea. Alipi¬ 
rea, pe rând, a Basarabiei, Bucovinei şi Transil¬ 
vaniei îi sporeşte de peste două ori teritoriul şi 
populaţia (de la 137.000 km 2 ia 295.000 km 2 , 
şi de la 7,235 de milioane de locuitori în 1912, 
la 18 milioane, înregistraţi în 1930). Aproape toţi 
românii se află acum între hotarele aceluiaşi stat; 
alături de ei însă, şi un evantai foarte larg de 
minorităţi. Potrivit recensământului din 1930, 
românii etnici reprezentau 71,9% din populaţia 
întregii ţări. Aproape trei locuitori din zece erau, 
aşadar, „minoritari 1 '. 

„Stat naţional unitar": aşa este definită ţara 

77 ? 7 

în Constituţia adoptată în 1923, sintagmă care 
nu apărea în Constituţia din 1866 (cu modifi¬ 
cările ulterioare), deşi Vechiul Regat era „mai 
naţional", în sensul etnic românesc, decât Româ- 

5 7 

ni a Mare. S-ar zice că tocmai relativul deficit de 

omogenitate naţională a îndemnat la folosirea 
unui termen menit să-l compenseze. 

In istoriografia româneasca, unde are încă în 
bună măsură curs idee a de secol XIX a unei isto- 
ni menite, mai presus de orice, să justifice drep¬ 
turile naţionale, statul naţional unitar român 
pare ceva de la sine înţeles. Dacă până şi Con¬ 
stituţia îl proclamă! Publicată sub egida Acade¬ 
miei Române, deci învestită teoretic cu cea mai 
mare autoritate ştiinţifică, recenta istorie a ro¬ 
mânilor caracterizează România Mare ca fiind ,4e 
fapt şi de drept , stat naţional unitar constituit din 
teritoriile locuite dintotdeauna de români" 1 . 

Desigur, nu lipsesc argumentele de natură să 
susţină o asemenea formulare. în România Mare, 
românii sunt majoritari aproape peste tot (ex¬ 
ceptând totuşi nordul şi sudul Basarabiei, nor¬ 
dul Bucovinei, Cadrilateml si „tinutul secuiesc* 
din Transilvania). Minorităţi sunt multe, dar 
limitate, fiecare, la o anume parte a ţarii; liantul 
general îl reprezintă exclusiv populaţia româ¬ 
nească. în ceea ce priveşte structurile institu¬ 
ţionale ale ţării, aici nu mai e nimic de discutat: 
România Mare preia filozofia centralizatoare a 
Vechiului Regat; nici vorbă de acceptarea indi¬ 
vidualităţilor regionale. 

1. Istoria românilor , voi VIII (ed, Ioan Scurtu), Edi¬ 
tura Enciclopedică, Bucureşti, 2003, p. 6. 

Aceste individualităţi există totuşi, şi ele sunt 
uşor de observat. Nu se poate anula printr-o tră¬ 
sătură de condei o întreagă evoluţie istorică. Nici 
românii nu sunt identici, de la o regiune la alta. 
Iar minorităţile, foarte diverse, accentuează şi 
mai tare diferentele. Provinciile alipite sunt mai 
puţin româneşti decât România privită în tota¬ 
litate. „Ceilalţi" sunt între 40 şi 50% în Tran¬ 
silvania şi Basarabia, depăşind chiar pragul de 
50% în Bucovina şi în Dobrogea (socotind şi 
Cadrilaterul). Unele minorităţi au reprezentat 
până la 1918 elementul dominant (maghiarii în 
Transilvania, germanii în Bucovina, „rusofonii" 
în Basarabia) şi, chiar dacă în România Mare 
toţi aceştia şi-au pierdut primatul politic, au 
rămas în continuare mai bine situaţi în genere 
decât românii în plan economic şi chiar cultural. 
De altfel, e caracteristic faptul că, până la sfâr¬ 
şitul perioadei, românii, majoritari în ansamblu, 

rămân minoritari în oraşe. 

Discursul istoric „oficial" continuă să insiste 
asupra atitudinii cu totul corecte pe care ar fi 
avut-o românii faţă de minoritari. Se poate citi 
tot în Istoria editată de Academia Română. „în 
general, oficialităţile române au adoptat o ati¬ 
tudine pozitivă faţă de minorităţi... Unele legi 
favorizau în mod vădit minorităţile . 


2. Ibidem, p. 60. 

Se poate constata, e drept, o anume mode¬ 
raţie în politica minoritară a României inter¬ 
belice, până spre sfârşitul anilor ’30. Nici nu se 
putea altfel într-un stat construit pe principii 
liberale şi democratice (chiar dacă imperfect 
aplicate). Se impunea şi constatarea că minori¬ 
tăţile nu erau simple „anexe", ele marcau puter¬ 
nic profilul etnic şi cultural al regiunilor alipite! 
Românii câştigaseră bătălia numărului, însă 
aproape la limită. Minoritarii alcătuiau blocuri 
prea puternice, cu deosebire în mediul urban şi 
în multe sectoare economice, pentru a putea fi 
dislocaţi cu uşurinţă. România mai era legată 
şi de „tratatul minorităţilor" pe care îl semna¬ 
se - chiar dacă nu de bunăvoie - odată cu ansam¬ 
blul tratatelor de pace. 

Ar fi însă naiv să ne închipuim că prima 
grijă a „statului naţional unitar român" ar fi 
fost protecţia minorităţilor. Am avea atunci de 
consemnat o nepotrivire curioasă cu însuşi con¬ 
ceptul de „stat naţional". Proiectul urmărit era, 
în primul şi în primul rând, românizarea unei 
Românii care, în raport cu condiţia ideală a sta¬ 
tului naţional, număra prea mulţi neromâni şi 
se caracteriza, în plus, printr-o diversitate de in¬ 
fluenţe străine revărsate chiar asupra românilor 
din ţinuturile recent alipite. Erodarea minori¬ 
tăţilor şi procesul de unificare culturală sunt fe¬ 

nomene care s-au produs pretutindeni în statele 
naţionale, fie prin aplicarea unei politici siste¬ 
matic îndreptate spre acest scop, fie pur şi simplu 
în mod obiectiv, prin lenta, dar fatala dizolvare 
a minorităţilor în masa majoritară. Franţa, în 
multe privinţe model avansat de democraţie, a 
înghiţit cu totul minorităţile, transformându-i 
în francezi pe toţi cetăţenii săi (majoritatea, în 
vremea Revoluţiei Franceze, nici nu vorbeau 

A _ 

franţuzeşte). In Finlanda — altă democraţie mo¬ 
del —, suedeza, vorbită doar de câteva procente 
din populaţie, e a doua limbă oficială a ţării (în 
logică finlandeză, maghiara ar putea fi limbă 
oficială în România); acest lăudabil comporta¬ 
ment democratic nu poate ascunde faptul că 
numărul vorbitorilor de suedeză a scăzut la ju¬ 
mătate pe parcursul ultimului secol. Naţiunea 
macină minorităţile şi tinde spre omogenizare; 
să nu fim ipocriţi şi să ne prefacem că doar în 
România lucrurile s-ar petrece altfel. 

Cel mai bun mijloc de a eluda problemele 
delicate este, evident, acela de a nu vorbi deloc 
despre ele. O masivă istorie a Transilvaniei a fost 
publicată recent la Cluj. Sunt trei volume: ulti¬ 
mul se opreşte la 1918! O sinteză într-un volum 
lasă la prima vedere speranţa unei aduceri la 
zi; într-adevăr, un ultim capitol se intitulea- 

A 

ză „Transilvania după 1920". In fapt, sunt doar 

câteva pagini şi vagi consideraţii aproape fără 
nici o legătură cu subiectul anunţat 3 . Să înţe¬ 
legem că 1918 a însemnat pentru Transilvania 
„sfârşitul istoriei"? 


Recensământul din 1930 

SPRE DEOSEBIRE DE vechiul REGAT, unde cetăţenii 

, ^ 3 

români nu apăreau îm părţiţi pe naţionalităţi, iar 
„neromânii" erau fie cetăţeni străini, fie „fără 
protecţie", după 1918, în România Mare, locui¬ 
torii provinciilor alipite devin cetăţeni români, 
de diverse naţionalităţi, în vreme ce, în Regat, 
cei „fără protecţie", evrei în bună măsură, capătă 
la rândul lor cetăţenia română, cu condiţia de 
a se fi născut în ţară (decretul-lege din 30 decem¬ 
brie 1918). 

O radiografie extrem de detaliată - sub toate 
aspectele - a României Mari e dată de recen¬ 
sământul din decembrie 1930, probabil cel mai 

3. Ioan-Aurel Pop. Thomas Năgler, Andrâs Magyari 
(coordonatori), Istoria Transilvaniei , 3 voi., Centrul de Stu¬ 
dii Transilvane, Cluj-Napoca, 2003-2008 (şi în versiune 
engleză: The History of Transyivania ); Ioan-Aurel Pop, Ioan 
Bolovan, Istoria Transilvaniei , Editura Eikon, Cluj-Na¬ 
poca, 2013. 

profesionist din câte s-au făcut vreodată în Ro¬ 
mânia (coordonat de renumitul statistician Sa¬ 
bin Manuilă) 4 . 

Populaţia totală: 18.057.000 de locuitori. Me¬ 
diul urban: 3.632.000. Mediul rural: 14.421.000. 
O primă constatare: România rămâne şi in anii 
interbelici o ţară pronunţat agrară şi rurală (80% 
din populaţie). 

Etnici români: 71,9%, în total. Oltenia e pro¬ 
vincia cea mai românească: 97,5%. Urmează 
Muntenia: 93,4%; oraşele din Muntenia prezintă 
însă în continuare o notă cosmopolită, procentul 
românilor scăzând în mediul citadin la 82,3%. 

La Bucureşti sunt 639.000 de locuitori; dintre 

? * 

ei, români etnici - 77%, evrei - 11%, maghiari - 

4%, germani — ceva mai mult de 2%. In Moldova, 
românii sunt 89,8%, însă în mediul urban doar 
70,8%, evreii reprezentând aici 23,1% (la Iaşi, din 
totalul de 103.000 de locuitori, românii simt 61%, 
evreii ~~ 34%). Dobrogea are o populaţie mult 
mai amestecată; românii sunt majoritari în ve¬ 
chea Dobroge românească, dar rămân, în ciuda 
colonizărilor, net minoritari în Oadrilater: pe 

4. Recensământul general al populaţiei României din 
29 decembrie 1930 , publicat de Sabin Manuilă, 9 voi., 
Bucureşti, 1938—1941. Vezi şi „Populaţia României^, în 
Enciclopedia României , voi. 1,1938, pp. 133-160. De ase¬ 
menea, Sabin Manuilă, Aspects demographiques de la 
Transylvanie , Bucureşti, 1938, şi La population de la Do- 
broudja , Bucureşti, 1939. 

ansamblul regiunii, ponderea lor atinge 44,2%, 
fiind urmaţi de bulgari, cu 22,8%, şi de turci, cu 
18,5%. 

în Transilvania (ansamblul teritoriului de 
„peste munţi"), românii se situează la 57,8%, un¬ 
gurii la 24,4%, germanii la 9,8%, evreii la 3,2% 
(potrivit subdiviziunilor regionale, în Transil¬ 
vania propriu-zisă sunt 57,6% români, 29,1% 
unguri, 7,9% germani, 2,4% evrei; în Banat, 
54,3% români, 10,4% unguri şi 23,8% germani - 
de remarcat aici numărul mare de germani şi, 
invers, prezenţa mai redusă a maghiarilor; iar 
în Crişana-Maramureş, românii sunt 60,7%, un¬ 
gurii 23,1%, germanii 4,8%, iar evreii 6,4%). 

Comparaţia - firească - cu recensământul 
maghiar din 1910 trebuie să ţină seama de fap¬ 
tul că acesta a luat în considerare limba vorbită, 
spre deosebire de recensământul românesc la 
care ne referim, pentru care criteriul prim nu 
este limba, ci naţionalitatea. Evreii, care figurau 
practic cu toţii la „maghiari" (în sensul de vor¬ 
bitori de limbă maghiară), sunt înregistraţi acum 
separat. Se adaugă şi faptul că vreo 200.000 de 
maghiari părăsiseră Transilvania în urma unirii 
cu România. E dubla explicaţie a diminuării pro¬ 
centului „maghiar" de la 31,6% la 24,4%. 

Faţă de 1910, sporul elementului românesc 
în populaţia urbană a Transilvaniei este sensi- 
bil: de la 17,6% în 1910, la 35% în 1930 - spor 

determinat, pe de o parte, de românizarea admi¬ 
nistraţiei si a diverselor instituţii, iar pe de altă 
parte de fenomenul firesc al migraţiei dinspre 
mediul rural, majoritar românesc, principala sur¬ 
să de alimentare a populaţiei citadine. Totuşi, 
chiar şi aşa, după cum se vede, românii rămân 
încă minoritari în oraşele transilvănene; pro¬ 
centul maghiarilor este în 1930 de 37,9%, al ger¬ 
manilor de 13,2%, al evreilor (în majoritate, tot 
de cultură maghiară) de 10,4%. Câteva exemple: 
Cluj - 100.844 de locuitori (47.689 maghiari, 
34.895 români, 13.062 evrei); Braşov - 59.232 
de locuitori (23.269 maghiari, 19.372 români, 
13.014 germani); Sibiu - 49.345 de locuitori 
(21.598 germani, 18.620 români, 6.521 maghiari); 
Timişoara - 91.580 de locuitori (27.807 germani, 
27.652 maghiari, 24.217 români, 7.171 evrei); 
Oradea - 82.687 de locuitori (42.630 maghiari, 
22.412 români, 14.764 evrei). 

Transilvania este nu numai multietnică, ci 
şi multiconfesională, deosebirile religioase ma- 
nifestându-se nu doar de la o etnie la alta, ci şi 
în interiorul aceleiaşi etnii. Maghiarii sunt fie 
catolici, fie reformaţi; germanii, luterani (saşii) 
sau catolici (şvabii); românii, ortodocşi sau greco- 
catolici. Transilvania propriu-zisă e singura 
provincie românească în care românii nu sunt 
majoritar ortodocşi: 31,1% dintre ei aparţin Bise¬ 
ricii Greco-Catolice, iar 27,7% celei Ortodoxe. 

Iii Bucovina, românii au doar o majoritate 
relativă; bine şi aşa, s-ar zice, dat fiind că, îna¬ 
inte de Unire, majoritatea relativă o deţineau ru¬ 
tenii. Acum, la 1930, românii reprezintă 44,5%, 
rutenii 27,7%, evreii 10,8%, germanii 8,9%... 
Inversarea - cu diferenţe sensibile - a raportului 
dintre români şi ruteni ţine probabil mai mult 
de metodologia recensămintelor decât de evolu¬ 
ţie reale. La 1910, criteriul fiind limba de comu¬ 
nicare, s-au înregistrai, şi destui etnici români 
ca. vorbitori de ucraineană; ia 1930, dimpotrivă, 
mai multe persoane cu dublă identitate se vor 
fi declarat români. O oarecare neconcordanţă se 
manifestă încă între etnie şi limbă, în defavoarea 
românilor: dacă români etnici se declară 44,5%, 
vorbitori de română nu sunt decât 41,1%; rezultă 
că aproape o zecime dintre români continuau să 
se exprime de preferinţă în ucraineană. 

Ca în toate provinciile alipite, si în Bucovina 

- l , '* ,, ’* ' . „• ,i , ,* 1 ’ ‘jr. 

românii, în ciuda sporului înregistrat, rămâneau 
minoritari în mediul urban: doar 31,9% dintre 
orăşeni. La Cernăuţi, din cei 112.427 de locuitori, 
români erau 30.367, germani - 16.359, ruteni - 

11.130, iar evrei (cei mai numeroşi, în genere de 
cultură germană) - 42.592. 

A 

In sfârşit, Basarabia: 56,2% români; ruşi - 
12,3%; ucraineni - 11%; evrei - 7,2%; bulgari - 
5,7%; găgăuzi - 3,4%. Sunt şi germani, în număr 
de 81.000 (2,8%), colonizaţi la scurt timp după 

anexarea rusească a Basarabiei în 1812 5 * * . în me¬ 
diul urban, românii, tot minoritari: 31% (ruşi - 
27,1%, evrei 26,8%). La Chisinău, din 114.896 
de locuitori, 48.456 români, 19.631 ruşi, 41.065 
evrei. Limba rusă, ca limbă de comunicare si de 

y 7 

cultură, depăşea încă sensibil ponderea etnică 
a ruşilor (31,6% în mediul urban, faţă de 30,1% 
pentru limba română). 

Integrarea minorităţilor în statul naţional s-a 
desfăşurat anevoios si a fost destul de limitată. 

A 

In această privinţă, lipsa de abilitate a autori¬ 
tăţilor româneşti s-a combinat cu refuzul multor 
minoritari, care s-au trezit de la o zi la alta într-o 
ţară şi în mijlocul unei culturi de care nu se sim¬ 
ţeau legaţi în nici un fel. în 1930, din totalul lo- 

P i 

cuitorilor „minoritari 41 , peste 50% nu ştiau încă 
româneşte. Procentul „neromânilor 11 ştiutori de 
română cobora în judeţele Hotin şi Cetatea Albă 
din Basarabia la 27%, respectiv 31%, iar în "tran¬ 
silvania la 14,4% în judeţul Ciuc şi 13,2% în 
Odorhei. 

A 

In principiu, într-un stat naţional, minorită¬ 
ţile devin părţi ale naţiunii respective, odată ce 
există o singură naţiune. Cei mai mulţi dintre 
minoritari însă - în orice caz cei din provinciile 
alipite — erau departe de a se simţi români, şi 

5. Despre istoria germanilor din Basarabia: Ute 

Schmidt, Basarabia. Coloniştii germani de la Marea Nea¬ 

gră, Editura Cartier, Chisinău, 2014. 

nici românii nu-i considerau ca fiind români. 
Erau percepuţi mai curând ca „străini“, iar fide¬ 
litatea lor faţă de statul român era pusă adesea 
sub semnul întrebării. O neîncredere reciprocă: 
şi dinspre români spre minoritari, şi dinspre mi¬ 
noritari spre români. 

Peste toate, mulţi români erau deranjaţi de 
faptul că, într-un stat proclamat naţional, cea 
mai mare parte a economiei se afla pe mâini 
„neromâneştii O statistică oficială din 1938 pre¬ 
zintă apartenenţa firmelor individuale comer¬ 
ciale şi industriale. Din totalul de 229.042, erau 
româneşti 48,49%, în timp ce 31,14% aveau pro¬ 
prietari evrei, iar 20,37% aparţineau altor mino¬ 
ritari. Muntenia şi Oltenia (cu 76,95%, respectiv 
92,55%) erau singurele regiuni cu economie majo- 

/V 

ritar românească. In Moldova, românii deţineau 

? 7 

40,65%, iar evreii 56,12%. Partea românească 
era în Basarabia de 17,61%, în Bucovina de 
14,65%, în Transilvania de 36,15%, în Banat de 
47,36%, în Crisana-Maramures de 21,22% 6 . 

* 7 j 7 

Să mai constatăm — pentru a încheia defi¬ 
larea seriilor statistice -, în ciuda proiectului 
unificator, deosebirile accentuate de nivel cultu¬ 
ral între diversele părţi ale tării. Ştiinţa de carte 

* ? 3 J ) 

oferă un indicator interesant. Potrivit datelor din 
1930, sunt alfabetizaţi 57% dintre locuitorii Ro- 
mâniei (trecuţi de 7 ani): unul dintre ultimele 


6. Enciclopedia României , 1938, voL IV, p. 360. 

locuri printre ţările europene. In interiorul aces¬ 
tui procentaj, deosebirile sunt însă mari de la o 
categorie la alta: 77,3% ştiutori de carte în me¬ 
diul urban, 51,3% în mediul rural; 69,2% d intre 
bărbaţi, 45,5% dintre femei, în ansamblu; 84,5% 
dintre bărbaţi si 70,3% dintre femei în mediul 

* 7 7 

urban; 64,9% dintre bărbaţi şi 38,7% dintre femei 
în mediul rural. In ceea ce priveşte repartiţia 
teritorială, se individualizează trei zone: Vechiul 
Regat, cu procente între 50% şi 60% (Oltenia - 
49,5%; Muntenia - 57,6%; Moldova - 57%, Dobro- 
gea - 52,9%), Transilvania, sensibil deasupra, cu 
procente între 60% şi 70% (Transilvania propriu- 
zisă — 68,3%; Banat - 72%; Crişana-Maramu- 
reş - 61,5%), ca şi Bucovina (65,7%); şi, în sfârşit, 
mult sub linie, Basarabia, cu numai 38,1%. De 
remarcat că în Transilvania sunt si cele mai mici 

3 

diferente de ordin cultural între bărbaţi si femei. 

3 > 7 7 

iar în Basarabia, dimpotrivă, cele mai accentuate. 
Recordul ştiutorilor de carte îl deţine judeţul Bra- 
şov, cu 86,9%, urmat de judeţul Sibiu, cu 85,2%. 


Românizarea prin şcoală 

ŞCOALA E instrumentul prim al oricărei cons¬ 
trucţii identitare: naţiune sau minorităţi. De 

3 ? 7 

aceea, politica şcolară a României interbelice ofe¬ 
ră cea mai bună ilustrare a drepturilor acordate 

diverselor naţionalităţi, dar si a limitelor aces- 

? 7 ^ 3 

tora, ca şi a strategiilor guvernamentale de a 
retrage cu o mână ceea ce se acordase cu cealaltă. 

La nivel universitar, rezolvarea a fost simplă 
si radicală. Cele două universităţi neromâneşti, 

? 7 7 

Universitatea maghiară din Cluj şi Universita¬ 
tea germană din Cernăuţi, au fost imediat româ¬ 
nizate. în România Mare, întregul învăţământ 
universitar s-a făcut în limba română, cu un corp 
profesoral alcătuit, cu foarte puţine excepţii, doar 
din români etnici. Studenţii sunt, desigur, de 
toate naţionalităţile, dar si în această privinţă 
se iau măsuri în anii ’30 pentru restrângerea 
efectivelor universitare, cu favorizarea etnicilor 
români (un număr fix de locuri, examene de ad¬ 
mitere pretinzând şi buna cunoaştere a limbii 
române). Fapt este că ponderea studenţilor mino¬ 
ritari scade constant pe parcursul respectivului 
deceniu. Sub acest aspect, evreii reprezentau 
„marea problemă". în anul universitar 1933/1934, 
deşi deja în scădere, dădeau încă 14% din numă¬ 
rul total al studenţilor (fată de 4% cât reprezen- 

, 3ţ ('• f ' \ *, ,1 i . ' Vi fi *1 * |* î l A |j ii . * 9 4* ' * " # ^ 1 1 I 

tau în populaţia ţării, dar corespunzător ponderii 
lor, de 13,6%, în populaţia urbană). în 1937/1938, 
număra] studenţilor evrei scăzuse la 8%. Ma¬ 
ghiarii în universităţi sunt 3,5% în 1933/1934 
şi sub 3% în 1937/1938 (de raportat la proporţia 
populaţiei maghiare de 7,9%), iar germanii (4,1% 
din populaţie) scad în aceeaşi perioadă de la 1,9% 

la 1,6%, ceea ce înseamnă că si unii, si ceilalţi 
ajunseseră să-şi formeze elitele într-o anumită 
măsură în afara României'. 

/V 

In schimb, în învăţământul preuniversitar de 
stat, atât primar, cât şi secundar, au existat şcoli, 
respectiv secţii, cu limbi de predare ale diver¬ 
selor minorităţi. Şcoli primare de acest gen au 
fost multe, acolo unde prezenţa semnificativă a 
populaţiei minoritare o pretindea. Insă mult mai 

A 

puţine gimnazii şi licee. In primii ani după 1918, 
intenţia părea a fi ca fiecare naţionalitate să-şi 
aibă propriile şcoli medii susţinute de stat. La 
Cernăuţi, de pildă, şcolile s-au împărţit după 
naţionalităţi: Liceul nr. 1 (şi alte două şcoli) pen¬ 
tru români, Liceul nr. 2 pentru germani, Liceul 
nr. 3 pentru evrei, Liceul nr. 4 pentru ruteni, 
Liceul nr. 5 pentru polonezi (plus alte două şcoli 
pentru toate naţionalităţile). în câţiva ani, din- 
tr-un motiv sau altul, liceul polonez a dispărut, 
iar celelalte s-au românizat, rămânând cu pro¬ 
pria limbă de predare doar liceul german. în 
Basarabia, românizarea a fost aproape completă; 
rusa a dispărut ca limbă de predare; a mai rămas 
o şcoală medie germană la Sărata („capitala" 
comunităţii germane basarabene, alcătuită din 
80-90.000 de persoane). în Transilvania, iniţial, 

7. Date extrase di n Anuarul statistic al României, 1939 
şi 1940, „Studenţii înscrişi în universităţi şi şcoli speciale 
după neam în anii 1933/34-1937/38“, pp. 292-293. 


I 



68 Cum s-a românizat România, 


au fost mai multe gimnazii, licee sau secţii cu 
limba de predare maghiară ori germană. S-au 
împuţinat însă de-a lungul anilor. Constantin 
Kiritescu, directorul învăţământului secundar, 

5 7 > y 

constata în 1925: „Tendinţa elevilor maghiari 
este sau de a frecventa şcoalele confesionale ma¬ 
ghiare, sau, în cazul când se înscriu la liceul de 
stat, să frecventeze secţia română. Din această 
cauză, secţiunile maghiare sunt incomplete şi 
pe cale de dispariţie. Astăzi există secţiune ma ¬ 
ghiară completă la Liceul Em. Gojdu din Ora- 
dea-Mare şi secţiuni necomplete la liceele din: 
Arad, Petroşani, Salonta, Gheorgheni, Târgu- 
Mureş, Turda, Satu Mare, Sighet, Careii Mari“ s . 
într-o anchetă din 1938 mai figurează (printre 
liceele de băieţi) ca unităţi distincte doar liceul 
german din Timişoara şi secţia maghiară de la 
Liceul „Gojdu" din Oradea 8 9 . 

Maghiarii şi germanii preferau, într-adevăr, 
să frecventeze propriile şcoli particulare (confe¬ 
sionale), chiar dacă întreţinerea lor presupunea 
un efort financiar suplimentar, şi pentru cornu- 

1 ' I'. ./'V 

nităţi, şi pentru familii. Încă o dovadă de nein- 
tegrare: socoteau şcoala românească drept prea 

8. Anuarul învăţământului secundar din România pe 
anul 1924-1925 , Bucureşti, 1925; „Introducere" de Con¬ 
stantin Kiritescu, pp. VI-XV. 

9. Arhivele Naţionale ale României, Ministerul Edu¬ 
caţiei Naţionale, 581/1938, voi. I—III. 

românească, chiar acolo unde se preda în ma¬ 
ghiară sau germană (dar, pe lângă limba şi lite¬ 
ratura română, geografia, istoria românilor şi 
educaţia civică se învăţau de asemenea în româ- 

7 5 

neşte şi, fireşte, într-un spirit mai românesc decât 

yv 

în şcolile confesionale). In şcolile primare de stat, 
apar înscrişi 87.110 elevi de etnie maghiară în 
1930/1931 si 112.760 în 1937/1938; în şcolile 

7 7 î 

primare particulare, numărul lor, în anii respec¬ 
tivi, era de 74.037, respectiv 57.473. Germanii, 
în şcolile primare de stat, 54.088 în 1930/1931, 
54.036 în 1937/1938; în şcolile primare particu¬ 
lare, 42.587, respectiv 42.388. Cum se vede, cei 
mai mulţi dintre minoritari frecventează şcolile 

9 ? 

primare de stat. Raportul se inversează însă la 
nivelul învăţământului secundar. La şcolile se- 

7 > 

cundare ale statului sunt înscrişi 3.645 de ma- 
ghiari în 1930/1931 şi 4.655 în 1937/1938; la 
şcolile secundare particulare numărul lor este 
de 7.609, respectiv 8.151. Germani sunt la şcolile 
statului, în aceiaşi ani, 2.614, respectiv 3.683, 
iar la şcolile particulare, 4.433, respectiv 6.317 
(dintre celelalte minorităţi, ucrainenii şi ruşii nu 
dispun de un sistem propriu de învăţământ par¬ 
ticular; puţinele şcoli „neromâneşti" din Buco¬ 
vina şi Basarabia sunt cele germane şi, în câteva 
cazuri, evreieşti) 10 . Cum se vede, „statul naţional 


10. Anuarul statistic al României , 1939 şi 1940. Vezi şi 
Gido Attila, School Market and the Educaţional Institutions 

unitar" nu reuşea să se manifeste pe deplin în 
materie de învăţământ. 

O decizie care a stârnit nemulţumiri a fost 
aceea de a nu permite înscrierea la şcoli sau 
secţii minoritare decât a celor care aparţineau 
în mod incontestabil minorităţii respective. Mă¬ 
sura viza, evident, spargerea monopolului cul¬ 
tural al etniilor cândva dominante, ale căror 
limbă şi cultură depăşeau perimetrul propriei 
naţionalităţi. Evreii, de pildă, se maghiarizaseră 
în Transilvania şi se germanizaseră în Bucovina. 
Acum nu se mai puteau înscrie la o şcoală un¬ 
gurească, fiindcă erau evrei, nu unguri. La Li¬ 
ceul „Gojdu" din Oradea, de pildă, toţi elevii evrei 
apar înscrişi la secţia română, deşi exista o secţie 

' ' 5 y 

maghiară, iar ei proveneau cu toţii din familii 
de cultură maghiară. Şi germanii (şvabii) biho- 
reni şi sătmăreni, în parte maghiarizaţi, au fost 
ajutaţi să se „regermanizeze"; după ce trecuseră 
de la şcoala germană la şcoala maghiară, au re¬ 
venit acum la şcoala germană. Formularea me¬ 
morabilă îi aparţine lui Valeriu Branişte: „Noi 
nu vrem să românizăm pe şvabi, ci vrem să-i 
germanizăm" * 11 . Evident, se considera că si ro- 

in Transylvania, Partium and Banat between 1919 and 
1948 , Institutul pentru Studierea Problemelor Minori¬ 
tăţilor Naţionale, Cluj-Napoca, 2011. 

11. Francisc Krăuter, „Germanii din Banat“, în Tran¬ 
silvania , Banatul , Crişana, Maramureşul, 1918—1928 , 
voi. I, Cultura Naţională, Bucureşti, 1929, p. 646. 

mânii maghiarizaţi trebuiau să redevină români. 
Uneori decizia fiind luată, simplu, pe baza nu¬ 
melui. Un nume de factură românească părea 
a fi suficient pentru a-i interzice cuiva să se în¬ 
scrie la o şcoală ungurească 12 . Intr-adevăr, o 
bună parte dintre unguri aveau diverse alte ori ¬ 
gini, mai apropiate sau mai îndepărtate, ceea ce 
nu-i împiedica însă de a fi devenit totuşi unguri; 
în mod corect, s-ar fi cuvenit ca fiecare individ 
să aibă dreptul de a decide în privinţa propriei 
identităţi. 

Expresia deplină a politicii central zatoare şi 
uniformizatoare este atinsă de fiecare dată sub 

A 

guvernările liberale. In fond şi Constituţia din 
1923, cu sintagma „stat naţional unitar", este 

A 

opera Partidului Naţional Liberal. In materie de 
învăţământ, rolul pe care îl jucase Spiru Haret, 
înaintea Primului Război Mondial, îl are acum 
Constantin Angelescu, ministru al instrucţiunii 
publice în toate guvernele liberale, din 1918 şi 

până în 1937. 

Iată o circulară, de-a dreptul senzaţională, a 

Ministerului Instrucţiunii Publice adresată, în 

? / 

A, 

12. Alexandru Pteancu, „învăţământul particular şi 
minoritar din Transilvania^, în Transilvania, Banatul, 
Crişana, Maramureşul, 1918-1928 , ed. cit., voi. II, p. 1.123: 
„alături de limba maternă şi de religie, numele este un 
foarte preţios document pentru stabilirea originii, mai 
cu seamă când acest nume e străin, si când se ştie că în 

7 3 J 

era maghiară, mulţi străini au adoptat nume ungureşti^. 

februarie 1923, tuturor şcolilor de stat din Basa¬ 
rabia. Se arată aici că, în cei patru ani trecuţi 
de la Unire, învăţătorii şi profesorii au avut timp» 
suficient să înveţe 1 nba română, beneficiind si 

9 7 5 

de cursuri de vară organizate în acest scop. în 
consecinţă, „nici un învăţător, institutor, profesor 
şi maestru de orice categorie nu va mai putea 
să se folosească de limba rusă, ci numai de limba 
română în predarea lecţiunilor, în conversaţie 
cu elevii, în cancelarie şi în tot cuprinsul şcolii. 
Se va mai putea discuta în limba rusă doar cu 
părinţii elevilor, şi asta strict în cazul când aceş¬ 
tia nu cunosc limba română". Se specifica în în¬ 
chei ere că „orice abatere de 1 a această dispoziţie 
va fi aspru pedepsită" l:i . 

A . 1 ' V. : 'i. " . 

In Transilvania cu greu s-ar fi putut merge 
atât de departe. Basarabia părea însă potrivită 
ca teren de încercare! 

A 

In fapt, pe teren, situaţia era ceva mai compli¬ 
cată decât în circularele ministerului. Chiar mai 
târziu, pe la mijlocul anilor ’30, numeroase ra¬ 
poarte pun în evidenţă situaţii contradictorii. 
Sunt învăţători, în Transilvania sau Basarabia, 
care au învăţat bine româneşte, alţii însă n-au 

' 5 ^ J 

învăţat mai deloc, iar elevii lor aşijderea. „învă¬ 
ţământul primar de stat din judeţul Odorhei - 

13. Arhivele Naţionale ale României, Ministerul Cul¬ 
telor şi Instrucţiunii Publice, 232/1923, f. 32. 


România Mare 73 


se arată intr-un asemenea raport, adresat mi¬ 
nistrului - se găseşte în mâinile învăţătorilor 
maghiari, care formează majoritatea absolută 
a membrilor corpului didactic primar u şi „conti- 
nuă opera de maghiari zare“ 14 . Se întocmesc liste 
după liste cu învăţătorii care nu ştiu bine româ- 

X Î ? 

neste si care, în consecinţă, urmează a da noi 

5 ? * ->7 

examene. Uneori rapoartele se bat cap în cap; 
greu de spus în ce măsură reflectă strict starea 
lucrurilor, sau dacă intervine aici şi gradul dife¬ 
rit de exigenţă al inspectorilor. Astfel, în judeţele 
Orhei si Soroca nu sunt învăţători care să nu 

s ? 

cunoască limba română, în schimb sunt mulţi 

7 ? 

în această situaţie în Ismail şi Ca hui (liste cu 
49 de învăţători dintr-un iudet si 10 din celă- 

? *J ? } 

lalt) 15 ; cum vor fi aplicat aceştia din urmă fai¬ 
moasa circulară din 1923? 

Bilanţul românizării prin şcoală (şi al ro¬ 
mânizării în general), întocmit în august 1935 
de Ministerul Instrucţiunii Publice, exprimă o 
totală dezamăgire 16 . Nu s-a făcut suficient, situa¬ 
ţia s-a schimbat prea puţin si - culmea nereusi- 

? i i j j ? 

tei - sunt zone în care continuă deznaţionalizarea 
românilor, în loc să se manifeste fenomenul in¬ 
vers: populaţia „continuă a se înstrăina, cu toată 

14. Ibidem, 249/1934, f. 29. 

15. Ibidem , 90/1934, ff. 221-223. 

16. Biblioteca Academiei Române, manuscrise, arh. 
Constantin Angelescu, II ms. 8. 

munca depusă în cei 16 ani de la unire". Accen¬ 
tul e pus pe Transilvania, cu specificarea că „Mi¬ 
nisterul Instrucţiunii are aceeaşi preocupare 
şi faţă de regiunile deznaţionalizate din Buco¬ 
vina, Basarabia şi Dobrogea ca faţă de regiunile 
din Transilvania". Şi plouă cu exemple de ro¬ 
mâni deznaţionalizaţi, comunităţi întregi (în 
judeţul Mureş, 87 de localităţi cu asemenea fa¬ 
milii, dintre care 16 cu peste 50 de familii; în 
judeţul Odorhei, 1-8 de localităţi, dintre care 
46 cu peste 50 de familii — şi aşa mai departe). 
„Deznaţionalizaţi^ sunt şi ei împărţiţi în două 
categorii: unii şi-au uitat limba, dar sunt con¬ 
ştienţi de originea lor şi aparţin în continuare 
uneia dintre confesiunile româneşti (ortodoxă 
sau greco-catolică); alţii nu mai au conştiinţa ori¬ 
ginii şi ţin de Biserica ungurească (am zice, în 
altă logică decât cea a raportului din 1935, că 
aceştia sunt până la urmă maghiari pur şi sim¬ 
plu! ). Ministerul se gândeşte şi la un program 
de acţiune: noi şcoli primare şi noi biserici româ¬ 
neşti, mai ales în secuime, numirea de „români 
deznaţionalizaţi" în posturi administrative, colo¬ 
nizări, aducerea din alte regiuni a unor comer¬ 
cianţi şi industriaşi români... Până una-alta, se 
organizează o consfătuire pe această temă, la 
Casa Şcoalelor, pe data de 19 noiembrie 1935. 
Printre participanţi, Sabin Manuilă, directorul 
Institutului Central de Statistică, remarcabil 

profesionist, dar şi naţionalist ardelean. Sunt 
două regiuni şi două probleme distincte, spune 
el: graniţa de vest şi secuimea. Abordările tre¬ 
buie să fie diferite. „Problema Graniţei de Vest 
este purificarea acestei graniţe pe o zonă de 100 
km, şi nu se poate face decât prin extirparea ele¬ 
mentului unguresc." Va trebui colonizată zona, 
chiar prin schimb de populaţie, aducând români 
din Ungaria. Sună crud şi, cel puţin din perspec¬ 
tiva actuală (ştiind unde aveau să ducă ase¬ 
menea îndemnuri), foarte îngrijorător: purificare, 
extirpare... Pe de altă parte, continuă Manuilă, 
„atitudinea faţă de secui să fie mai conciliantă, 
căci va aduce, după cum e firea acestora, mai 
înclinată spre ce-i românesc, o asimilare trep¬ 
tată, cu asentimentul lor. Nu trebuie o politică 
de agresiune, ci de asimilare pacifică". Oricum, 
extirpare sau asimilare, maghiarii urmau să 
dispară. Să ţinem seama, desigur, de distanţa 
de la vorbe la fapte; lucrurile, în ceea ce-i pri¬ 
veşte pe unguri, n-aveau să se petreacă aşa. 
Deocamdată, concludent era eşecul politicii de 
românizare. 

Referitor la secui, se dezvoltă în anii respec¬ 
tivi o întreagă mitologie. Mulţi dintre ei, poate 
cei mai mulţi, n-ar fi de fapt secui, ci, la ori- 
gine, români , aşadar români „secuizaţiînsuşi 
N. lorga, cu autoritatea sa, susţine asemenea 
teză (începuturile şi motivele deznaţionalizării 
în secuime, 1936). E o întreagă bibliografie pe 

această temă, ca specialist în chestiune afirmân- 
du-se G. Popa-Lisseanu, mai cunoscut altmin¬ 
teri ca editor al unei colecţii de izvoare medievale 
privitoare la istoria românilor; sub titlul Ori¬ 
ginea secuilor şi. secuizarea românilor, înşiră tot 
telul de dovezi , apelând până şi la „analiza sân¬ 
gelui 1 '. O abordare similară se constată si în 

î 

cazul rutenilor bucovineni, văzuţi si ei, într-o 
anumită măsură, ca „români rutenizaţi“. 

Şi presa e un bun indicator al ponderii şi 
persistenţei culturilor minoritare. în 1920 sunt 
consemnate în Transilvania 82 de ziare si reviste 
publicate în limba maghiară, 50 româneşti şi 36 

A 

germane. In 1929, presa românească trecuse pe 
primul loc, cu 236 de titluri, dar se înmulţiseră 

şi publicaţiile maghiare şi germane: 189, respec¬ 
tiv 70. 17 

E lesne de observat că minorităţile nu erau 
privite toate la fel. în Transilvania, evident, un¬ 
gurii apăreau ca adversari. Mult mai bine văzuţi 

* 

erau germanii, fiindu-le iertată vechea aroganţă 
(multă vreme, românii fuseseră ţinuţi în afara 

săseşti), în virtutea unui recu¬ 
noscut rol civilizator şi a poziţiei lor ca element 
de echilibru între români şi maghiari. Şi ger- 

17. Anuarul general al României Mari , 1920—1921, 
voi. I; Emanoil Bucuţa, „Statistica publicaţiilor periodice 
din Transilvania", în Transilvania, Banatul, Crişana, 
Maramureşul, 1918-1928 , ed. cit., voi. II, pp. 1291-1304; 
Gido Attila, ed. cit., p. 13. 

manii din Bucovina si Basarabia aveau o ima- 

? 

gine mai bună decât ruşii şi rutenii (ceea ce am 
observat şi în politica şcolară, mai îngăduitoare 
faţă de germani, deşi şi aceştia ajung să se plân- 

A 

gă de românizarea treptată a şcolilor ). In Dobro- 
gea, mai ales în Cadrilater, principalii concurenţi 
rămâneau bulgarii; turcii, dimpotrivă, erau mai 
curând simpatizaţi, reprezentând şi ei un factor 
de echilibru, în lipsa căruia Cadrilaterul ar fi 
ajuns să aibă o majoritate bulgărească. 

Evreii înfăţişează un caz aparte. Li se impu¬ 
ta - dinspre opinia naţionalistă - acapararea 
unei bune părţi din economia românească. Se 
adaugă la aceasta şi crescânda lor influenţă ideo¬ 
logică. Spre deosebire de celelalte mari grupuri 
minoritare, insuficient integrate în ansamblul 
societăţii româneşti, li se putea „reproşa", dim¬ 
potrivă, o prea accentuată integrare (cel puţin 
celor din Regat), Se exprimau româneşte, se 
adresau în chip firesc compatrioţilor români şi 
deveniseră importanţi formatori de opinie, con¬ 
trolând o parte semnificativă a presei (grupul 
Adevărul-Dimineaţa), Dacă, în elita intelectu¬ 
ală de obârşie românească, balanţa înclina spre 
dreapta naţionalistă, intelectualii evrei, în majo¬ 
ritatea lor, se situau pe poziţii de stânga, inclusiv 
comuniste, şi promovau o cultură cosmopolită. 
Ar fi reprezentat astfel un ferment de disoluţie 
în societatea românească. Se anunţau, pentru 
ei, vremuri grele. 

Români si români 

5 

SE trece repede în istoriografia românească 
peste distincţiile regionale; o persistentă mitolo¬ 
gie a „unităţii 4 ' încă îşi spune cuvântul, în bună 
măsură. E un fel de superstiţie: să nu fragmen¬ 
tăm România, nici măcar vorbind despre tre¬ 
cut! La 1918, deosebirile erau considerabile, nu 
numai între români si minoritari, ci si între ro- 
mâni şi români. S-ar putea spune că un anume 
gen de „românizare 44 s-a aplicat şi asupra româ¬ 
nilor din ţinuturile alipite, în scopul de a-i alinia 
la profilul definit de Vechiul Regat 18 . într-adevăr, 

18. Dificultatea integrării provinciilor recent alipite 
în România Mare este o problematică tratată de regulă 
în afara României! Pentru ansamblul problemei: Irina 
Livezeanu, Cultură şi naţionalism în România Mare , 
1918-1930 , Humanitas, Bucureşti, 1998 (ediţia ameri¬ 
cană cu titlu mai explicit: Regionalism, Nation Building 
and Ethnic Struggle, 1918-1930 , Comei! I Jniverşiţy Press, 
1995). Pentru Basarabia: Alberto Basciani, La difficile 
unione. La Bessarabia e la Grande Ro mania, 1918-1940 , 
Aracne, Roma, 2005 (ediţia a Il-a, 2007). Pentru Bu¬ 
covina: Mariana Hausleitner, Die Rumănisierung der 
Bukowina . Die Durchsetzung des nationalstaatlichen 
Anspruchs Grossrumăniens, 1918-1944 , R. Oldenbourg 
Verlag, Miinchen, 2001. Pentru Transilvania: Florian 
Kuhrer-Wielach, Siebenburgen ohne Siebenburger? Zen- 
tralstaatliche Integration und politischer Regionalismus 
nach dem Ersten Weltkrieg , De Gruyter Oldenbourg, 
Miinchen, 2014. 

intelectualii români din Basarabia erau în bună 
măsură rusificaţi; iar transilvănenii, în ceea ce-i 
priveşte, chiar dacă îşi păstraseră nealterată 
identitatea românească, se simţeau mai aproape 
de spiritul Europei Centrale decât de „balca¬ 
nismul 44 de pe celălalt versant al Cariaţilor. Uni¬ 
rea o doriseră cu totii, dar nu doriseră cu totii 
acelaşi fel de Românie. Sperau să beneficieze, cel 
puţin până la mai accentuata armonizare insti¬ 
tuţională si culturală, dacă nu de o autonomie 

> 5 7 

extinsă, măcar de un grad semnificativ de des ¬ 
centralizare administrativă. Considerau, de ase¬ 
menea, de un bun-simţ politic elementar ca 
deciziile privitoare la noua organizare a ţării să 
fie luate şi cu participarea lor. Or, n-a fost deloc 
asa. în Basarabia, Sfatul Tării si-a încetat exis- 
tenta în noiembrie 1918, si astfel s-a încheiat 

3 7 ? 

/% 

scurta perioadă de autonomie a provinciei. In apri ¬ 
lie 1920 guvernul Averescu a dizolvat Consiliul 
Dirigent al Transilvaniei, pe neaşteptate şi fără 
vreo justificare; cu asta, „autoconducerea“ tran- 
silvană a luat sfârsit. In 1923, noua Constituţie 

? 7 f 

a fost votată de un parlament liberal, fără să 
aibă vreun cuvânt de spus celelalte partide, in¬ 
clusiv cele „regionale 44 . Numeroşi „regăţeni 44 , nu 
întotdeauna printre cei mai competenţi şi mai 
oneşti, au trecut în noile provincii, în diverse in¬ 
stituţii ale statului: o administraţie româneas- 
că nu tocmai de natură să entuziasmeze! 

Iată două documente semnificative: 

La şase ani după Unire (aşadar, în 1924), 
un grup de senatori şi deputaţi , reprezentând 
majoritatea aleşilor basarabeni, reuniţi în jurul 
lui Pantelimon Halippa, redactează un memoriu 
de o severitate impresionantă, scopul urmărit 
fiind acela de a semnala „situaţia disperată a 
provinciei" 19 . E denunţat un „regim opresiv şi 
împilator'', caracterizat prin arbitrar şi teroare. 
„De şase ani, Basarabia este cârmuită într-un 
fel în care nu mai pot fi cârmuite astăzi nici colo¬ 
niile negre din Africa." Concluzia: „Regimul actual 
din Basarabia nu mai poate dăinui, Basarabia 
nu mai poate, nu mai doreşte să-l tolereze". 

Este demersul unor patrioţi români, nicide¬ 
cum al unor adversari ai României. Contextul 
politic nu e, desigur, indiferent. Este perioada 
în care oamenii politici din opoziţie se întreceau 
în a denunţa „tirania" liberalilor aflaţi ia putere. 
Dar, dincolo de ceea ce poate fi o notă de conjunc¬ 
tură sau de exagerare, se află indubitabil şi rea¬ 
litatea unei administraţii nu prea competente 
şi destul de abuzive. Basarabia a fost tratată cu 
o supărătoare lipsă de consideraţie fată de pro¬ 
vincia aflată efectiv pe cea mai de jos treaptă 
socială şi culturală dintre toate provinciile Româ¬ 
niei (şi unde mai putea fi invocată şi primejdia 
bolşevică, de altfel cât se poate de reală, date 

19. Arhivele Naţionale ale României, Fond Panteli¬ 
mon Halippa, dosar 116. 


România Mare 81 


fiind proximitatea Uniunii Sovietice şi revendi¬ 
cările teritoriale ale acesteia). 

Al doilea document este Memorandul româ¬ 
nilor din Transilvania (Ardeal , Banat, Crişana, 
Satu-Mare , Maramureş) prezentat M.S . Regelui 
Carol II în 15 decembrie 1938 20 . Semnatari: Iuliu 
Maniu, alături de 50 de membri marcanţi, toţi 
ardeleni şi bănăţeni, ai Partidului Naţional Ţără¬ 
nesc. Ţinta primă a memoriului e dictatura re¬ 
gală, supusă unei critici severe. Partea a doua 
se concentrează însă asupra Transilvaniei, de¬ 
nunţând modul în care a fost tratată într-o 
Românie excesiv de centralizată (plângerile şi 
acuzele fiind detaliate într-o anexă de „Reflecţi- 
uni şi note explicative"). După dizolvarea Consi¬ 
liului Dirigent, guvernele care s-au succedat „au 
umplut funcţiunile politice şi administrative cu 
elemente străine de împrejurările locale şi de 
cetăţenii acestor ţinuturi... Metodele de exploa- 
tare fără scrupul, o goană neastâmpărată după 
îmbogăţire a sateliţilor, întovărăşită de imorali¬ 
tate şi corupţiune sfidătoare, au rănit sentimentul 

20. Textul Memorandului şi al anexei sale explica¬ 
tive (alături de alte documente lămuritoare), în Arhiva Con¬ 
siliului Naţional pentru Studierea Arhivelor Securităţii, 
Fond Consiliul Securităţii Statului, D 006912, ff. 212—217, 
221-271 şi 283-303. Documentul a fost publicat în 2001 
de Sabin Gherman, sub titlul: Iuliu Maniu, Patria de lux. 
Memorandul românilor din Transilvania... 

public al provinciei, odinioară sub raportul mo¬ 
ral sănătoasă până la austeritate. Cu scurta 
întrerupere a guvernărilor naţional-ţărăniste, 
Ardealul si Banatul au fost aruncate într-o atmo- 
sferă cu totul contrară concepţiei lor de viaţă 44 . 

O urmare a acestor stări de lucruri ar fi fost 
declinul economic care i-a afectat îndeosebi pe 
români. „Am slăbit elementul românesc şi l-am 
întărit pe cel minoritar, mai având şi ponosul 
că l-am persecutat. 44 O discriminare - de pro¬ 
porţii — în privinţa ocupării funcţiilor publice 
este ilustrată prin cifre: „ardelenii şi bănăţenii 

sunt nesocotiţi în mod sistematic, nu numai în 

? 7 

ce priveşte întreg teritoriul ţării, ci chiar pe te¬ 
ritoriul provinciilor 44 . Exemple nenumărate: la 
înalta Curte de Casaţie si Justiţie, din 94 de ma- 

7 7 7 7 

gistraţi, doar 9 ardeleni şi bănăţeni; la Consiliul 
Legislativ, 4 din 36; în corpul diplomatic, 18 din 
197; la Ministerul de Finanţe, doar 6 din 137 de 
funcţionari... şi aşa mai departe. Dar chiar în 
Transilvania şi Banat sunt numai 278 de magis¬ 
traţi originari din ţinuturile respective, în timp 
ce 439 sunt veniţi din Vechiul Regat. Aceeaşi im¬ 
presie de „colonizare 44 ca în Basarabia, chiar dacă 
mai puţin acută decât acolo. 

Dictatura regală e acuzată de a fi mers încă 
mai departe în ceea ce priveşte centralizarea. 
„Ardealul şi Banatul au primit înfăţişarea de 
ţinuturi sub ocupaţie. 44 „Astăzi întreg personalul 

instituţiilor centrale din Bucureşti care lucrea- 

? 7 

ză în Ardeal şi Banat este recrutat din Vechiul 
Regat", inclusiv cei 23 de colonei, numiţi prefecţi 
ai judeţelor. 

Iarăşi trebuie luat în seamă si contextul. Ne 

7 ? 

aflăm în 1938, atunci când Iuliu Maniu şi adep¬ 
ţii lui se simt îndepărtaţi de pe scena politică 
şi marginalizaţi. O oarecare exagerare a „ne¬ 
dreptăţilor" poate fi avută în vedere. Rămâne to¬ 
tuşi esenţialul. Nici Transilvania, nici Basarabia 
(aceasta din urmă într-o şi mai mare măsură) 
n-au fost tratate „la egalitate" cu Vechiul Regat. 

Să mai spunem că regele a refuzat să-i pri¬ 
mească pe „memorandişti" (tot aşa cum împă¬ 
ratul Franz Joseph refuzase să-i primească pe 
memorandiştii din 1892)? 

Dacă vrem o verificare şi din alte surse, nu 
lipsesc textele care oferă o perspectivă similară. 
Până şi un ardelean liberal (specie ceva mai rară), 
ca Emil Dandea, deputat şi primar la Târgu-Mu- 
reş, se disociază de propriul partid, aflat încă la 
putere, atunci când, în toamna anului 1928, înfă¬ 
ţişează „nemulţumirile Ardealului", într-un dis- 
curs rostit în Camera Deputaţilor 21 . Şi Dandea, 

21. „Nemulţumirile Ardealului şi chestiunea minori¬ 
tară^ discurs rostit de Emil Dandea în Camera Depu¬ 
taţilor (31 octombrie şi 1 noiembrie 1928), în volumul Un 
om pentru Târgu-Mureş: Emil A. Dandea , Fundaţia Cul¬ 
turală „Vasile Netea u , Târgu-Mureş, 1995. 

ca mai târziu Maniu, denunţă „invazia" de per- 
soane de nu prea bună calitate venite din Regat: 
„ca să primim slabi ofiţeri sau funcţionari în re¬ 
tragere, ori persoane expulzate din politică sau 
din funcţiile de prin alte părţi, aceasta nu ne 
convine". Din exemplele pe care le dă, privitoare 
la judeţul Mureş, ar rezulta, paradoxal, că mi¬ 
noritarii erau până la urmă mai bine protejaţi, 
prin însăşi condiţia lor recunoscută de minori¬ 
tari, decât românii transilvăneni, cărora, ca ro¬ 
mâni, li se preferau adesea românii din Regat; 
astfel, din 41 de magistraţi şi procurori din judeţ, 
23 erau din Vechiul Regat, 11 minoritari şi numai 
7 români ardeleni... 

Alcătuită din bucăţi disparate, România a fost 
supusă unui proces de omogenizare, tocmai în 
vederea sudării părţilor ei componente. Tensiu¬ 
nile deveneau astfel inevitabile între centrul 
„centralizator" şi provinciile dornice să-şi păstre¬ 
ze identitatea, în interiorul unităţii româneşti. 

? y 

Teama „centrului" că regionalismul ar putea ge¬ 
nera separatism nu s-a dovedit însă întemeiată. 
Nu deficitul de unitate, ci intervenţiile din afară 
au condus la pierderile teritoriale din anul 1940. 

Spre o purificare etnică? 

LA CAPĂTUL PERIOADEI INTERBELICE - aşadar, după 

două decenii de la crearea României Mari - sen¬ 
timentul românilor, cel puţin al naţionaliştilor, 
care îşi făceau griji pe această temă, este acela 
al unui eşec al politicii de românizare. Minori¬ 
tăţile nu pierduseră prea mult din ponderea lor 
iniţială. Rămâneau majoritare în oraşele ţinu¬ 
turilor alipite şi continuau să deţină o bună parte 
di bogăţia naţională. Unii le vedeau chiar ca 
fiind în plin avânt. Responsabilii României sunt 
de-a dreptul orbi, atrăgea atenţia Mircea Eliade. 
Chiar nu observă cum sârbii se consolidează în 
Banat, ungurii în Transilvania, ucrainenii în Bu¬ 
covina şi Basarabia, bulgarii în Dobrogea şi evreii 
într-o bună parte a ţării? 22 Adevărat sau mai 
puţin adevărat, ceea ce contează în raporturile 
interetnice este până la urmă mai puţin realita¬ 
tea, cât percepţia. 

Odată cu ascensiunea ideologiilor naţionaliste 
şi a regimurilor totalitare (a nazismului în mod 
deosebit), concepţia etnicistă a naţiunii capătă 
avânt într-o bună parte a Europei. Se manifestă 
tot mai mult convingerea că minorităţile nu sunt 
asimilabile, rămân corpuri străine în interiorul 

22. Mircea Eliade, „Piloţii orbi“, Vremea , 19 septem¬ 
brie 1937. 



86 Cum s-a românizat România 


naţiunii. Cu alte cuvinte, puritatea etnică a naţiu¬ 
nii pretindea „eliminarea" celor de „alt sânge". 

Soluţia cea mai la îndemână părea a fi schim¬ 
bul de populaţie 23 . Grecia şi Turcia oferiseră 
modelul clasic al acestei rezolvări, prin Conven¬ 
ţia de la Lausanne, încheiată în 1923 (cu câteva 
luni înainte de semnarea Tratatului de pace de 
la Lausanne), în urma războiului greeo-turc din 
1921-1922, pierdut în chip dezastruos de Gre- 
cia. Ir» total, 1.342.356 de greci au părăsit Turcia 
(cei mai mulţi încă înainte de semnarea acor¬ 
dului), în timp ce 354.647 de turci au trecut din 
Grecia în Turcia (nu erau ci prinse în acord Con¬ 
stau tinopolul şi Traci a orientală). Pierderea ma¬ 
joră a fost a grecilor, care până atunci formau 
majoritatea pe mai multe porţiuni de pe litoralul 
Asiei Mici. 

A ' ■ ■ '*_ ■ , ! ■; | 

înainte de a intra la rându-i în logica purifi¬ 
cării etnice, România a fost atinsă de deciziile 
altora. Primul episod i-a privit pe turcii dobro¬ 
geni. Nu a fost un schimb de populaţie, ci un 
transfer unilateral (şi voluntar: a plecat cine a 
dorit), prevăzut în Convenţia româno-turcă din 
4 septembrie 1936. Iniţiativa a pornit din partea 
turcă, fiindcă, în ceea ce-i priveşte pe români, nu 

23. Dimitrie Gherasim, „Schimbul de populaţii între 
state", Analele Academiei Române. Memoriile Secţiunii 
Istorice, Bucureşti, 1943. 

turcii erau cei dintâi de care ar fi dorit să se de¬ 
baraseze (dimpotrivă, erau mai curând bine vă¬ 
zuţi si consideraţi un element etnic de echilibru). 
Ar fi urmat să emigreze din Dobrogea (incluzând 
Cadrilaterul) 117.000 de turci; datele disponi¬ 
bile în 1943 arătau că până atunci plecaseră 
vreo 70.000 de musulmani (turci şi tătari). Cei 
mai mulţi din Cadrilater, unde erau mai nume- 

y ' 

roşi. Date mai precise, din anii anteriori, până 
la 1938 inclusiv, dau cifra de 51.859 de musul¬ 
mani plecaţi (turci 46.305, tătari 5.554), dintre 
care, în cele cîouă judeţe, Constanţa şi Tulcea, 
rămase României, un număr de 5.194 de turci 
şi 4.572 de tătari (reprezentând mai mult de un 
sfert din populaţia musulmană) 24 . 

în 1939-1940, Germania -a retras pe etnicii 
germani din teritoriile care aveau să intre sau 
intraseră deja sub dominaţie sovietică, în urma 
Pactului Ribbentrop-Molotov: 12.000 din Esto¬ 
nia si Letonia, 45.000 din Lituania, 135.000 din 

î * 

partea ocupată de sovietici a Poloniei. A urmat, 
în toamna anului 1940, transferul germanilor 
din Basarabia (între timp anexată de Uniunea 
Sovietică), în număr de peste 93.000, şi, în para¬ 
lel, al celor din Bucovina de Nord (înjur de 44.000). 
La 22 octombrie 1940, Germania a încheiat o 

24. Sabin Manuilă, La population de la Dobroudja, 
ed. cit., pp. 151—156. 

convenţie şi cu guvernul român privind repatrie¬ 
rea populaţiei germane din Bucovina de Sud si 

IlF 

Dobrogea. Au plecat astfel, din Bucovina rămasă 
românească, aproape 55.000 de germani, iar din 
Dobrogea, 14.500. De precizat că principala zonă 
de colonizare germană de pe teritoriul României, 
Transilvania (saşii) şi Banatul (şvabii), nu a fost 
afectată în nici un fel, rămânând în afara acestei 
operaţii de regrupare etnică. 

Cedarea Cadrilaterului către Bulgaria, prin 
Tratatul de la Craiova din 7 septembrie 1940, 
a împins şi România în practica schimbului de 
populaţii. Ironie a istoriei, se sugerase nu cu 
multă vreme înainte posibilitatea unui schimb 
de popul aţii prin evacuarea bulgarilor din Cadri- 
later şi achicerea aici a minoritarilor români din 
Bulgaria 25 . Acum, lucrurile se petreceau invers, 
în defavoarea românilor. Au fost retraşi românii 
din Cadrilatei*, puţin peste 100.000 de persoane, 
şi, în schimb, au plecat în Bulgaria bulgarii din 
Dobrogea, ceva mai mult de 60.000 de oameni. 
N-au mai fost plecări voluntare, ci un schimb 
obligatoriu, care n-a mai ţinut seama în nici un 
fel de opţiunile personale. într-un timp foarte 
scurt, Dobrogea se românizează în chip radical, 

25. Constantin Brătescu, „Populaţia Cadrilaterului 
între anii 1878 şi 1938“, în Analele Dobrogei , voi. II, 1938, 

p. 201. 

pierzându-şi în bună măsură diversitatea etnică, 
trăsătură definitorie, timp de secole, a acestei re¬ 
giuni: bulgarii dispăruseră, ca şi germanii, iar 
turcii şi tătarii se împuţinaseră. 

Intre timp, prin cedarea Basarabiei şi a Buco¬ 
vinei de Nord (în urma ultimatumului sovietic 
din 26 iunie 1940), România pierduse vreo două 
milioane de români, dar şi un număr însemnat 
de minoritari, îndeosebi ucraineni, ruşi şi evrei. 
Numeroşi basarabeni, intelectuali în primul rând, 
s-au refugiat în România; alţi intelectuali, mai 
ales dintre tinerii cu vederi „regionaliste 44 , au pre¬ 
ferat să rămână pe loc, ceea ce ilustrează încă 
o dată relativul eşec al statului român în această 
provincie (dar şi o subestimare naivă a perico¬ 
lelor care îi pândeau într-un stat totalitar, faţă 
de care mult hulita administraţie românească 
putea să pară un regim de-a dreptul ideal; unii 
dintre ei au ajuns în Siberia, fără prea multe 
formalităţi) 26 . 

La 30 august 1940, în urma „arbitrajului 44 
germano-italian, a fost cedată Ungariei par¬ 
tea de nord-est a Transilvaniei, aproximativ 43% 
din întreaga suprafaţă a regiunii. Era decupa¬ 
jul cel mai potrivit pentru a aduna majoritatea 
populaţiei maghiare (aproape un milion dintr-un 

26. Petru Negură, Nici eroi, nici trădători . Scriitorii 
moldoveni şi puterea sovietică în epoca stalinistâ , Car¬ 
tier, Chişinău, 2014. 


i 

milion şi jumătate), dar, chiar şi aşa, românii 
aflaţi în teritoriul anexat de Ungaria rămâneau 
mai numeroşi decât ungurii. Sursele româneşti 
dau un procent de 50,2% români, 37,1% maghiari, 
5,7% evrei şi 2,8% germani (e drept, numărul 
românilor tot crescuse; potrivit recensământului 
din 1930, raportul era atunci de 48,7% români, 
42% maghiari şi 4,2% evrei; maghiarii preferau 
însă să evoce propriul lor recensământ din 1910, 
care ar fi dat 51,4% maghiari - de fapt, vorbi¬ 
tori de maghiară — şi doar 42,2% români) 27 . Un 
număr însemnat de români s-au refugiat din 
teritoriul cedat Ungariei în România; până la 
1 ianuarie 1943 sunt identificaţi 195.000 28 în 
această situaţie (în felul acesta, maghiarii aveau 
toate şansele să devină cu adevărat majoritari!). 

In România astfel amputată, s-a efectuat un 
nou recensământ în aprilie 1941 29 . Populaţia 

A 

27. In ceea ce priveşte „varia bilitatea“ datelor demo¬ 
grafice referitoare la Transilvania de Nord, vezi şi impor¬ 
tanta colecţie de documente sovietice din epocă: Problema 
transilvană . Disputa teritorială româno-maghiară şi 
URSS, 1940-1946 , Documente din arhivele ruseşti , sub 
redacţia lui Onufrie Vinteler si Diana Tetean, ediţie de 
T.M. Islamov şi T.A. Pokivailova, Eikon, Cluj-Napoca, 
2014, în principal pp. 93, 198, 258-259. 

A 

28. Românizarea. înfăptuiri 6 decembrie 1941-6 de¬ 
cembrie 1942 , Bucureşti, 1943, p. 111 şi anexa 31. 

29. Recensământul general al României din 6 apri¬ 
lie 1941. Date sumare provizorii , Bucureşti, 1944. 

totală era acum de 13.535.757. Procentul româ¬ 
nilor crescuse considerabil: 87,4% (consecinţă a 
pierderii atâtor regiuni cu pondere însemnată 
a minorităţilor). Maghiari rămâneau 3% (puţin 
peste 400.000), germani 4% (542.000). Celelalte 
minorităţi sunt cuprinse la rubrica „alţii“: 5,6%, 
simplificare cu evidentă motivaţie ideologică, sau, 
mai clar spus, antisemită, pentru a nu fi men¬ 
ţionaţi explicit evreii, care reprezentau o bună 
parte a categoriei respective; numărul evreilor 
era de fapt de 302.000, ceea ce însemna 2,2% din 
populaţie (înaintea cedărilor teritoriale, populaţia 
evreiască se ridica la 765.000; în Basarabia, Bu¬ 
covina de Nord si Ardealul de Nord locuiau mai 
mult de jumătate dintre ei). 

Agresaţi de alţii şi supuşi unor discriminări 
brutale în ţinuturile ocupate, nici româr ii - sau, 
mai corect spus, statul român şi instituţiile sale 
sub regimul Antonescu - nu s-au comportat mai 

binevoitor cu minorităţile rămase în seama lor. 

? 

Purificarea etnică devenise politică de stat în 
România şi un proiect pe termen lung. Princi¬ 
palele victime sunt evreii, afectaţi deja de legisla¬ 
ţia antisemită adoptată spre sfârşitul domniei 
lui Carol II, la 9 august 1940, prin care erau ex¬ 
cluşi din instituţiile statului si din numeroase 

5 ? 5 

alte funcţii şi profesii. Vizaţi, cu deosebire, aveau 
să fie cei din Basarabia şi nordul Bucovinei (re¬ 
cuperate în 1941 odată cu intrarea în război 

împotriva Uniunii Sovietice), acuzaţi, în bloc, de 
a fi pactizat cu invadatorul sovietic. Numărul 
celor ucişi, fie în execuţii sumare, fie îndurând 

? ' 9 7 

mizeria lagărelor din Transnistria, este apre¬ 
ciat între un minimum de 120.000 de persoane 
si cifra maximă care urcă la 270.000. Pe de altă 
parte, evreii din Transilvania de Nord (peste 
100.000), supuşi autorităţilor ungare, au sfâr¬ 
şit, cei mai mulţi dintre ei, în lagărele de exter¬ 
minare. Tot din Basarabia şi Bucovina, un număr 
nedefinit de evrei şi-au găsit scăparea retră- 
gându-se odată cu armata sovietică. O anchetă, 
realizată de Congresul Mondial Evreiesc şi de 
comunităţile evreieşti pe parcursul anului 1946, 
aprecia la 428.000 numărul evreilor din Româ¬ 
nia. La începutul anului 1940 erau circa 765.000. 
Aşadar, au dispărut aproape jumătate 30 . 

Şi ţiganii au cunoscut deportările în Transnis¬ 
tria, unde au fost trimişi vreo 25.000 (cam 10% 
din numărul total); jumătate dintre deportaţi au 

A 

pierit. In ansamblu însă, populaţia ţigăneas- 

30. Vezi tabelele privind evoluţia populaţiei evreieşti, 
în Contribuţia evreilor din România la cultură şi civili¬ 
zaţie (volum coordonat de Nicolae Cajal şi Hary Kulier), 
ediţia a Ii-a, Editura Hasefer, Bucureşti, 2004, pp. 148 
şi 159—160. Pentru o privire de ansamblu: Radu Ioanid, 
Evreii sub regimul Antonescu, Editura Hasefer, Bucureşti, 
1998. 

că şi-a păstrat drepturile cetăţeneşti, mulţi au 
luptat pe front, ca şi românii. Persecuţia s-a în¬ 
dreptat împotriva ţiganilor nomazi şi a celor con¬ 
sideraţi a reprezenta un pericol social 31 . 

Guvernul Antonescu a înfiinţat şi un subse¬ 
cretariat de stat al „românizării şi colonizării", 
în materie economică, românizarea s-a concre¬ 
tizat mai cu seamă în spolierea averilor evreieşti. 
Colonizarea viza scopuri măreţe; după cum se 
exprima subsecretarul de stat Titus Dragoş, nici 
mai mult, nici mai puţin decât „dublarea hota¬ 
relor geografice şi istorice cu graniţe de puter- 

O o 

nică viaţă românească, zid viu, de nepătruns . 
Şeful „românizării" relua de fapt spusele mare- 
şalului Antonescu: „Vreau, la graniţe, să fac ca 
pe timpul lui Ştefan cel Mare: să pun colonişti, 
care să fie o garanţie pentru ţară... Graniţele 
noastre trebuiesc întărite cu români aduşi de 
prin Oltenia, din Teleorman, din Gorj, să fie ro¬ 
mâni din acei cari sunt dârzi şi rezistenţi în 
lupta cu greutăţile vieţii" 33 (iată-i desemnaţi şi 
pe românii cei mai de ispravă! Despre ardeleni 

31. Viorel Achim, op. cit., pp. 136-148. 

32. Titus Dragoş, „Cuvânt premergător' 4 , în Români¬ 
zarea, ed. cit., p. 3. 

33. Stenogramele Şedinţelor Consiliului de Miniştri. 
Guvernarea Ion Antonescu, ediţie întocmită de Marcel-Du- 
mitru Ciucă, voi. VI, Bucureşti, 2002, p. 320 (şedinţa din 
13 martie 1942). 

si bucovineni, mareşalul face adesea afirmaţii 

J 7 y 7 

mai puţin măgulitoare). Până una-alta, acţiunea 
de colonizare s»a mărginit la aşezarea în Buco¬ 
vina şi Basarabia a unor refugiaţi din Cadrilater. 

Ce s-ar fi întâmplat însă dacă evenimentele 
n-ar fi luat, destul de repede, un curs diferit, de¬ 
favorabil Germaniei şi aliatei sale, România? E 
de presupus că românizarea, ca şi evacuarea „ce¬ 
lorlalţi" ar fi mers mai departe. într-un fel sau 
altul, România s-ar fi „debarasat' 4 de evrei, adică 
şi de cei care fuseseră „menajaţi" într-o primă 
etapă. Dar nu numai de evrei» Intenţia de a-i 
expulza pe ucrainenii din Basarabia şi Bucovina 
e clar exprimată de Antonescu, preocuparea ră¬ 
mânând aceea de a nu-i vârî în aceeaşi oală pe 
ucrainenii „pursânge" şi pe românii rutenizaţi: 
„Trebuie să facem un efort foarte mare, ca să re¬ 
aducem la matcă pe românii noştri înstrăinaţi. 
Opera de românizare făcută în ultimii 20 de ani 
a dat unele rezultate parţiale în special pentru 
românii rutenizaţi. Să reluăm această acţiune 
şi, atunci când se va pune problema curăţirii Bu¬ 
covinei de ucraineni, să nu facem greşeala şi să 
scoatem din această provincie şi pe românii sla¬ 
vizaţi. Acelaşi lucru şi pentru partea de nord şi 
partea de sud a Basarabiei. Să scoatem numai 
pe străini, nu şi pe românii nstrăinaţi" 34 . 

34. Ibidem , voi. V, p. 464 (şedinţa din 16 decembrie 
1941). 

Dar Transilvania? Antonescu spera să o recu- 

A, 

pereze. Nici el nu ştia însă cum. In logica pe care 
el însuşi o promova, s-ar fi ajuns mai curând la 
o purificare etnică reciprocă, eventual printr-un 
schimb de populaţie între jumătatea rămasă Ro¬ 
mâniei şi jumătatea trecută la Ungaria. Una 
dintre ele ar fi devenit pur şi simplu ungurească 

si cealaltă întru totul românească. 

? 

Şi populaţia ger nană a suferit pierderi con¬ 
siderabile de pe urma războiului 35 . Unii ger¬ 
mani (vreo 70.000) s-au înrolat în Wehrmacht; 
puţini dintre ei au revenit în România. Alţii s-au 
retras în 1944 în condiţiile înaintării Armatei 
Roşii, ajungând şi ei în Germania. Cei rămaşi în 
Transilvania şi Banat au fost supuşi deportări or 
în Uniunea Sovietică; primul „val“ al acestora 
s-a petrecut în ianuarie 1945, căzându-i victime 
70.000 de persoane, „alese“ strict pe criteriul 
naţionalităţii germane; 15-20% dintre deportaţi 
au pierit în lagărele de muncă, ceilalţi au fost 
repatriaţi, unii în România, alţii în Germania. 
După război, potrivit datelor din 1948, mai tră¬ 
iau în România 332.000 de etnici germani, prac¬ 
tic toţi în Transilvania şi Banat; de comparat 
cu cifrele anului 1930: 745.000 de germani în 

35. Sorina Paula Bolovan, Ioan Bolovan, Germanii din 
România. Perspective istorice şi demografice , Fundaţia Cul¬ 
turală Română, Cluj-Napoca, 2000, pp. 69-75. 

întreaga Românie, din care 544.000 în Transilva¬ 
nia si Banat. 

Revenirea Ardealului de Nord între frontie¬ 
rele României, act de pură dreptate potrivit in¬ 
terpretării româneşti, a fost o decizie asupra 
căreia puterile victorioase în război au căzut de 
acord după destule ezitări 36 . Fapt este — deta- 
şându-ne de interpretările simpliste — că şi ma¬ 
ghiarii, nu numai românii, pot invoca drepturi 

I 

asupra Transilvaniei. Drepturile româneşti sunt 
mai consistente (în principal, numărul mult mai 
mare de români), dar nu sunt exclusive. Aici s-a 
aflat dificultatea problemei: să revină totul Ro¬ 
mâniei, sau să se găsească o soluţie de compro- 
mis prin care şi maghiarii să primească ceva, 
oarecum proporţional cu ponderea şi „drepturile* 
lor? La începutul verii anului 1944, sovieticii - 
aflaţi în război şi cu România, şi cu Ungaria - nu 

se deciseseră încă ce soluţie aveau să susţină. 

* ? 

Considerau deja inacceptabilă revenirea întregii 
Transilvanii la Ungaria, dar şi păstrarea între 
graniţele acesteia a Transilvaniei de Nord. Ră¬ 
mâneau două soluţii, între care responsabilii 
politici de la Moscova încă ezitau: „retrocedarea 
Transilvaniei către România sau formarea unui 
stat independent separat al Transilvaniei*. Va 

36. Documentele privitoare la această chestiune, în 
Problema transilvană , ed. cit. 

avea câştig de cauză decizia revenirii pur şi sim¬ 
plu la frontiera trasată în 1920, la Trianon. Au 
cântărit în favoarea României si întoarcerea ar- 
melor la 23 august 1944, şi instaurarea, la 6 mar¬ 
tie 1945, a unui guvern prosovietic, şi faptul că, 
redobândind Transilvania de Nord, România 

avea să se resemneze mai uşor cu anularea de- 

? 

finitivă a drepturilor ei asupra Basarabiei şi a 
Bucovinei. Pe de altă parte, aliaţii occidentali, 
Statele Unite şi Marea Britanie, au pledat, până 
în preajma încheierii tratatului de pace, pentru 
o rectificare de frontieră, care să dea o oarecare 
satisfacţie şi părţii maghiare. Guvernul ungar, 
conştient că nu are nici o şansă să păstreze în¬ 
tregul teritoriu ocupat în 1940, şi-a redus pre¬ 
tenţiile, iniţial la o zonă de 22.000 km 2 , si, în cele 

y f y 7 ? 7 

din urmă, la varianta minimă a unei fâşii de 

7 ? 

4,000 km 2 , prezentată drept simplă rectificare 
de frontieră, care ar fi trecut la Ungaria oraşele 
Satu Mare, Cărei, Oradea, Salonta şi Arad. Până 
la urmă, prin Tratatul de Pace de la Paris din 
februarie 1947, România a rămas cu întreaga 
Transilvanie. 

Jocul extremelor: de la „internaţionalism*' la 
naţionalism — Industrializare şi emigraţie - 
Xnsularizarea: românizarea românilor - O 
Românie foarte românească - Vor fugi ungurii cu 
Ardealul? Basarabia românească, sau RepuMica 
Moldova moldovenească? — Fenomenul lohannis 



Jocul extremelor: 

de la „internaţionalism^ la naţionalism 

77 ) ? 

recensământul efectuat chiar la începutul pe¬ 
rioadei comuniste, la 25 ianuarie 1948, înfăţi¬ 
şează o Românie ceva mai mică, dar sensibil mai 
românească decât fusese România Mare inter¬ 
belică 1 . Sunt, în total, 15.872.624 de locuitori. Nu 
mai apar naţionalităţile, ci doar limbile vorbite. 
Vorbitorii de română sunt 13.597.613, ceea ce 
înseamnă 85,7% (faţă de 71,9% români şi 73% 
vorbitori de română în 1930). Numărul maghia¬ 
rilor se ridică la 1.499.851 (9,4%), al germanilor, 
la 343.913 (2,2%). Evreii sunt înregistraţi aparte, 
doar în măsura în care se declară vorbitori de 
idiş: 138.795 (0,9%); numărul lor real, după cum 
am văzut, se estima în 1947 la 428.000. 

1. A. Golopenţia, D.C. Georgescu, „Populaţia Repu¬ 
blicii Populare Române la 25 ianuarie 1948 <£ , extras din 
Probleme economice, nr. 2, martie 1948. 

In mod vădit, strategii recensământului şi-au 
propus să evite fragmentarea „etnică 11 a Româ¬ 
niei, mulţumindu-se să consemneze varietatea 
lingvistică, mai puţin încărcată ideologic şi emo¬ 
ţional. De altfel, problema naţională se consi¬ 
dera a fi fost pe deplin rezolvată, în spiritul celei 
mai depline egalităţi: aşa scria în cartea de mar¬ 
xism-] eninism. Evreii, oricum , apăreau - cei mai 
mulţi dintre ei — ca români prin limbă, iar alt¬ 
minteri fără vreo naţionalitate distinctă; de altfel, 
identitatea evreiască a fost dintotdeauna expri¬ 
mată prin religie; un evreu comunist, aşadar 
nereligios sau religios doar în sensul comunist 
al termenului, devenea, pur şi simplu, din evreu... 
comunist (să precizăm că la următorul recensă¬ 
mânt, din 1956, se va reveni la criteriul clasifi¬ 
cării etnice). 

Faţă de România de dinainte, comunismul le-a 
întors pe toate pe dos. S-au răsturnat într-o pri¬ 
mă fază şi raporturile dintre naţiunea română 
şi minorităţi. Nicicând acestea - sau, mai bine 
zis, unii dintre membrii lor - n-au avut si nici 

. f 

nu vor mai avea un cuvânt atât de greu de spus 
ca în primii ani ai comunismului. Evreii şi ma- 

3r 

A 

ghiarii, cu deosebire. In simbolistica vremii, până 
în 1952, Gheorghe Gheorghiu-Dej, liderul comu¬ 
nist român, stă alături de evreica Ana Pauker 
şi de ungurul Vasile Luca. Câţiva ani mai târziu, 
direcţia a început să se schimbe şi, în cele din 

urmă, după ce trecuseră prin cea mai antinaţio¬ 
nală variantă de comunism, românii aveau să 
o cunoască şi pe cea mai naţionalistă, pentru a 
nu rata nimic din ceea ce le putea oferi un ase¬ 
menea regim. 

Evoluţii curioase la prima vedere, dar întru 
totul explicabile. în minusculul partid comunist 
de dinainte de 1944, românii erau puţini; la un 
loc, maghiarii, evreii şi alţi minoritari îi depă¬ 
şeau cu mult. Pentru aceştia din urmă, opţiunea 
comunistă era felul lor de a-şi exprima refuzul 

fată de naţionalismul românesc, sau chiar do- 

? ? 

rinta de a arunca în aer România Mare. Deşi 

$ 

după august 1944 numărul membrilor de par¬ 
tid a crescut exponenţial, cadrele de nădejde au 
rămas un timp tot vechii comunişti, cu originile 
lor predominant „neromâneştii Sovieticii îm¬ 
pingeau în aceeaşi direcţie, hotărâţi să extirpe 

reflexele naţionaliste autohtone. Minoritarii, cel 

> r 

puţin, nu puteau fi bănuiţi de o asemenea erezie, 
ba dimpotrivă. Nu e deloc de mirare că noua 
istorie a românilor, care nici nu mai era numită 
a românilor, ci a Republicii Populare Române, 
l-a avut ca „dirijor 11 pe Mihail Roller, care, pe 
lângă calitatea de a nu fi fost etnic român, o avea 
şi pe aceea de a nu fi fost nici istoric. 

Faptul că atât de mulţi minoritari s-au aflat 
în poziţii de comandă sau de execuţie, în apara¬ 
tul politic, represiv şi de propagandă, nu trebuie 

să ducă cu gândul că evreii sau ungurii ar fi fost 
de felul lor mai receptivi la comunism decât 
etnicii români. Pentru unii evrei, ca şi pentru 
unii unguri, a fost ocazia nesperată de a ajunge 
într-o poziţie de vârf. Dar, în aceiaşi ani, nu¬ 
meroşi evrei, de pildă, sunt atraşi in mişcarea 
sionistă, şi un număr şi mai mare părăsesc ţara 
pentru a pleca în Israel, deloc sensibili la propa¬ 
ganda comunistă care încerca să-i convingă că 
nicăieri nu e mai bine decât în România. 

Ceea ce au putut câştiga la un moment dat 
ninoriţăţile s-a dovedit puţin lucru faţă de ceea 
ce puteau pierde, şi chiar au pierdut efectiv, sub 
un regim arbitrar, capabil de orice schimbare de 
direcţie, iară să se încurce în prea multe justi¬ 
ficări şi subtilităţi. în 1945, ca pentru a îndulci 
puţin amărăciunea maghiarilor care pierduseră 
pentru a doua oară Transilvania, li s-a dăruit o 
instituţie de învăţământ superior proprie, la 
Cluj: Universitatea „Bolyai". în 1952, s-a înfiin¬ 
ţat (după modelul regiunilor autonome sovie¬ 
tice), în partea secuiască a Transilvaniei, cu 
populaţie compactă de limbă maghiară, „Re- 

i 

giunea Autonomă Maghiară" (cât de autonomă 
putea fi cu adevărat într-un sistem totalii,ar — 
rămâne o altă problemă). Potrivit datelor din 
1956, din cei 731.387 de locuitori ai respectivei 
regiuni, 565.510 erau maghiari (77,3% din total, 
însă doar ceva mai mult de o treime din întreaga 

populaţie maghiară a României ) 2 . Cum s-a dat, 
s-a şi luat. în 1958, Universitatea „Bolyai“ se con¬ 
topeşte cu Universitatea românească din Cluj, 
numită „Regele Ferdinand 1“ în perioada inter¬ 
belică şi devenită „Victor Babeş" odată cu comu¬ 
nismul; treptat, în Universitatea „Babeş-Bolyai“, 
secţia maghiară avea să rămână tot mai neîn¬ 
semnată. Regiunea Autonomă Maghiară e, la 
rându-i, „diluată" în 1960, detaşându-i-se o fâşie 
şi primind în schimb câteva raioane cu majo¬ 
ritate românească; mai supravieţuieşte până în 
1966, când dispare, ca şi celelalte regiuni, noua 
împărţire administrativă revenind la sistemul 
tradiţional al judeţelor. 

Schimbarea radicală de sens, de la antinaţio- 
nalism la un naţionalism nu mai puţin radical, 
a stat în logica lucrurilor. Mai întâi, Partidul 
Comunist (numit, între 1948 şi 1966, Partidul 
Muncitoresc Român, apoi din nou Partidul Co¬ 
munist Român) s-a românizat treptat, inclusiv 
la nivelul cadrelor superioare. Conducerea a 
intrat complet pe mâna comuniştilor din interior, 
cu fondul lor cultural, atât cât îl aveau (adică 
nu prea mult), de obârşie autohtonă, departe de 
„internaţionalismul" celor care se scăldaseră în 

77 y 

2. Stefano Bottoni, „înfiinţarea Regiunii Autonome 
Maghiare în anul 1952“, în Olti Âgoston şi Gido Attila, 
Minoritatea maghiară in perioada comunistă, Kriterion, 

Cluj-Napoca, 2009, pp. 259-289. 

apele Internaţionalei a III- a de la Moscova. Apoi, 
trebuia oferit ceva, cât de cât (în afara promi¬ 
siunilor „viitorului radios"), şi românilor. Un plus 
de libertate? Ar fi fost riscant. Rămânea atunci 
soluţia recuperării simbolisticii naţionale. Sin¬ 
gura parcelă de libertate pe care aveau să o 
recapete românii a fost aceea de a redeveni na¬ 
ţionalişti (cuvântul „naţionalism"' continuând 
însă să fie prohibit, dată fiind conotaţia lui nega¬ 
tivă în ideologia comunistă originară). 

In 1958, Gheorghiu-Dej a reuşit o lovitură de 
maestru: retragerea trupelor sovietice din Româ- 

A 1 * 

nia. începea să se întrevadă posibilitatea unei 
politici româneşti mai independente. La 24 ia¬ 
nuarie 1959, o premieră pentru România comu¬ 
nistă: s-a sărbătorit, prin numeroase manifestări, 
împlinirea celor o sută de ani de la Unirea Prin¬ 
cipatelor (până nu cu mult înainte, potrivit manua¬ 
lului lui Roller, privită ca o operă a burgheziei 
şi a moşierimii, vizând strict interesele de clasă 
ale acestora). Apoi, treptat, cea mai mare parte 
a istoriei naţionale si a tradiţiei culturale a fost 

? 7 7 

recuperată, desigur, nu oricum, ci instrumen- 
talizată şi pusă în slujba proiectului comunist. 
A urmat - în aprili e 1964 - faimoasa „declaraţie 
de independenţă", prin care comuniştii români 
se declarau liberi în deciziile lor. Drumul era des¬ 
chis spre o politică „pur românească" în interior 
şi în afară, care va atinge apogeul în „epoca Ni- 
colae Ceauşescu" (din 1965 până în 1989). 

Cuvântui-cheie avea să devină unitatea . O 
istorie atât de fragmentată ca aceea a poporului 
român a fost obligată să se supună rigorilor unei 
unităţi exemplare. Minorităţilor, în această lo¬ 
gică, nu le mai rămânea decât un rol cel mult 
decorativ, participând şi ele la festivalul marii 
unităti româneşti. în anii ? 80 era deja interzis 

7 7 M 

A 

să se mai abordeze separat istoriile regionale. In 
cel mai bun caz, o carte despre Banat se ascun¬ 
dea sub titlul Românii din sud-vestul ţării. Până 
şi meteorologia a fost obligată să se supună: nu 
mai putea să plouă în Moldova; fenomenul, dacă 
totuşi avea loc, trebuia să se petreacă în nord- 
eştui României. 

Cum evreii se numărau deja pe degete, iar 
germanii stăteau şi ei să plece, maghiarii au ră¬ 
mas în aceşti ani minoritatea cea mai impor¬ 
tantă şi mai combativă. Chiar reprezentanţii lor 
în conducerea Partidului strecurau tot felul de 
solicitări, e drept, prudente şi prea puţin luate 
în seamă. De fapt, jocurile erau făcute, încă din 
ultimii ani ai lui Gheorghiu-Dej. Un document 
din 22 februarie 1962 - exprimând percepţia ma¬ 
ghiară - înşiră deja o serie întreagă de nemul¬ 
ţumiri, începând cu constatarea generală că după 
1958 situaţia etniei maghiare s-a înrăutăţit con- 
siderab l. Oricine vorbeşte despre drepturile lor 
este rău văzut. Conducătorii maghiari din între¬ 
prinderi şi. instituţii sunt înlocuiţi unul după 
altul. Preşedintele şi vicepreşedintele Consiliului 

Popular din Târgu-Mureş (Regiunea Autonomă 
Maghiară) au rămas maghiari, dar majoritatea 
procurorilor, judecătorilor şi comandanţilor mili¬ 
tari sunt şi aici români. Din 1945, s-au stabilit 
la Târgu-Mureş 20.000 de români. „Procesul de 
românizare devine din ce n ce mai intens.“ La 
Universitatea „Babeş-Bolyai“, profesorii maghiari 
sunt nevoiţi să predea în română; în maghiară 
se mai ţin doar cursurile de la Facultatea de 
Limbă Maghiară... 3 

Fapt este că, pe la mijlocul anilor ’60, prea 
puţini maghiari (sau evrei) mai rămăseseră în 
funcţiile care le fuseseră atât de generos atribuite 
spre sfârşitul anilor ’40 şi la începutul anilor ’50 
(iar situaţia nu avea să evolueze în favoarea lor). 


Industrializare şi emigraţie 

ÎN MOD IRONIC, comunismul, doctrină „intemaţio- 
nalistă“ şi care a clamat fără încetare, inclusiv 

în România, drepturile egale ale naţionalităţilor 

* 

a reuşit să ducă mult mai departe procesul de 

3. Minorităţi etnoculturale. Mărturii documentare. 
Maghiarii din România, voi. II, 1956-1968, ed. Andreea 
Andreescu, Lucian Nastasă, Andreea Varga, Centru! de 
Resurse pentru Diversitate Etnoculturală, Cluj-Napoca, 
2003, pp. 720-722. 

românizare decât o făcuse România interbelică, 
şi chiar extrema dreaptă naţionalistă, în anii răz¬ 
boiului. Evident, regimul comunist a dispus de 
mijloace de presiune superioare, în comparaţie 
cu oricare alt sistem politic. Abolirea proprietăţii 
a lovit decisiv în autonomia individului şi a gru¬ 
purilor. Statul a prins în păienjenişul său tot ce 
însemna viată economică, socială si culturală. 

7 f 7 

Naţionalizarea economiei a anulat marja de su¬ 
perioritate pe care unele minorităţi continua¬ 
seră să o păstreze în perioada interbelică în 
domeniul industrial, comercial si bancar. Bise- 

7 7 

ricile minoritare - ca si Biserica Ortodoxă, de 
altfel — şi-au pierdut averile şi, implicit, capa¬ 
citatea de a acţiona în plan sociocultural. Au 
dispărut învăţământul confesional şi, în genere, 
învăţământul particular, în toate formele sale. 
înainte de comunism, maghiarii, germanii sau 
evreii care nu agreau şcolile statului puteau frec¬ 
venta propriile instituţii de învăţământ. Acum 
n-a mai rămas decât învăţământul de stat, pu¬ 
ternic ideoiogizat şi uniformizator (chiar desfă- 
şurându-se în limbile minoritare). 

Uniformizarea a caracterizat viata oameni- 

7 

lor timp de jumătate de secol, toţi românii şi toţi 
minoritarii trăind cam în aceleaşi condiţii. Chiar 

l 7 

dacă nu toţi simţeau româneşte, ajunseseră cu 
totii să trăiască româneşte. Condiţiile identice 

7 ? 7 

de trai şi amestecul de populaţie au atenuat şi 

deosebirile regionale, încă vii în anii interbelici. 
Aceasta i-a afectat şi pe români, nu doar pe mi¬ 
noritari. Transilvania oferă un exemplu dureros: 
o marcă distinctivă a românilor ardeleni fusese 
Biserica Greco-Catolică (Unită). A fost scoasă în 
afara legii în 1948, preoţii şi episcopii au fost 
întemniţaţi, iar credincioşii obligaţi, cel puţin 
formal, să se întoarcă la Biserica Ortodoxă. Reîn- 
temeiată odată cu sfârşitul comunismului, Bise- 

7 s 

rica Greco-Catolică n-a mai reuşit să adune decât 
un mic număr de fideli, „uniţii 11 reprezentând 
astăzi doar 0,8% la nivel naţional (faţă de 7,9% 
în 1930). 'JYansilvania a ajuns să fie fundamental 
ortodoxă, ca oricare altă regiune a ţării. 

Doi factori decisivi au desăvârşit erodarea 

7 

comun tătiior minoritare: industrializarea si 

7 7 

urbanizarea, pe de o parte, iar pe de altă parte, 
emigraţia. 

Soluţia-miracol prin care comunismul era con¬ 
vins că va rezolva tot ce era de rezolvat a fost 
industrializarea masivă şi accelerată: transfor¬ 
marea României dintr-o ţară predominant agra¬ 
ră într-o mare putere industrială. Centrul de 
greutate al societăţii româneşti s-a deplasat din¬ 
spre sat spre oraş; a avut loc un proces intens 
de urbanizare. Mase de populaţie s-au revăr¬ 
sat în oraşe, absorbite din satele înconjurătoare, 
dar şi din alte judeţe sau chiar din regiuni mai 
îndepărtate: din Moldova sau din Oltenia spre 

Transilvania sau spre Banat. Satele fiind mai 
româneşti decât oraşele, iar provinciile vechii 
Românii mai româneşti decât Transilvania, ur- 

7 * 

marea, firească, a fost românizarea accentuată 
a oraşelor, un mediu în care, până la comunism, 
maghiarii şi germanii din Transilvania şi Banat 
îşi păstraseră întâietatea 4 . 

La 1966, în oraşele judeţului Bihor, româ¬ 
nii erau 100.145, iar maghiarii 87.748; în 1992, 
numărul românilor crescuse la 196.257 fată de 

f 

sy 

108.712 maghiari. In judeţul Cluj, tot în mediul 
urban, sunt 202.054 de români şi 106.362 de 
maghiari în 1966, iar în 1992, 385.915, respectiv 
100.020. Iar în Mureş, maghiarii, încă majori¬ 
tari la oraşe în 1966 (105.325 faţă de 88.092 de 
români), ajung la rândul lor minoritari în 1992 
(127.492, faţă de 170.595 de români). 

Cât despre emigraţie, aceasta a constituit vre¬ 
me de decenii visul unei mari părţi din populaţia 

4. Datele demografice preluate în acest capitol sunt 
furnizate de recensămintele din 1956,1966,1977, 1992 
şi 2002; Recensământul populaţiei din 26 februarie 1956 , 
voi. III, Bucureşti, 1961; Recensământul populaţiei şi lo¬ 
cuinţelor din 15 martie 1966 , voi. I, Bucureşti, 1968; Re- 
censământul populaţiei şi al locuinţelor din 5 ianuarie 
1977 , voi. I, Bucureşti, 1980; Recensământul populaţiei 
şi locuinţelor din 7 ianuarie 1992. Structura etnică şi 
confesională a populaţiei. Bucureşti, 1995; Recensămân¬ 
tul populaţiei şi al locuinţelor ; 18 martie 2002 , voi. I, Bu¬ 
cureşti, 2003. 

7 J 







112 Cum s-a românizat România, 


României: să plece, să nu mai audă de România! 
De la teribila represiune (îndeosebi în primii ani 
de comunism) la inimaginabilele lipsuri materi¬ 
ale ale anilor din urmă, motivele erau nenumă¬ 
rate. Cu frontierele deschise, comunismul n-ar 
fi avut nici o şansă să supravieţuiască; ar fi 
rămas fără oameni (de aceea s-a construit Zidul 
Berlinului în 1961; prin Berlin, dinspre partea 
răsăriteană spre cea occidentală, Republica De¬ 
mocrată Germană se golea, într-o cadenţă acce¬ 
lerată. Iar în 1989, semnalul sfârşitului a fost 

7 * 

dat de deschiderea frontierei dintre Ungaria şi 
Austria). Chiar şi aşa, până la urmă, au reuşit 
să plece în Occident un număr semnificativ de 

români, de la cei care si-au riscat viata trecând 

7 ? ? 

ilegal frontiera sau care, aflându-se temporar în 
străinătate, nu s-au mai întors, până la cei care 
au putut beneficia de „întregirea familiilor". Mi¬ 
noritarii însă, cel puţin în această privinţă, au 
fost „avantajaţi , în măsura în care dispuneau de 
ţări de origine sau de „ţări-gazdă“, dispuse să-i 
susţină şi să-i primească. Şi chiar să plătească 
pentru „eliberarea" lor. Ceea ce a fost un avan¬ 
taj pentru indivizi s-a dovedit o nenorocire pen¬ 
tru comunităţi: acestea s-au dezmembrat, uneori 
până la dispariţie, efectul fiind acela al unui ge¬ 
nocid (n-au murit indivizi, dar au dispărut etnii). 

Cel dintâi mare curent de emigraţie a fost al 
evreilor, atraşi de crearea, în 1948, a unui stat 




■ „ ■ 


Comunism şi postcom unism 113 


propriu: Israelul. Emigrarea lor a căpătat propor¬ 
ţii exact în perioada în care, potrivit percepţiei 
publice, evreii s-ar fi aflat la putere în România! 5 
Aproape 25.000 de evrei au plecat în Israel în 
1948; au urmat 13.602 în 1949, 46.171 în 1950, 
39.046 în 1951. In numai patru ani, mai mult 
de un sfert din populaţia evreiască. A urmat o 
perioadă, între 1953 şi 1957, când frontierele 
s-au închis şi pentru evrei, emigraţia reluân- 
du-se însă în 1958, cu cifre înjur de 10.000 anual 
si cu „vârfuri" de 20.800 în 1961 si de 24.244 în 

? 77 y 

/V 

1964. In 1956, evreii nu mai reprezentau decât 
0,8% din populaţia ţării (faţă de 4% în 1930), iar 
în 1966 rămăseseră 0,2% (42.900) şi puţin peste 
0,1% în 1977 (24.700). Plecările au continuat, cu 
cifre anuale mult mai mici, fiindcă rezervorul 
aproape secase. La sfârşitul epocii comuniste (re¬ 
censământul din 1992) nu mai rămăseseră în 
România decât 8.955 de evrei. Sfârşitul unei co- 
munităti, sfârşitul anei istorii! 

y 7 y - 

A 

In România încă mai sunt 382.595 de germani 
în 1966, reprezentând 2% din populaţie (371.881 
în Transilvania), şi, în uşoară scădere, 348.444 
în 1977. La capătul războiului, îşi pierduseră 
deja preponderenţa în vechile oraşe germane (în 
1956, sunt 24.253 de germani la Sibiu din totalul 

5. Contribuţia evreilor din România la cultură şi civi¬ 
lizaţie, ed. cit., p. 164. 

de 90.475 de locuitori; iar din 142.257 de timi¬ 
şoreni, au rămas doar 24.326 de germani). Se 
apreciază că între 1945 şi 1979 au emigrat circa 
100.000 în Germania de Vest (reîntregirea fami¬ 
liilor, reîntoarcerea deportaţilor din Uniunea So- 

A 

vietică...). In 1978 s-a încheiat acordul dintre 
Republica Federală a Germaniei şi România, 
potrivit căruia, în schimbul ajutorului econo¬ 
mic şi, mai concret, al unei sume de bani pentru 
fiecare emigrat, regimul Ceauşescu accepta să-i 
lase pe germani să plece. Au fost pur şi simplu 
vânduţi şi cumpăraţi. Din 1977 până în 1989 au 
părăsit România aproximativ 12.000 de germani 
în fiecare an, totalul ridicându-se, potrivit esti¬ 
mărilor, la 173.000 de persoane. Cei care nu apu¬ 
caseră să plece s-au grăbit să o facă imediat 
după Revoluţia din decembrie 1989, odată cu 
deschiderea graniţelor; în 1990, au plecat aproa¬ 
pe 60.000 de germani, în 1991, 15.567. Potrivit 
recensământului din ianuarie 1992, mai rămă¬ 
seseră în România 119.000 de etnici germani, 
număr care n-a încetat să scadă în anii următori. 
Saşii şi şvabii, două etnii (germani, desigur, dar 
cu puternice trăsături distinctive şi trăind de se¬ 
cole in Transilvania şi Banat), au dispărut aproa¬ 
pe în întregime 6 . 

6. Sorina Paula Bolovan, Ioan Bolovan, Germanii din 
România, ed. cit., pp. 78—80. 


Comunism şi postcomunism 115 


Fenomenul emigraţiei a cuprins spre sfâr¬ 
şitul epocii comuniste şi populaţia maghiară. 
Condiţiile materiale devenite greu de suportat 
au reprezentat şi în cazul lor cauza principală 
a „fugii de România 41 . Se adaugă şi o atmosferă 
tot mai tensionată în raporturile româno-ma- 
ghiare generată în anii ’80 de amplificarea con¬ 
troverselor dintre Bucureşti şi Budapesta în 
jurul Transilvaniei. Maghiarii se simţeau tot ma i 
„străini 44 în România. S-au înregistrat în Ungaria 
2.087 de imigranţi din România în 1987; numă¬ 
rul acestora a sărit la 17.818 în 1988, apoi la 
26.605 în 1989. Statistica înregistrează cetăţe¬ 
nia, nu şi etnia, dar aproape toţi (aproximativ 
95%) cetăţenii români refugiaţi în Ungaria erau 
de etnie maghiară 7 . Ca şi în cazul germanilor, 
curentul nu se opreşte odată cu căderea regi¬ 
mului comunist. Românii şi maghiarii se află 
în primii ani după 1989 pe poziţii de adversi¬ 
tate, ilustrate şi de înfruntarea sângeroasă de 
la Târgu-Mureş, din martie 1990. Anul 1990 con¬ 
semnează cifra cea mai ridicată a plecărilor în 
Ungaria: 29.617 persoane. în 1991, sunt 10.940. 
Apoi, cifrele se stabilizează la câteva mii anual, 

7. Kiss Tamâs, Perspectivă administrativă? O analiză 
comparativă a discursului demografic maghiar din Ro¬ 
mânia, Editura Institutului pentru Studierea Proble¬ 
melor Minorităţilor Naţionale, Kriterion, Cluj-Napoca, 
2009, pp. 173—174. 

până la cel mult 10.000. în total, se apreciază 
că au plecat circa 100.000 de maghiari în I nter¬ 
valul 1987-1992, iar pentru întreaga perioadă 
1987-2004 statisticile maghiare înregistrează 
180.000 de persoane (la care trebuie adăugat şi 

un număr neprecizat de imigranţi şi muncitori 
ilegali). 

Deja natalitatea populaţiei maghiare era mai 
mică decât a românilor. Combinându-se sporul 
natural scăzut cu plecările masive, inevitabil, nu¬ 
mărul maghiarilor din România s-a redus, exact 
în anii în care populaţia românească, stimulată 
artificial de brutala legislaţie natalistă (inter¬ 
dicţia avorturilor, 1966), a cunoscut o creştere 
substanţială. In 1977, maghiarii din România 
erau în număr de 1.670.568; în 1992, scăzuseră 
la 1.624.959, în timp ce populaţia de etnie româ¬ 
nă sporise în aceeaşi perioadă de la 19.207. 491 
la 20.408.542. in 2002, scăderea era si mai 
evidentă: faţă de 19.399.597 de persoane de et¬ 
nie română (sub nivelul din 1990, ca urmare a 
diminuării drastice a natalităţii), un număr de 

maghiari redus la 1.431.807 (o pierdere de aproa¬ 
pe 200.000). 

Procentele calculate la scară naţională ilus¬ 
trează ritmul în care se „topeşte" de ia un deceniu 
la altul populaţia maghiară. Aceasta reprezenta, 
în 1930,10% din numărul locuitorilor României, 
socotind doar teritoriul actual al ţării; în 1956, 

rămăseseră 9,1%, în 1966, 8,5%, în 1977, 7,7%, 
în 1992, 7,1%, în 2002, 6,6%. 


Insularizarea: românizarea românilor 

COMUNISMULUI NU i-A ajuns să românizeze Româ¬ 
nia (în sensul etnic); şi-a propus - şi în bună 
măsură a reuşit - să-i românizeze şi pe români 
(în sensul cultural al termenului). Timp de se¬ 
cole, elita românească se dovedise extrem de 
receptivă la sursele exterioare de cultură. N-a 
existat şi nu putea să existe un model cultural 
românesc: fondul autohton de civilizaţie rurală 
n-avea cum să susţină un ansamblu complet de 
norme culturale si sociale. De la Bizanţ la Occi- 
dent, românii au fost marii consumatori de mo¬ 
dele ai Europei, adoptate uneori cu o doză de 
superficialitate, dar întotdeauna cu o remarca¬ 
bilă capacitate de imitaţie şi de integrare. 

Iniţial, România comunistă s-a rupt de Occi¬ 
dent, deschizându-se spre modelul sovietic pe 
care l-a copiat cât a putut de bine. Apoi s-a deli¬ 
mitat şi de acest model, revenind la oarecare 
raporturi, economice mai ales, dar şi vag cultu¬ 
rale, cu lumea occidentală. Efortul autorităţilor 
a fost acela de a limita apropierea la sfera strictă 

a intereselor de stat şi de a-i ţine pe români cât 
mai departe de influenţele străine, indiferent de 
originea şi de natura lor. Nici o ţară europeană 
din „sistemul socialist" (exceptând Albania) nu 
a fost atât de închisă cum a devenit România 
(şi din ce în ce mai închisă, pe măsură ce ne apro¬ 
piem de finalul regimului). 

Generaţii de-a rândul aveau să fie educate în 
spiritul unui naţionalism lipsit de nuanţe, cu 
promovarea unei istorii în care românii au avut 
mereu dreptate, iar „nedreptatea" a fost întot¬ 
deauna a „celorlalţi"; o istorie de o „suspectă" 
unitate, derulată într-un spaţiu românesc „pre¬ 
destinat" din cele mai vechi timpuri şi purtând 
m arca unanimistă imprimată de un popor mereu 
solidar în marile lui opţiuni (ceea ce justifica şi 
unanimitatea din jurul Conducătorului, ales şi 
reales mereu cu 100% din sufragii, chiar peste 
nivelul Partidului, care se menţinea în genere 
la 99%). 

O asemenea reprezentare a destinului na¬ 
ţional , strident deformată ideologic, avea să stâr¬ 
nească şi reacţii adverse, însă ceva din acest 
discurs, chiar destul de mult, s-a fixat în spiri¬ 
tul românilor, mai ales pentru că părea a fi o 
reluare a vechilor interpretări naţionaliste (din 
perioada creării României moderne) şi, nu mai 
puţin, o bine -venită revanşă după paranteza „an¬ 
tinaţională 44 de la începutul anilor ? 50. 

„Străinătatea 44 devenise un concept tulbure, 
desemnând o lume capabilă să sucească minţile, 
de care românii trebuiau să ştie să se ferească. 
„Agenturile străine" lucrau, fireşte, împotriva 
ţării. Nu era deloc indicat pentru un român să 
aibă „rude în străinătate"; dosarul de cadre al 
fiecăruia cuprindea obligatoriu o asemenea ru¬ 
brică. în anii ’70 şi ’80, o „pată" de acest gen în 
biografie era de ajuns pentru ca persoana respec¬ 
tivă să devină suspectă şi să-şi vadă cariera 
periclitată (oricum, un progres faţă de anii ’50, 
când „iudele în străinătate" erau o bună reco¬ 
mandare pentru puşcărie). S-a ajuns până acolo 
încât la mai multe facultăţi cu profil „social-po~ 
litic" (precum istoria, filozofia sau dreptul) can¬ 
didaţii cu rude în străinătate erau respinşi, fără 
explicaţii, chiar din momentul înscrierii. 

Pe scurt, s-a petrecut o insularizare a Româ¬ 
niei. Cu rezultate catastrofale asupra formării 
elitelor. Elita cosmopolită ce altădată (atât de 
caracteristică, timp de secole, pentru societa¬ 
tea românească) s-a volatilizat aproape cu totul. 
Noua elită (economică, politică, intelectuală), 
ridicată în cea mai mare parte din straturile 
de jos ale societăţii, a fost afectată de un multi¬ 
plu handicap. Mai întâi, punctul de plecare, 
deloc strălucit. Apoi, lipsa unor repere autoh¬ 
tone, odată ce vechea elită fusese răsturnată, cu 
toate competenţele şi valorile ei. Şi, în sfârşit, 

îndepărtarea de sursele europene (nu intră în 
discuţie reuşitele individuale, care oricând pot 
face excepţie de la regulă, dar n-au cum să mo¬ 
difice regula). Elita românească de dinainte de 
comunism ajunsese să fie pe deplin racordată la 
profilul european (este drept, nu şi masa popu¬ 
laţiei din care s-a extras actuala elită!); până şi 
tinerii intelectuali ultranationalisti ai anilor ’30, 
precum Mircea Eliade sau Emil Cioran, aveau 
o impecabilă formaţie culturală de tip occidental. 
După 1989, frapantă este, dimpotrivă, neadec- 
varea. Le-a trebuit românilor ceva vreme — si 
le va mai trebui încă — pentru a învăţa să fie 
europeni (în spiritul occidental al termenului). 
Imediat după Revoluţie, mulţi dintre ei parcă 
veniseră de pe altă planetă. Numai aşa s-au 
putut imagina idei şi proiecte care de care mai 
insolite, precum conceptul de „democraţie origi- 
nală“ (originală, de altfel, democraţia româneas¬ 
că chiar avea să fie). Naţionalismul autohtonist 
s-a menţinut, ani de zile, la cote îngrijorătoare 
(fiind cât se poate de „corect politic" potriv it nor¬ 
melor româneşti) şi încă se manifestă cu des¬ 
tulă vigoare. Iar discursul istoric s-a despărţit 
cu greu, şi încă nu până la capăt, de condiţia de 
auxiliar al ideologiei şi propagandei naţionale, 
pe care comunismul i-o imprimase temeinic. Ce 
să mai spunem despre funcţionarea instituţiilor 

democratice şi a economiei de piaţă capitalis¬ 
te, cu „specialişti 44 formaţi în comunism, şi încă 
într-un comunism atât de „izolaţionist 44 precum 
cel românesc. Dacă lucrurile în continuare nu 
merg cum trebuie în România, cauze le mari sunt 
două: pe de o parte, corupţia generalizată , cu ră¬ 
dăcini puternice în proprietatea comunistă a tutu- 
ror, devenită proprietatea nimănui, şi în obiceiul 
de a fura de la stat, reflex economic durabil creat 
de comunism; iar pe de altă parte, inadaptarea 
culturală : prea mulţi români gândesc şi se com¬ 
portă altfel. 

Soluţia e simplă şi complicată în acelaşi timp: 
românii ar trebui să nu se mai amuze să gândeas¬ 
că „româneşte" 4 atunci când nu e cazul; e timpul 
să facă un efort pentru a regândi „europeneşte 44 . 


O Românie foarte românească 

SĂ PRIVIM si ultima serie de cifre: datele recen- 
sământului din octombrie 2011 (înregistrate, din 
păcate, cu o lipsă de rigoare care tinde să devină 
o marcă specific românească) 8 . 

8. Rezultatele definitive ale Recensământului populaţiei 
şi al locuinţelor -2011 (caracteristici demografice ale 
populaţiei). 

Populaţia stabilă se ridică acum la 20.121.641 
de persoane; în scădere, prin efectele cumulate 
ale emigraţiei şi ale unui sold natural negativ, 
faţă de 22.408.000 în 1992 si 21.698.000 în 2002. 

Se precizează că informaţia privind etnia e dis¬ 
ponibilă doar pentru 18.884.800 de persoane, cu 
alte cuvinte lipsesc din calcul - fără vreo expli¬ 
caţie - aproximativ 1.136.000 de locuitori ai Ro¬ 
mâniei. Rămâne speranţa că cel puţin proporţiile 
sunt păstrate. S-au declarat români 16.792.900 
de persoane: 88,9%. Maghiari sunt 1.227.600, 
ceea ce ar însemna o nouă scădere, considera¬ 
bilă, faţă de nivelul din 2002 (1.432.000), cu vreo 
200.000 (dar baza de calcul fiind defectuoasă, e 
greu de spus cu precizie); în procente, au mai 
pierdut o zecimală, ajungând la 6,5% (raportul 
ar fi fost şi mai defavorabil populaţiei maghiare 
dacă fenomenul migraţiei n-ar fi cuprins, cu e gală 
intensitate, şi populaţia românească. Oricum, 
pentru maghiari e un minimum istoric, pentru 
ultima mie de ani!). Şi germanii şi-au mai rărit 
rândurile, ajungând la 36.000. Românii sunt 
majoritari în 39 de judeţe (din 41), în 30 dintre 
ele depăşind 90%. E uimitor cât de tare s-a ro¬ 
mânizat şi Bucureştiul, cândva, pe vremea „micu¬ 
lui Paris 11 , printre cele mai cosmopolite capitale 
ale Europei; cota românilor etnici a ajuns în ca¬ 
pitală la 97,3%. La fel de românesc a devenit şi 
Iaşiul, odată ce şi-a pierdut evreii, care au repre- 

zentat cândva jumătate din numărul locuitori¬ 
lor săi. Iar Clujul, vechea capitală ungurească 
a Transilvaniei, deja rebotezat simbolic sub Ceau- 
şescu, în „legea 11 românească, devenind Cluj-Na- 
poca, nu mai are, potrivit datelor din 2002, decât 
19% populaţie maghiară; a ajuns să fie mai ro¬ 
mânesc decât era Bucureştiul cu un secol în urmă. 
Dobrogea, pe vremuri (nu prea îndepărtate), ulu¬ 
itorul mozaic etnic al Europei (la fel de unică, 
prin varietatea sa umană, precum Delta Dunării, 
ca alcătuire biologică), e acum românească în 
proporţie de peste 90%; restul — turci, tătari, 
lipoveni — mai întreţin, pe cât se poate, amin¬ 
tirea vechii diversităţi. 

Cât despre imigraţia recentă, de natură sa 

mai coloreze peisajul cultural (occidentali, turci, 
arabi, chinezi...), fenomenul există, dar în pro¬ 
porţii destul de modeste, cu puţină relevanţă în 
statistici, ca şi în viaţa de zi cu zi. Spre deose¬ 
bire de ţările occidentale, România e încă departe 
de a atrage mase de expatriaţi. Poate, într-o zi, 
dacă va deveni o ţară de succes... Deocamdată, 
românii sunt cei care pleacă (în număi îngri¬ 
jorător de mare). Exact invers faţă de cum ară¬ 
tau lucrurile în urmă cu un veac, un veac şi 
jumătate, când românii stăteau pe loc şi străinii 

se îmbi: Izeau să vină în România. 

Singurul spaţiu încă puţin atins de fenome¬ 
nul românizării este „ţinutul secuiesc 1 ', cu cele 


r 

două judeţe în care maghiarii (secui) deţin majo¬ 
ritatea: Harghita (85,2%) şi Covasna (73,7%); 
Mureş, al treilea judeţ constitutiv al „ţinutului 41 , 
nu mai are populaţie maghiară decât în propor¬ 
ţie de 38,1%. în fond, la scară naţională, n-au 
mai rămas decât două minorităţi suficient de 
reprezentative, prin numărul lor şi nu mai puţin 
prin priceperea lor de a da bătăi de cap româ¬ 
nilor: maghiarii, pe de o parte, iar pe de altă 
parte, romii (numiţi până nu demult ţigani, ter¬ 
men devenit nerecomandabil, întrucât ar avea 
o rezonanţă peiorativă). Romii declaraţi sunt în 
număr de 621.600 (3,3% din populaţie), în creş¬ 
tere faţă de recensămintele precedente, dar în 
mod cert sub numărul lor real, care, după di¬ 
verse estimări, s-ar putea ridica la un milion si 
jumătate, dacă nu două milioane sau chiar mai 
mult. De fapt, categoria romilor înglobează o 
diversitate de comunităţi si de combinaţi? iden- 
titare. Dacă unii dintre ei prezintă trăsături 
„exotice 41 foarte pronunţate şi par refractari ori- 
cărui gen de asimilare, alţii, dimpotrivă, s-au 
integrat deja sau suni: pe cale de a se contopi în 
populaţia românească, iar unii dintre ei, în cea 
maghiară (jumătate dintre persoanele de etnie 

romă au româna ca limbă maternă, iar 5,3% 
limba maghiară). 

Maghiarii îi irită pe români prin perseveren¬ 
ţa cu care urmăresc atingerea unui statut de 


i 

egalitate deplină, mai ales în ceea ce priveşte 
folosirea limbii maghiare acolo unde, în Transil¬ 
vania, numărul lor e suficient de i'idicat, totul 
culminând cu revendicarea autonomiei „ţinu¬ 
tului secuiesc 44 , cerere considerată inadmisibilă, 
neconformă cu Constituţia şi cu întreaga fi lozo- 
fie unitară şi centralizatoare pe care se bazează 
statul român. Cât despre romi, împrăştiaţi oare¬ 
cum egal pe întregul teritoriu, ei nu pot expri¬ 
ma asemenea pretenţii; problema cu ei stă în 
faptul că, plecaţi în număr mare din ţară (ceea 
ce n-ar fi de natură să-i deranjeze pe români, dim¬ 
potrivă), prin comportamentul lor mai „special 44 , 
ar strica, pe unde se duc, imaginea ţării. Ci atât 
mai mult cu cât în Occident se face uşor confu¬ 
zia rom-român. La români, interpretarea naţiu¬ 
nii fiind pronunţat etnică (eşti român doar dacă 
eşti român!), se înţelege greu cum de pot fi con¬ 
sideraţi romii români, odată ce sunt romi, si nu 

? * * 

români. 

Celelalte etnii, coborâte la cifre şi procente 
mai mult simbolice, n-au cum să mai constituie 
pentru români vreun motiv de îngrijorare. Ra¬ 
porturile cu ele au devenit, în consecinţă, de-a 
dreptul idilice. Supravieţuirea lor oferă Româ- 

f 

niei o aparentă dimensiune multiculturală şi 
promovează imaginea unei ţări care acordă aten¬ 
ţia cuvenită diverselor identităţi etnice. E una 
dintre puţinele ţări în care fiecare minoritate, 

indiferent de număr, e reprezentată în parla¬ 
ment (unii „reprezentanţi* ajungând astfel să 
reprezinte comunităţi aproape fictive, unele de 
câteva mii de persoane, complet dizolvate în masa 
românească). 

Fapt este că România a reuşit în pariul său 
de a deveni, dacă nu exclusiv românească, în 
orice caz foarte românească (şi foarte ortodoxă: 
86,5% ortodocşi în 2011, faţă de 72,6% în 1930). 
Este în prezent mult mai omogenă şi mai ferm 
asamblată decât a fost în perioada interbelică 
România Mare. Nu numai că raportul numeric 
dintre români si minoritari s-a schimbat mult 

în favoarea românilor, dar si deosebirile dintre 

7 ? 

români şi români - şi dintre provine! le româ¬ 
neşti - s-au atenuat considerabil. Sintagma din 
Constituţie, stat naţional unitar, a ajuns să fie 
aproape adevărată. 9 

9. Nu trebuie să se înţel eagă că România ar fi fost cam¬ 
pioana omogenizării etnice. Procesul s-a desfăşurat - ade¬ 
sea în forme brutale — într-o bună parte a Europei Centrale, 
Răsăritene şi de Sud-Est, jumătatea de continent carac¬ 
terizată printr-un accentuat amestec de populaţii. Unele 
ţări, iniţial multietnice, au devenit şi mai uniforme decât 
România, care de bine, de rău şi-a păstrat câte ceva din 
vechiul său fond minoritar. Cazul Poloniei, care şi-a pier¬ 
dut populaţia evreiască exterminată în anii războiului 
de ocupantul nazist, după cum a rămas şi fără ucrainenii 
si bieloruşii din teritoriile estice anexate de Uniunea So- 

> 3 

vietică, în schimbul cărora a primit, spre vest, teritorii 

Vor fugi ungurii cu Ardealul? 

AŞA stând LUCRURILE, este greu de înţeles cum 
atât de mulţi români continuă să-şi facă griji cu 
privire la viitorul Transilvaniei. Acestora, cea 
mai mică tresărire a maghiarilor li se pare sus¬ 
pectă şi potenţial periculoasă. 

Realitatea este cu totul alta. Ungurii au pier¬ 
dut bătălia pentru Transilvania. Nimic din ce 
întreprind ei în prezent nu este o ofensivă vizând 
cucerirea Ardealului, ci o luptă defensivă pentru 
a salva ceea ce mai poate fi încă salvat din mi¬ 
noritatea maghiară şi identitatea ei. 

Cifrele, pentru maghiari, sunt necruţătoare. 
Românii au câştigat partida, pur şi simplu, prin 
număr (şi nu prin invocarea unui „drept istoric" 
pornind de la daci şi de la romani, care nu le-ar 
fi folosit la nimic dacă ei ar fi fost cei rămaşi în 
minoritate). La 1918, maghiarii şi, într-un sens 
mai larg, populaţia de limbă maghiară a Tran¬ 
silvaniei reprezentau peste 30% din numărul 
locuitorilor; românii treceau de 50%, dar nu cu 
mult. în prezent, românii sunt aproximativ 75%, 
iar maghiarii au coborât sub 20%. Proiecţiile 
arată în continuare o diminuare a populaţiei de 


germane, de unde germanii au fost însă evacuaţi. Sau 
cazul Cehiei, a cărei importantă minoritate germană - 
aproape o treime din întreaga populaţie - a fost expulzată 
la sfârşitul războiului... 

etnie maghiară; n-ar rămâne mai mult de un 
milion în anul 2032, corespunzând cu 5,6% din 
populaţia României (faţă de 6,5% în prezent) 10 . 

Pe de altă parte, nu doar până la 1918, ci şi 
în continuare, în toată perioada interbelică, ma¬ 
ghiarii transilvăneni, minoritari în ansamblu, au 
fost net majoritari în mediul citadin. Aveau, aşa¬ 
dar, o superioritate socială şi culturală faţă de 
români, care, deşi mai numeroşi, erau concen¬ 
traţi în cea mai mare parte în mediul rural. Un 
avantaj pe care l-au pierdut complet. Românii 
au ajuns şi mai majoritari în oraşe decât fuse¬ 
seră înainte maghiarii şi au recuperat pe deplin, 
chiar întorcând în favoarea lor, decalajul cultural 

A 

In sfârşit, până la 1918, într-o anumită mă- 

f 

sură şi în perioada interbelică, nu doar maghiarii 
etnici împărtăşeau limba şi cultura maghiară. 
Acestea iradiau în întreaga Transilvanie. Acum, 
au mai rămas doar ei între ei să-şi cultive pro¬ 
pria limbă şi cultură. 

De aceea, multă vreme, jocurile nu păreau a 
fi făcute, chiar atât de evident şi decisiv, în fa¬ 
voarea românilor, maghiarii compensând rela¬ 
tiva inferioritate numerică prin argumente de 
ordin istoric, social si cultural. Acum n-a mai 

7 } 

rămas nimic din toate acestea, iar inferioritatea 
numerică a devenit flagrantă. 


10. Kiss Tamâs, op. cit., p. 176. 

Singura dispută reală cu iz „teritorial'' a ră¬ 
mas să se desfăşoare în jurul „ţinutului secu- 
iesc“: cele două judeţe, Harghita şi Covasna, 
unde maghiarii dispun încă de o majoritate con¬ 
sistentă. Autonomia „ţinutului secuiesc'* se lo¬ 
veşte însă de refuzul instinctiv al românilor, care 
nu vor să audă de autonomii de nici un fel, în 
orice caz nu de autonomii pe criterii etnice, şi 
nu, mai ales, în Transilvania! Pe de altă parte, 
rămâne de discutat cât de mult le-ar folosi ma¬ 
ghiarilor înşişi o asemenea autonomie, cuprin¬ 
zând mai puţin de jumătate din populaţia de 
etnie maghiară şi delimitând una dintre cele mai 
sărace zone ale ţării: ar stimula dezvoltarea, sau 
ar conduce la o si mai mare izolare? Românii se 
tem însă pur şi simplu că teritoriul respectiv s-ar 
rupe din corpul românesc şi până la urmă, cine 
ştie, s-ar alipi la Ungaria (deşi se află la sute 
de kilometri de frontiera ungară). 

Cât despre o agresiune din partea Ungariei, 
doar spiritele rătăcite se mai pot gândi la aşa 
ceva. Şi România, şi Ungaria se află în Uniunea 
Europeană şi în NATO, deci sunt alături şi îm¬ 
preună, nu una împotriva celeilalte; în plus, Ro¬ 
mânia depăşeşte cu mult dimensiunile Ungariei 
(chiar Transilvania singură e mai mare decât Un¬ 
garia!). Şi cam ce-ar face ungurii cu milioanele 
de români pe care să zicem că ar reuşi să-i ane¬ 
xeze? Soluţia la „problema maghiară 41 nu mai e 
nicidecum revizuirea graniţelor, ci dispariţia lor 

într-d Europă Unită (unde, poate, nu vor mai 
exista cândva nici România şi nici Ungaria). 

Deocamdată, psihoza „transilvană 44 serveşte 
însă perfect ca alibi pentru a amâna sine die atât 
de necesara reformă administrativă, care, în 
sfârşit, să „descentralizeze 44 România. Decât să 
se dea apă la moară ungurilor prin regionali zare, 
mai bine să nu o facem! 


Basarabia românească, 

sau Republica Moldova moldovenească? 

DACĂ ROMÂNIA a câştigat bătălia Transilvaniei, 
nu e deloc sigur că va înregistra un succes si“ 
milar şi în Basarabia, devenită, între frontiere 
nu chiar identice cu ale vechii provincii, Repu¬ 
blica Moldova, un stat de sine stătător. 

Pentru românii din România, totul pare, teo¬ 
retic, simplu şi de necontestat. Românii din Ba¬ 
sarabia (care îşi zic mai curând moldoveni) sunt 
români... fiindcă, pur şi simplu, sunt români. Şi, 
fiind români, este firesc — si e chiar un act de 
dreptate istorică - să-şi regăsească locul între 
frontierele României. 

Chestiunea e însă ceva mai complicată. Na¬ 
ţiunea, chiar dacă la origine s-a cristalizat în 
jurul unei etnii (dar nu în toate cazurile), nu este 

acelaşi lucru cu etnia. Simplificând puţin con¬ 
ceptele, am spune că etnia e un dat natural, iar 
naţiunea, o construcţie politico-ideologică. Oa¬ 
menii, chiar vorbind aceeaşi limbă (caracteris¬ 
tica principală a etniei), pot, din varii motive 
istorice, să nu aparţină aceleiaşi naţiuni. Moldo¬ 
venii din Republica Moldova sunt liberi, bineîn¬ 
ţeles, să aleagă a fi români, în sensul naţional 
al termenului, dar au şi posibilitatea de a opta, 
la fel de bine, pentru o identitate naţională spe¬ 
cifică, aceea de moldoveni. Nu ar fi singura „se¬ 
parare 44 de acest gen din istorie. Austria, la un 
moment dat, a ieşit din ansamblul german, iar 
austriecii, la origine la fel de germani ca toţi ger¬ 
mani, au devenit cu timpul austrieci (deosebirile 
dintre Austria si Germania fiind încă mai mici 
decât cele dintre România şi Republica Moldova, 
măcar dacă privim Ia amestecul etnic şi cultural 
caracteristic teritoriului dintre Prut şi Nistru). 

Există, în viziunea românească, pe lângă ar¬ 
gumentul naţional care ar fi inconstestabil, şi 
un drept istoric, la fel de frecvent invocat. Până 
ia 1812, Basarabia (mai puţin totuşi partea de 
sud a regiunii, ocupată de secole de Imperiul Oto¬ 
man) a fost parte integrantă a principatului 
Moldovei, fiind locuită în mare majoritate de 
români (moldoveni). Mai târziu, în perioada in¬ 
terbelică, avea să fie incorporată în România 
Mare. Că i s-a făcut Moldovei o nedreptate la 
1812 şi că a urmat apoi în Basarabia o politică 

implacabi ă de rusificare - sunt constatări cât 
se poate de evidente. Dar rezultatul e cel care e. 
Nu se poate schimba istoria, oricât ar fi fost ea 
de nedreaptă sau de neconvenabil ă, pentru unii 
ori pentru alţii. Tot aşa, poate că n-a fost „corect" 
că romanii au cucerit Dacia; în urma acestei co¬ 
tropi, s-a născut totuşi poporul român. 

Problema cu Basarabia este că ea nu a parti¬ 
cipai decât în prea mică măsură - n-a avut cum 
să participe - la procesul de formare a naţiunii 
române, de-a lungul secolului al XlX-lea. Spre 
deosebire de românii din Transilvania care, deşi 

supuşi monarhiei habsburgice (iar clin 1867, în 
mod direct Ungariei), au dezvoltat raporturi de 
tot felul, în primul rând culturale, cu românii 
din principate şi, după 1859, cu România, basa- 
rabenii s-au aflat de partea cealaltă a unei fron¬ 
tiere închise aproape ermetic. Consecinţele s-au 
văzut la 1918: oricât de diferite ar fi fost Tran¬ 
silvania şi Bucovina faţă de Vechiul Regat, Ba¬ 
sarabia era încă şi mai diferită. Cum după o 
scurtă perioadă a trecut din nou sub stăpânire 
rusească (sovietică), pentru aproape încă o ju¬ 
mătate de secol, particularităţile şi deosebirile 

s-au adâncit si mai tare. 

? 

/S 

In prezent, moldovenii alcătuiesc aproape 
două treimi din populaţie, iar „ceilalţi", ruşi, 
ucraineni, găgăuzi..ceva mai mult de o treime. 
Limba şi cultura rusă, puternic înrădăcinate, 
sunt încă foarte prezente, cu deosebire în mediul 

urban. E, până la urmă, o altfel de ţară decât 
România. Dorinţa de unire se manifestă de alt- 
minteri mult mai puternic în România decât în 
Republica Moldova. Minoritarii rusofoni sunt, 
evident, împotrivă, dar li se adaugă în acest 
refuz si mulţi moldoveni etnici, vorbitori de lim- 
ba română. Până la urmă, chiar dacă nu lipsesc 
nici entuziaştii unirii, deocamdată cel puţin, o 
majoritate de necontestat nu agreează un ase¬ 
menea proiect. Intervin şi amintirile nu întru 
totul plăcute ale perioadei interbelice (pe care 
propaganda sovietică a avut grijă să le scoată 
în evidenţă şi să le amplifice). Aşa cum se înfă¬ 
ţişează lucrurile în prezent, apropierea, cu totul 
firească, dintre cele două ţări nu pare să se în¬ 
drepte spre o fuziune. Tendinţa este mai curând 
aceea de definire a unei naţiuni moldoveneşti 
distincte de naţiunea română. Cu precizarea 
că viitorul rămâne deschis şi, ca întotdeauna, 
imprevizibil. 


Fenomenul Iohannis 

ROMÂNIA, DEVENITĂ ÎN PREZENT atât de româneas¬ 
că, şi-a ales totuşi, spre sfârşitul anului 2014, 
un preşedinte de etnie germană. Unul dintre pu¬ 
ţinii germani care au mai rămas în ţară: Klaus 

lohannis, primarul (de succes) al Sibiului. Un 

*• » 

eveniment-surpriză care spune multe despre 
inerţiile, dar şi despre evoluţiile din societatea 
românească. 

A fost mai întâi — chiar dacă intr-o variantă 
moderată - un vot antisistem. Dacă nu din afara 
sistemului, lohannis venea de la marginea aces¬ 
tuia (trecând printr-o formaţiune etnică germană, 
şi ca primar al unui oraş de provincie, cu o ful¬ 
gurantă ascensiune, spre sfârşit, în Partidul Na¬ 
ţional Liberal, prin care a şi ajuns la preşedinţie). 
Nici n-a avut un program atât de elaborat şi de 
„diferit", încât să convingă prin proiectele avan¬ 
sate. A convins prin faptul că este „altfel". Intr-o 
tara în care se vorbeşte mult, el vorbeşte nu 
doar puţin, ci mai puţin decât puţin, aproape 

A 

deloc. Intr-o ţară în care parcă n-ar exista cea¬ 
sornice, el respectă cu scrupulozitate ora exac¬ 
tă. Pe scurt, este un Occidental. Iar faptul că 
a reuşit să devină preşedinte indică poate o de¬ 
plasare a accentului, dinspre „românism" spre 
modelul european. 

Din nou a apărut, destul de clar desenată 
(se întâmplă, de regulă, cu ocazia alegerilor, dar 
de data aceasta contrastul a fost si mai evident, 

j 7 

amintind de foarte ideologizatele confruntări 
din 1992 şi 1996), frontiera care, urmând linia 
Carpaţilor, desparte Ardealul de restul ţării. Fron¬ 
tiera, până la 1918, dintre Austro-Ungaria şi 

România. Frontiera dintre jumătatea balcanică 
şi jumătatea central-europeană a României. La 
primul tur al alegerilor, Victor Ponta, candidatul 
social-democrat şi prim-ministru în funcţie, a 
realizat un avans considerabil, câştigând pretu¬ 
tindeni în „Vechiul Regat“, în timp ce lohannis 
a ieşit în frunte aproape peste tot în Transilva¬ 
nia. în ciuda omogenizării României, provinciile 
istorice, iată, încă mai există. La turul al doi¬ 
lea, tot Transilvania a asigurat în cea mai mare 
măsură câştigul final al germanului, adăugân- 
du-i-se şi câteva segmente, ceva mai occidenta- 
lizate, de partea cealaltă a munţilor, în primul 
rând Bucureştiul. 

Alegerea unui german i-a pus pe români în 
faţa unei probe dificile. Poate un neromân să de¬ 
vină primul dintre români? Desigur, potrivit defi¬ 
niţiei politice a naţiunii, etnicul german aparţine 
pe de-a-ntregul naţiunii române. însă românul 
obişnuit înţelege naţiunea tot în spirit etnic. Dacă 
e german, nu e român, şi pace! Pe deasupra, e 

si luteran, nu ortodox. Or, se ştie că românul 

adevărat e ortodox (până şi românii greco-cato- 
lici au plătit scump neînţelegerea acestei evi¬ 
denţe). Din acest punct de vedere, campania lui 
Victor Ponta şi a Partidului Social-Democrat a 
fost de un primitivism îngrijorător. I s-a căutat 
nod în papură lui lohannis pe motiv că nu e ro¬ 
mân şi nici ortodox. Victor Ponta s-a înfăţişat 

explicit ca ortodox în faţa unui contracandidat, 
pe care l-a taxat drept „neoprotestant" (din ne- 
ştiinţă sau cu bună ştiinţă, neoprotestanţii, din 
perspectiva ortodoxă, fiind şi mai puţin reco- 
mandabili decât protestanţii „clasici", precum 
luteranii). E greu de identificat ce ar fi până 
la urmă autentic social-deniocrat în Partidul 
Social-Democrat din România; cu siguranţă, nu 
discursul naţionalist şi ortodoxist (de altfel, nu 
este singurul partid românesc a cărui etichetă 
nu se prea potriveşte cu conţinutul). S-au auzit 
si diverşi alţi oameni politici care au declarat că 

? ? ? j- 

A 

nu-1 vor vota pe un „neromân". In timp ce unii 
preoţi, chiar de la altar, hau îndemnat şi ei pe 
enoriaşi să aleagă „ortodox". Ce e drept e drept: 
campania denigratoare nu a avut efectul scontat, 
dovedindu-se de-a dreptul contraproductivă. I-a 
convins totuşi, sau, oricum, nu i-a deranjat pe 
aproape jumătate dintre votanţi, ceea ce denotă 
o stare culturală încă destul de precară. Jumă¬ 
tatea mai mare (cu un procent superior de tineri 
români aflaţi în străinătate, citadini, persoane 
cu studii medii şi superioare) s-a dovedit însă 
eliberată de prejudecăţile naţionaiîst-ortodoxiste. 
Semn că România iese treptat din izolarea cultu¬ 
rală şi mentală pe care i-o lăsase moştenire peri¬ 
oada comunistă. 

Desigur, lohannis nu este orice fel de mino¬ 
ritar. E un german. Românii, cu siguranţă, n-ar 

fi ales un maghiar. Un musulman sau un evreu 
iarăşi n-ar fi avut mari şanse. în imaginarul ro- 

7 7 

mânesc, germanii inspiră mai puţină suspiciune 
si mai multă consideraţie decât alte etnii. Nu 

7 

sunt neapărat iubiţi, dar sunt genei 
pectaţi. Există şi precedentul Carol I. Apoi, e şi 
Germania de astăzi, ţara care, incontestabil, a de¬ 
venit liderul Europei. Prestigiul impresionează, 
şi în mod deosebit pe români, care, chiar dacă au 
mai crescut între timp, tot cu complexul de ţară 
mică au rămas. într-un sondaj recent (februarie 
2015), imensa majoritate a românilor (87,3%) 
apreciază Germania drept ţara faţă de caie au 
cea mai mare consideraţie (Franţa, vechea dra¬ 
goste a românilor — de fapt, a unei anumite el te 
româneşti care a cam dispărut -, coboară pe 
locul al saselea, cu 80,3%; ultima e Rusia, cu 
25,4%, iar penultima, Ungaria, cu 38,1%) . 

Se întrevede oare o schimbare semnificativă 
în România? Să fie alegerea lui Klaus lohannis 
un semn? Nu văzând în el, în chip naiv, un sal¬ 
vator, ci interpretând alegerea, atât de diferită 
în raport cu atitudinile politice de până acum, 
ca o ilustrare a unor eventuale mutaţii petrecute 
în societatea românească. Noile generaţii venite 
după Revoluţie, ca şi milioanele de români cai e 

li , „Barometrul INSCOP —ADEVĂRUL despre Româ¬ 
nia*, Adevărul , 16 februarie 2015. 

au văzut între timp lumea, putând să compare 
şi să judece, vor fi format poate masa critică sus¬ 
ceptibilă să facă din România o societate mai 

ordonată, mai corectă si mai eficientă. Nu e o 

7 ? , ' 

certitudine. E totuşi o speranţă. 

In ultimii ani s-a înregistrat un reviriment neaşteptat 
şi, totodată, perfect explicabil al popularităţii familiei 
regale în rândul românilor. Diverse sondaje de dată 
recentă arată că de la an la an poporul îi „preţuieşte" 
tot mai mult pe exponenţii Casei Regale, fără însă a 
agrea în mod deosebit ideea revenirii ţării la statutul 

A 

de monarhie constituţională. In acest aparent paradox 
se ascunde mai degrabă nevoia unei mai puternice şi 
mai stabile reprezentări a autorităţii la nivel naţional 
şi internaţional, nevoie izvorâtă cel mai probabil din 
idealizarea unui trecut monarhic - de altfel, în bună 
măsură, meritoriu - şi din frustrările actuale provocate 
de o clasă politică dezbinată, lipsită de proiecte comune. 











































































O nouă carte a lui Lucian Boia. Şi, ca de fiecare dată, un subiect nou şi 
o privire altfel. Noutatea demersului explică interesul din ce în ce mai 
mare pe care îl stârnesc lucrările sale, şi nu numai printre cititorii 
români, ci şi în afara României - dovadă stând numeroasele traduceri 
în engleză, franceză şi germană, ca şi în maghiară, polonă sau bulgară. 
Recent, la Universitatea din Jena i s-a acordat de către Siidosteuropa- 
Gesellschaft medalia „Konstantin Jirecek" pentru m erite deosebite în 

domeniul cercetării istorice. „Lucian Boia a abordat în cărţile lui teme 

noi, pornind pe urma unor mituri rar supuse dezbaterii", se spune în 
Laudatio rostită cu acest prilej. 

„Fiecare popor îşi are propria experienţă cu «ceilalţi». Puţine însă în 
asemenea măsură şi cu asemenea intensitate precum românii. Situat 
într-o regiune «deschisă» şi multă vreme vag structurată, actualul spa¬ 
ţiu românesc a cunoscut o diversitate de dominaţii politice şi de infuzii 
etnice şi culturale." 

A 

In Vechiul Regat de dinainte de 1918, populaţia oraşelor era cât se poate 
de amestecată sub aspect etnic şi cultural. In perioada interbelică, 
România Mare cuprindea, alături de românii majoritari, o diversitate 
de naţionalităţi ca niciunde în Europa. Lucian Boia înfăţişează modul 
cum, începând cu cel de-al Doilea Război Mondial, apoi în perioada comu¬ 
nistă şi în anii care au urmat, această diversitate a dispărut aproape 
cu desăvârşire. România e astăzi mai românească decât oricând. Din 
păcate, arată autorul, şi românii s-au „românizat”, rupându-se în mare 
măsură, prin izolaţionismul practicat de regimul comunist, de valorile 
culturii occidentale pe care se clădise România modernă. 

